പാക് വെടിവെപ്പില് മലയാളി ജവാനടക്കം നാലുപേര് മരിച്ചു | BSF trooperkilled | Pak firing\nമാവേലിക്കര പുന്നമൂട് സ്വദേശിയാണ് വീരമൃത്യു വരിച്ച ലാന്‍സ് നായിക് സാം മാത്യു.\nPublished: Jan 19, 2018, 09:30 PM IST\nലാന്‍സ് നായിക് സാം എബ്രഹാം | ഫോട്ടോ എ.എന്.ഐ\nജമ്മു: വെടിനിര്‍ത്തല് കരാര് ലംഘിച്ച് പാക് സൈന്യം നടത്തിയ വെടിവെപ്പിലും ഷെല്ലാക്രമണത്തിലും മലയാളിയായ ബി.എസ്.എഫ് ജവാനടക്കം നാലുപേര് കൊല്ലപ്പെട്ടു. മലയാളിയായ ബി.എസ്.എഫ് ജവാന് ലാന്‍സ് നായിക് സാം എബ്രഹാം, ബി.എസ്.എഫ് ഹെഡ് കോണ്‍സ്റ്റബിള് ജഗ്പാല് സിങ്ങ് എന്നിവരാണ് വീരമൃത്യു വരിച്ചത്. മാവേലിക്കര പുന്നമൂട് സ്വദേശിയാണ് വീരമൃത്യു വരിച്ച ലാന്‍സ് നായിക് സാം എബ്രഹാം. രണ്ട് ഗ്രാമീണരും മരിച്ചതായി വാര്‍ത്താ ഏജന്‍സി റിപ്പോര്‍ട്ടു ചെയ്തു.\nരാജ്യാന്തര അതിര്‍ത്തിയിലെ മൂന്ന് ജില്ലകളിലുള്ള സൈനിക പോസ്റ്റുകള് ലക്ഷ്യമാക്കിയാണ് പാക് സൈന്യം വെടിവെപ്പും ഷെല്ലാക്രമണവും നടത്തിയത്. ജമ്മു, സാംബ, ഖത്തുര ജില്ലകളിലെ പോസ്റ്റുകള്‍ക്കു നേരെയാണ് കനത്ത ഷെല്ലാക്രമണം ഉണ്ടായതെന്ന് ബി.എസ്.എഫ് വൃത്തങ്ങള് പറഞ്ഞു.\nനിയന്ത്രണ രേഖയ്ക്ക് സമീപമുള്ള രജൗറി ജില്ലയിലെ പോസ്റ്റുകള്‍ക്ക് നേരെ കനത്ത വെടിവെപ്പുണ്ടായി. വെള്ളിയാഴ്ച പുലര്‍ച്ചെ 6.40 ഓടെയാണ് പാക് സൈനികര് പ്രകോപനംകൂടാതെ വെടിവെപ്പ് തുടങ്ങിയത്. നാല് മണിക്കൂറോളം വെടിവെപ്പ് തുടര്‍ന്നു. രാജ്യാന്തര അതിര്‍ത്തിയിലെ എല്ലാ സ്‌കൂളുകളും അടയ്ക്കാന് അധികൃതര് നിര്‍ദ്ദേശം നല്‍കിയിട്ടുണ്ട്. കനത്ത വെടിവെപ്പും ഷെല്ലാക്രമണവും മണിക്കൂറുകള് നീണ്ടതോടെ അതിര്‍ത്തി ഗ്രാമങ്ങളിലെ ജനങ്ങള് പരിഭ്രാന്തരായതായി വാര്‍ത്താ ഏജന്‍സിയുടെ റിപ്പോര്‍ട്ടില് പറയുന്നു.\nഇന്ത്യന് സൈന്യം ശക്തമായി തിരിച്ചടിയ്ക്കുന്നതിനിടെ ഗുരുഗതമായ പരിക്കേറ്റ ബി.എസ്.എഫ് ഹെഡ് കോണ്‍സ്റ്റബിളാണ് വെള്ളിയാഴ്ച വൈകീട്ടോടെ മരിച്ചത്. ഉത്തര്‍പ്രപദേശ് സ്വദേശിയാണ് മരിച്ച ജഗ്പാല് സിങ് (49). രണ്ട് കോണ്‍സ്റ്റബിള്‍മാര്‍ക്ക് പാക് വെടിവെപ്പില് പരിക്കേറ്റിട്ടുണ്ട്.\nഅതിനിടെ, തെക്കന് കശ്മീരിലെ പുല്‍വാമ ജില്ലയിലുണ്ടായ ഗ്രനേഡ് ആക്രമണത്തില് നാല് പോലീസ് ഉദ്യോഗസ്ഥര്‍ക്ക് പരിക്കേറ്റു. പുല്‍വാമയിലെ തഹ്‌സില് ഓഫീസിനടുത്താണ് ഗ്രനേഡ് സ്‌ഫോടനമുണ്ടായത്. പരിക്കേറ്റവരുടെ നില ഗുരുതരമല്ല. ആക്രമണം നടത്തിയവര്‍ക്കുവേണ്ടി തിരച്ചില് തുടങ്ങിയതായി പോലീസ് അറിയിച്ചു.\nപാക് വെടിവെപ്പില് ജവാനും പെണ്‍കുട്ടിയും കൊല്ലപ്പെട്ടു\nഅതിര്‍ത്തിയില് പാക് വെടിവെപ്പ്; പത്തുവയസ്സുകാരന് കൊല്ലപ്പെട്ടു\nഅമൃത്സര് തീവണ്ടി ദുരന്തം; അപകടം നടക്കുമ്പോള് ജനങ്ങള് സെല്‍ഫി പകര്‍ത്തുന്ന തിരക്കിലായിരുന്നു


മാര്‍ട്ടിന് പ്രകാട്ടിന്റെ അടുത്ത ചിത്രത്തില് നായകന് നിവിന് പോളി! | Nivin Pauly In Martin Prakkat's Next? - Malayalam Filmibeat\n» മാര്‍ട്ടിന് പ്രകാട്ടിന്റെ അടുത്ത ചിത്രത്തില് നായകന് നിവിന് പോളി!\nമാര്‍ട്ടിന് പ്രകാട്ടിന്റെ അടുത്ത ചിത്രത്തില് നായകന് നിവിന് പോളി!\nPublished: Friday, January 6, 2017, 18:35 [IST]\nചാര്‍ലി എന്ന സൂപ്പര്‍ഹിറ്റ് ചിത്രത്തിന് ശേഷം മാര്‍ട്ടിന് പ്രക്കാട്ട് തന്റെ അടുത്ത ചിത്രത്തിലേക്ക് കടന്നു. ചിത്രത്തില് നിവിന് പോളി നായകനാകുന്നുവെന്ന് റിപ്പോര്‍ട്ടുകള്. മാര്‍ട്ടിന് പ്രക്കാട്ട് സംവിധാനം ചെയ്യുന്ന മൂന്നാമത്തെ ചിത്രമാണിത്.\nനേരത്തെ ചാര്‍ലിക്ക് ശേഷം മാര്‍ട്ടിന് പ്രക്കാട്ട് സംവിധാനം ചെയ്യുന്ന അടുത്ത ചിത്രത്തില് ദുല്‍ഖര് സല്‍മാന് നായകനാകുന്നതായി റിപ്പോര്‍ട്ടുകളാണ്ടായിരുന്നു എന്നാല് പുതിയ റിപ്പോര്‍ട്ടുകള് അനുസരിച്ച് മാര്‍ട്ടിന് നിവിന് പോളിയെ നായകനാക്കിയാണ് പുതിയ ചിത്രം ഒരുക്കാന് തീരുമാനിച്ചിരിക്കുന്നത്.\nസൂപ്പര്‍ഹിറ്റ് ചിത്രങ്ങളുടെ സംവിധായകന് മാര്‍ട്ടിന് പ്രക്കാട്ടും യുവത്വത്തിന്റെ ഹരമായ നിവിന് പോളിയും ഒന്നിക്കുന്ന ചിത്രം ഒരു കിടിലന് എന്റര്‍ടെയിന്‍മെന്റാകുമെന്ന് ഉറപ്പാണ്. ചിത്രത്തെ കുറിച്ചുള്ള കൂടുതല് വിവരങ്ങള് ഉടന് തന്നെ പുറത്ത് വിടുമെന്ന് പ്രതീക്ഷിക്കാം.\nഛായാഗ്രാഹകനായിരുന്ന മാര്‍ട്ടിന് പ്രക്കാട്ട് സംവിധാനം ചെയ്യുന്ന നാലാമത്തെ ചിത്രമാണിത്. മമ്മൂട്ടിയെ നായകനാക്കി ഒരുക്കിയ ബെസ്റ്റ് ആക്ടറായിരുന്നു മാര്‍ട്ടിന് പ്രക്കാട്ടിന്റെ ആദ്യ ചിത്രം. പിന്നീട് ദുല്‍ഖറിനെ നായകനാക്കി എബിസിഡി, ചാര്‍ലി എന്നീ ചിത്രങ്ങളും ഒരുക്കി.\nഎബിസിഡിയ്ക്ക് ശേഷം ദുല്‍ഖറിനെ നായകനാക്കി മാര്‍ട്ടിന് സംവിധാനം ചെയ്ത ചാര്‍ലി മികച്ച കൊമേഷ്യല് വിജയം നേടി. ഒത്തിരി അവാര്‍ഡുകളും ചിത്രത്തെ തേടി എത്തിയിരുന്നു. ചാര്‍ലി എന്ന ടൈറ്റില് കഥാപാത്രത്തെയാണ് ചിത്രത്തില് ദുല്‍ഖര് അവതരിപ്പിച്ചത്.\nനിവിന്റെ പുതിയ ചിത്രങ്ങള്\nഞണ്ടുകളുടെ നാട്ടില്, സഖാവ്, ശ്യാമ പ്രാസാദ് സംവിധാനം ചെയ്യുന്ന പുതിയ ചിത്രം എന്നീ ചിത്രങ്ങളുടെ തിരിക്കിലാണിപ്പോള് നിവിന് പോളി. അത് കൂടാതെ തമിഴില് ഗൗതം മേനോന്റെ ചിത്രത്തിന് വേണ്ടി ഡേറ്റ് കൊടുത്തതായും റിപ്പോര്‍ട്ടുകളുണ്ട്.\nRead more about: nivin pauli martin prakkatt malayalam film malayalam movie news malayalam cinema മലയാളം സിനിമ നിവിന് പോളി മാര്‍ട്ടിന് പ്രക്കാട്ട്\nStory first published: Friday, January 6, 2017, 18:35 [IST]\nഎങ്ങനെ ഇത്ര സിംപിളാവാന് കഴിയുന്നു? അവതാരകയെ തേച്ചൊട്ടിച്ച് രജനികാന്തിന്റെ മാസ് മറുപടി!!\nമമ്മൂട്ടിയുടെ യാത്ര ക്രിസ്മസിനില്ല? റിലീസ് നീട്ടുന്നതിന് പിന്നിലെ കാരണം ഇതോ? കാണൂ!


കേരളം തമിഴ്നാടിനെ മാതൃകയാക്കണം;സര്‍ക്കാരിനെതിരെ ലത്തീന് കത്തോലിക്കാ സഭ • ഇ വാർത്ത | evartha\nകേരളം തമിഴ്നാടിനെ മാതൃകയാക്കണം;സര്‍ക്കാരിനെതിരെ ലത്തീന് കത്തോലിക്കാ സഭ\nതിരുവനന്തപുരം: ഓഖി ദുരന്തത്തില് സര്‍ക്കാരിനെതിരെ വിമര്‍ശനവുമായി ലത്തീന് കത്തോലിക്കാ സഭ. സര്‍ക്കാര് നല്‍കിയ വാക്കുപാലിച്ചില്ലെന്ന് ആര്‍ച്ച് ബിഷപ്പ് മാര് സൂസൈപാക്യം പറഞ്ഞു.\nഓഖി ദുരന്തത്തിന് നാലു മാസം തികയുന്നു. എന്നിട്ട് 49 കുടുംബങ്ങള്‍ക്ക് മാത്രമാണ് സര്‍ക്കാര് നഷ്ടപരിഹാരം നല്‍കിയത്. സര്‍ക്കാരിന്റെ പ്രവര്‍ത്തനങ്ങളില് പരാതിയും അമര്‍ഷവുമുണ്ട്. പുനരധിവാസം നടത്താമെന്ന വാഗ്ദാനം സര്‍ക്കാര് പാലിച്ചില്ലെന്നും സുസേപാക്യം ആരോപിച്ചു.\nതമിഴ്നാട്ടില് എല്ലാവര്‍ക്കും ധനസഹായം കിട്ടി. കേരളം തമിഴ്നാടിനെ മാതൃകയാക്കണം. തമിഴ്നാട് സര്‍ക്കാര് നല്‍കിയ വാഗ്ദാനങ്ങള് എല്ലാം പൂര്‍ത്തീകരിച്ചുവെന്നും സുസേപാക്യം പറഞ്ഞു.\nകേരളത്തില് 146 പേര് മരിച്ചുവെന്നാണ് സഭയുടെ കണക്ക്. എന്നാല് മരിച്ചവരുടെ എണ്ണത്തില് സര്‍ക്കാരിന് വ്യക്തതയില്ലെന്നും ആര്‍ച്ച് ബിഷപ്പ് ആരോപിച്ചു.\nസമാനതകളിലില്ലാത്ത ദുരന്തമാണ് നടന്നിരിക്കുന്നതെന്ന് പറഞ്ഞ മുഖ്യമന്ത്രിയുടെ വാക്കുകള് തങ്ങള് വിശ്വസിച്ചു. എന്നാല് ഭരണ സംവിധാനങ്ങളുടെ കെടുകാര്യസ്ഥതയ്ക്കാണ് തങ്ങള് ഇരയായിരിക്കുന്നതെന്നും സഭ കുറ്റപ്പെടുത്തി.


സോളാർ കേസ്: ഹൈക്കമാൻഡിന് ആശങ്ക; വെല്ലുവിളിയെന്ന് രാഹുൽ ഗാന്ധി-solar case discussed congress leader rahul gandhi says mm hassan oomman chandy\nസോളാർ കേസ്: ഹൈക്കമാൻഡിന് ആശങ്ക; വെല്ലുവിളിയെന്ന് രാഹുൽ ഗാന്ധി\nപ്രശ്‌നം പരിഹരിക്കാൻ എന്തെങ്കിലും മാർഗം കേരളത്തിലെ നേതാക്കൾ തന്നെ നിർദ്ദേശിക്കണമെന്നും രാഹുൽ ഗാന്ധി പറഞ്ഞതായായാണ് വിവരം\nന്യൂഡൽഹി: സോളാർ അഴിമതിയിൽ കേരളത്തിലെ കോൺഗ്രസ് നേതാക്കൾ കൂട്ടത്തോടെ ഉൾപ്പെട്ടതിൽ ഹൈക്കമാൻഡിന് ആശങ്കയെന്ന് റിപ്പോർട്ടുകൾ. കേസ് പാർട്ടിക്ക് വലിയ വെല്ലുവിളിയാണെന്ന് പാർട്ടി ഉപാദ്ധ്യക്ഷൻ രാഹുൽ ഗാന്ധി കേരളത്തിൽ നിന്നെത്തിയ പാർട്ടി നേതാക്കളെ അറിയിച്ചതായി കേരളകൗമുദി റിപ്പോർട്ട് ചെയ്യുന്നു. പ്രശ്‌നം പരിഹരിക്കാൻ എന്തെങ്കിലും മാർഗം കേരളത്തിലെ നേതാക്കൾ തന്നെ നിർദ്ദേശിക്കണമെന്നും രാഹുൽ ഗാന്ധി പറഞ്ഞതായായാണ് വിവരം.\nകോൺഗ്രസ് ഉപാധ്യക്ഷൻ രാഹുൽ ഗാന്ധിയുമായുള്ള കൂടിക്കാഴ്ചയിൽ സോളാർ കേസ് ചർച്ചയായെന്ന് കെ.പി.സി.സി അധ്യക്ഷൻ എം.എം. ഹസൻ സ്ഥിരീകരിച്ചു. രാഹുലിന്‍റെ നിർദേശങ്ങൾ കെ.പി.സി.സി രാഷ്ട്രീയകാര്യ സമിതി ചർച്ച ചെയ്യും. കെ.പി.സി.സി ഭാരവാഹികളുടെ പട്ടികയിൽ ഹൈക്കമാൻഡ് അന്തിമ തീരുമാനമെടുക്കുമെന്നും ഹസൻ മാധ്യമങ്ങളോട് പറഞ്ഞു.\nസോളാർ കമ്മീഷൻ റിപ്പോർട്ട് പുറത്തുവന്നതിന് പിന്നാലെയാണ് കേരളത്തിലെ കോൺഗ്രസ് നേതാക്കളെ ഡൽഹിയിലേക്ക് വിളിപ്പിച്ചത്. പാർട്ടി പുനസംഘടന സംബന്ധിച്ച ചർച്ചകളിൽ പങ്കെടുക്കുന്നതിനാണ് ഡൽഹിയിലെത്തിയതെന്നാണ് കേരളത്തിലെ നേതാക്കന്മാർ ആദ്യം വ്യക്തമാക്കിയത്.\nമുൻ മുഖ്യമന്ത്രി ഉമ്മൻ ചാണ്ടി, പ്രതിപക്ഷ നേതാവ് രമേശ് ചെന്നിത്തല, കെ.പി.സി.സി പ്രസിഡന്റ് എം.എം. ഹസൻ, മുൻ കെ.പി.സി.സി അദ്ധ്യക്ഷൻ വി.എം. സുധീരൻ, വി.ഡി. സതീശൻ എം.എൽ.എ എന്നിവരാണ് രാഹുലിനെ കണ്ടത്.\nTags: Rahul Gandhi, Solar Case\n‘ഗൂഢാലോചന’ നവംബറിൽ റിലീസ് ചെയ്യും – ടീസർ കാണാം\nപവർ ഗ്രിഡ് ഇന്റർ റീജ്യൺ ക്രിക്കറ്റ് ടൂർണ്ണമെന്റ് സമാപിച്ചു


ഫെബ്രുവരി 4,5 തീയതികളിൽ ലണ്ടനിൽ വച്ചു നടക്കുന്ന റിക്രൂട്ട്മെന്റ് എക്സ്പോയില് ചരിത്രമെഴുതി ഒരു മലയാളി സാന്നിധ്യം. എക്സ്പോയിലെ അനേകം സ്റ്റാളുകളിൽ ഒന്ന് യുവ മലയാളി സംരംഭകനായ സെബി പി. ബാബുവിന്റെ Logezy എന്ന കമ്പനിയുടേതാണ്. നഴ്സിംഗ് ഏജൻസി നടത്തി വരുന്നവരെയും, ഭാവിയിൽ നഴ്സിംഗ് ഏജൻസി തുടങ്ങുവാൻ ആഗ്രഹിക്കുന്നവരെയും സഹായിക്കുകയാണ് Logezyയുടെ ലക്‌ഷ്യം. – UKMALAYALEE\nUKMALAYALEE > Category > Latest News > ഫെബ്രുവരി 4,5 തീയതികളിൽ ലണ്ടനിൽ വച്ചു നടക്കുന്ന റിക്രൂട്ട്മെന്റ് എക്സ്പോയില് ചരിത്രമെഴുതി ഒരു മലയാളി സാന്നിധ്യം. എക്സ്പോയിലെ അനേകം സ്റ്റാളുകളിൽ ഒന്ന് യുവ മലയാളി സംരംഭകനായ സെബി പി. ബാബുവിന്റെ Logezy എന്ന കമ്പനിയുടേതാണ്. നഴ്സിംഗ് ഏജൻസി നടത്തി വരുന്നവരെയും, ഭാവിയിൽ നഴ്സിംഗ് ഏജൻസി തുടങ്ങുവാൻ ആഗ്രഹിക്കുന്നവരെയും സഹായിക്കുകയാണ് Logezyയുടെ ലക്‌ഷ്യം.\nഫെബ്രുവരി 4,5 തീയതികളിൽ ലണ്ടനിൽ വച്ചു നടക്കുന്ന റിക്രൂട്ട്മെന്റ് എക്സ്പോയില് ചരിത്രമെഴുതി ഒരു മലയാളി സാന്നിധ്യം. എക്സ്പോയിലെ അനേകം സ്റ്റാളുകളിൽ ഒന്ന് യുവ മലയാളി സംരംഭകനായ സെബി പി. ബാബുവിന്റെ Logezy എന്ന കമ്പനിയുടേതാണ്. നഴ്സിംഗ് ഏജൻസി നടത്തി വരുന്നവരെയും, ഭാവിയിൽ നഴ്സിംഗ് ഏജൻസി തുടങ്ങുവാൻ ആഗ്രഹിക്കുന്നവരെയും സഹായിക്കുകയാണ് Logezyയുടെ ലക്‌ഷ്യം.\nThursday6February 2020 6:22 AM UTC


ഇരുപതു വര്‍ഷത്തെ രാഷ്ട്രീയ പരീക്ഷണത്തിനു ശേഷം അമേരിക്കന് അധിനിവേശസൈന്യം അഫ്ഗാനിസ്താനില്‍നിന്ന് പുറത്തു കടക്കുകയാണ്. അഫ്ഗാനിലെ വിദേശ അധിനിവേശത്തിന്റെ ഏറ്റവും ദീര്‍ഘിച്ച കാലയളവാണിത്. നേരത്തേ ഈ നാട്ടില് ബ്രിട്ടീഷ് - സോവിയറ്റ് അധിനിവേശങ്ങളും ഉണ്ടായിരുന്നു. സൈനിക അധിനിവേശം പരിഹാരമല്ല എന്നതാണ് ഇതൊക്കെ ബോധ്യപ്പെടുത്തുന്ന കാര്യം. അഫ്ഗാന് രംഗവേദിയില്‍നിന്ന് വിദേശ വന്‍ശക്തികള് പിന്മാറുമ്പോള് പ്രാദേശിക കളിക്കാരും മേഖലാ കളിക്കാരും ഈ ഒഴിവിലേക്ക് ചാടിക്കയറുമെന്നതും സംശയമില്ലാത്ത കാര്യം.\nഅഫ്ഗാന് സംഘര്‍ഷത്തെ നിര്‍ണയിച്ചിരുന്നത് പ്രത്യയശാസ്ത്രപരവും രാഷ്ട്രീയവുമായ താല്‍പര്യങ്ങളായിരുന്നു. ഇത്തവണത്തെ പോരില് അമേരിക്ക ദയനീയമായി തോറ്റു എന്നതും സത്യം. ബ്രിട്ടീഷ് പത്രമായ ടൈംസും താലിബാന് പ്രതിനിധികളെ വരവേല്‍ക്കുന്ന വേളയില് ചൈനീസ് വിദേശകാര്യ മന്ത്രിയും അമേരിക്ക തോറ്റു എന്ന് വ്യക്തമായി പറഞ്ഞിട്ടുണ്ട്. ഇതൊക്കെ വസ്തുതകളായിരിക്കെ, മേഖലയിലെ ഭൗമരാഷ്ട്രീയവും സാമ്പത്തിക താല്‍പര്യങ്ങളുമാണ് ഒരുപക്ഷേ ഇനി മേല്‍ക്കൈ നേടാന് പോകുന്നത്. മേഖലാ ശക്തികള് അതിനു വേണ്ടിയാണ് കച്ചമുറുക്കുന്നത്. തങ്ങളുടെ താല്‍പര്യങ്ങള് നേടാനായി ഓരോ മേഖലാശക്തിയും ആവനാഴിയിലുള്ളത് മുഴുവന് പുറത്തെടുക്കാന് പോകുന്നു. ഈ മത്സരയോട്ടത്തില് മുന്നിലുള്ളത് ചൈനയാണെന്നതും തര്‍ക്കമില്ലാത്ത കാര്യം.\nലോകത്തു തന്നെ 'തടവിലാക്കപ്പെട്ട' അപൂര്‍വം രാജ്യങ്ങളിലൊന്നാണ് അഫ്ഗാനിസ്താന്. അതായത് ആ രാഷ്ട്രത്തിന് കടല്‍മാര്‍ഗങ്ങള് ഒന്നും തന്നെയില്ല. കടല്‍മാര്‍ഗം ഉപയോഗപ്പെടുത്തണമെങ്കില് കടല്‍ത്തീരമുള്ള അയല് രാഷ്ട്രങ്ങള് കനിയുകയേ നിവൃത്തിയുള്ളൂ. ഈ സൗകര്യം അയല് രാഷ്ട്രങ്ങള് ചെയ്തുകൊടുക്കണമെന്ന അന്താരാഷ്ട്ര നിയമവും നിലവിലുണ്ട്. പാകിസ്താന്നാണ് അത് ചെയ്തുകൊടുക്കാനാവുക. പക്ഷേ കടല്‍മാര്‍ഗം അനുവദിക്കുന്നതുമായി ബന്ധപ്പെട്ട കാര്യങ്ങള് ബ്യൂറോക്രസിയുടെ ചുവപ്പുനാടകളില് കുരുങ്ങുകയാണ് പലപ്പോഴും.\nഅതേസമയം, അഫ്ഗാനിസ്താന് പാകിസ്താനെ ആവശ്യമുണ്ട് എന്നതു പോലെ തന്നെ പാകിസ്താന് അഫ്ഗാനിസ്താനെയും ആവശ്യമുണ്ട്. ഇന്ത്യയെ പ്രതിരോധിക്കാന് പാകിസ്താന് അഫ്ഗാന് മണ്ണില് സൈനികവും മറ്റുമായ സന്നാഹങ്ങള് വേണ്ടിവരും. ഒപ്പം തങ്ങളുടെ ഭൂപ്രദേശത്തെ പഷ്തൂണ് വംശജരെ പ്രകോപിപ്പിക്കാതിരിക്കാനും പാകിസ്താന് ശ്രദ്ധിക്കേണ്ടിവരും. പാകിസ്താനിലെ പഷ്തൂണ് ജനസംഖ്യ നാല്‍പ്പതു ദശലക്ഷമാണ്. അഫ്ഗാനിലെ പഷ്തൂണ് ജനസംഖ്യയുടെ രണ്ടിരട്ടിയാണിത്. മാത്രവുമല്ല മധ്യേഷ്യയിലും അതിനപ്പുറവുമുള്ള മാര്‍ക്കറ്റുകളിലേക്ക് ചെന്നെത്തണമെങ്കില് അഫ്ഗാനിലൂടെ സഞ്ചാരമാര്‍ഗം തുറന്നുകിട്ടണം പാകിസ്താന്.\nലോക മാര്‍ക്കറ്റുകളിലേക്ക് അതിവേഗ പാതകള്\nചൈനീസ് പ്രവിശ്യയായ സിന്‍ജിയാംഗ് (കിഴക്കന് തുര്‍ക്കിസ്താന്) അഫ്ഗാനിസ്താനുമായി 56 മൈല് അതിര്‍ത്തി പങ്കിടുന്നുണ്ട്. ചൈനീസ് ഭൂപ്രദേശങ്ങളിലേക്ക് തള്ളിനില്‍ക്കുന്ന അഫ്ഗാനിലെ വഖാന് ഇടനാഴി (Wakhan Corridor), തങ്ങളുടെ ചരക്കുകളും ഉല്‍പന്നങ്ങളും ലോക മാര്‍ക്കറ്റുകളില് എത്തിക്കാനുള്ള ചൈനയുടെ പുതിയ ആഗോള സാമ്പത്തിക 'മാര്‍ഷല് പ്ലാനി'ല് വളരെ നിര്‍ണായകമാണ്. പഴയ പട്ടുപാതയുടെ മാതൃകയില് പ്ലാന് ചെയ്യപ്പെടുന്ന ഈ രാജപാത One Belt One Road എന്ന പേരിലാണ് ഇന്ന് അറിയപ്പെടുന്നത്. ഇതിന്റെ അടിസ്ഥാന സൗകര്യങ്ങളൊരുക്കുന്നതിന് ശതബില്യന് ഡോളറുകളാണ് ചൈന പാകിസ്താനിലും അഫ്ഗാനിസ്താനിലും ഇറാനിലുമായി ചെലവിടുന്നത്. ഇതിന്റെ ആദ്യലക്ഷ്യം മധ്യേഷ്യന് മാര്‍ക്കറ്റുകളാണ്; പിന്നെ അറബ് ലോകവും ഇറാനും തുര്‍ക്കിയും യൂറോപ്പും.\nഅഫ്ഗാനില്‍നിന്ന് അമേരിക്ക പിന്മാറുമ്പോള് ആ ശൂന്യതയിലേക്ക് കയറിനില്‍ക്കാന് ഉത്സാഹിക്കുന്ന ചൈനയെയാണ് നാം കാണുന്നത്. താലിബാന് സംഘത്തെ ക്ഷണിച്ചു വരുത്തി രണ്ട് ദിവസം തുടര്‍ച്ചയായി ചൈന സംഭാഷണം നടത്തുകയുണ്ടായി. ചൈനീസ് വിദേശകാര്യ മന്ത്രിയുടെ നേതൃത്വത്തിലായിരുന്നു ചര്‍ച്ച. 'അഫ്ഗാനിലെ സുപ്രധാന സൈനിക, രാഷ്ട്രീയ ശക്തിയാണ് താലിബാന്' എന്ന് ചൈനീസ് സംഘം പുകഴ്ത്തുകയും ചെയ്തു. ഇതിനോട് താലിബാന് സംഘത്തിന്റെ പ്രതികരണം: 'ചൈനീസ് സുരക്ഷയെ അപകടപ്പെടുത്തുന്ന ഒരു ശക്തിയെയും ഞങ്ങളുടെ മണ്ണില് പ്രവര്‍ത്തിക്കാന് അനുവദിക്കുകയില്ല.' സിന്‍ജിയാംഗില്‍നിന്ന് അഫ്ഗാനിലെത്തി ചൈനീസ് ഭരണകൂടത്തിനെതിരെ പോരാട്ടം നടത്തുന്ന ഉയിഗൂര് മുസ്‌ലിംകളെ ഉദ്ദേശിച്ചുകൊണ്ടുള്ളതാണ് ഈ പ്രസ്താവന.\nതാലിബാന്റെ കാര്യത്തില് രണ്ടു നിലക്ക് ചൈന ആശ്വാസം കൊള്ളുന്നുണ്ട്: ഒന്ന്, താലിബാന് പിന്‍ബലമായി നില്‍ക്കുന്നത് പാകിസ്താനാണ്. പാകിസ്താനാകട്ടെ ചൈനയുമായി ദീര്‍ഘകാല സൗഹൃദത്തിലുമാണ്. രണ്ട്, ചരിത്രം പരിശോധിച്ചാല് താലിബാന്റെ ഐഡിയോളജിക്കല് കാര്‍ക്കശ്യങ്ങളൊക്കെ പാകിസ്താന്, കശ്മീര് പോലുള്ള വിഷയങ്ങളിലേ ഉള്ളൂ. മധ്യേഷ്യന് പ്രശ്‌നങ്ങളില് വരെ അവര്‍ക്കൊരു നിലപാടില്ല. അമേരിക്കന് വിദേശകാര്യ സെക്രട്ടറി ആന്റണി ബ്ലിങ്കന് ഈയടുത്ത് നടത്തിയ ന്യൂദല്‍ഹി സന്ദര്‍ശനം ഈ പശ്ചാത്തലത്തില് വായിക്കാവുന്നതാണ്. അഫ്ഗാനും ചൈനയുമായിരുന്നു ചര്‍ച്ചാ വിഷയം. ചൈനക്കെതിരെ ഇന്ത്യയെ മുന്നില് നിര്‍ത്താനുള്ള അമേരിക്കയുടെ നീക്കമായി ഈ സന്ദര്‍ശനം വിലയിരുത്തപ്പെടുന്നുണ്ട്.\nഗ്യാസ് പൈപ്പ് ലൈന് കളി വീണ്ടും\nതൊണ്ണൂറുകളില് താലിബാന് അധികാരം പിടിച്ച ശേഷം അഫ്ഗാന് രാഷ്ട്രീയ ചിത്രത്തില് തുര്‍ക്കുമാനിസ്താന് ഗ്യാസ് പൈപ്പ് ലൈന് ഇടക്കിടെ കടന്നുവരുന്നുണ്ട്. അന്ന് അഫ്ഗാന് കാര്യങ്ങള്‍ക്കായുള്ള അമേരിക്കന് പ്രതിനിധി സല്‍മയ് ഖലീല്‍സാദിന്റെ മാര്‍ഗനിര്‍ദേശത്തില് അമേരിക്കന് കമ്പനിയായ യുനോക്കലും (Unocal) അര്‍ജന്റീനന് കമ്പനിയായ ബ്രിഡാസു(Bridas)മാണ് പൈപ്പ് ലൈന് നിര്‍മാണത്തിന് മത്സരിക്കാന് രംഗത്തുണ്ടായിരുന്നത്. ഈ പൈപ്പ് ലൈന് അഫ്ഗാനിസ്താന്, പാകിസ്താന് വഴി ഇന്ത്യ വരെ എത്തിക്കാനായിരുന്നു പദ്ധതി. അന്നതിന്റെ നിര്‍മാണച്ചെലവ് കണക്കാക്കിയത് ഇരുപത് ബില്യന് ഡോളര്. ഈ പൈപ്പ് കടന്നുപോകുന്ന പ്രദേശമാകയാല് വാടകയിനത്തില് അഫ്ഗാനിസ്താന് ഒരു ബില്യന് ഡോളറെങ്കിലും കിട്ടുമെന്നായിരുന്നു കണക്കാക്കപ്പെട്ടിരുന്നത്. ബ്രിഡാസ് കോര്‍പറേഷന് താലിബാന് സംഘത്തെ അമേരിക്കയിലേക്ക് ക്ഷണിച്ചുവരുത്തുകയും അമേരിക്കന് പ്രതിനിധികള് അവരുമായി ചര്‍ച്ച നടത്തുകയും ചെയ്തിരുന്നു. അഫ്ഗാനിലെ ആഭ്യന്തരകലാപം കാരണം ഇതു സംബന്ധമായ ചര്‍ച്ച മുന്നോട്ടു പോയില്ല. ഇറാനെതിരെ അന്താരാഷ്ട്ര ഉപരോധം വന്നതോടെ ഇറാന് മണ്ണില് പൈപ്പിടാനും തുര്‍ക്കുമാനിസ്താന് കഴിയാതെയായി. പക്ഷേ അപ്പോഴും പാകിസ്താന് ഈ പ്രോജക്ടിനു പിന്നാലെ തന്നെയുണ്ടായിരുന്നു. സാമ്പത്തിക ലാഭം മാത്രമല്ല, രാഷ്ട്രീയ നേട്ടവും അവര് മുന്നില് കണ്ടിരുന്നു. പൂര്‍ത്തിയാക്കാനാവാതെ ഈ പദ്ധതി ഇങ്ങനെ ദശകങ്ങള് നീണ്ടപ്പോള് ദോഷൈകദൃക്കുകള് ഗ്യാസ് പൈപ്പ് ലൈന് എന്നതിന് പകരം ഡ്രീം പൈപ്പ് ലൈന് എന്ന് വിളിക്കാനും തുടങ്ങി.\n1998-ല് പാകിസ്താനില് ബേനസീര് ഭരണകൂടം തകര്‍ന്നപ്പോള് അവരുമായി ഞാന് ഒരു അഭിമുഖം നടത്തിയിരുന്നു. അന്നവര് പറഞ്ഞ ഒരു കാര്യം ഇന്നും ഓര്‍മയിലുണ്ട്; 'നോക്കൂ, എന്റെ ഭരണകൂടത്തെ വീഴ്ത്തിയത് അമേരിക്കന് കമ്പനിയായ യുനോക്കല് ആണ്. അവരുടെ എതിരാളികളാണല്ലോ ബ്രിഡാസ് കമ്പനി. ഗ്യാസ് പൈപ്പിടാനുള്ള കോണ്‍ട്രാക്ട് ഞാന് ബ്രിഡാസിനാണ് നല്‍കിയത്. അത് കിട്ടാത്തതിലുള്ള കലിപ്പിലാണ് യുനോക്കല് എന്റെ മന്ത്രിസഭയെ അട്ടിമറിച്ചത്.'\nവര്‍ഷങ്ങളായി മേഖലയില് രഹസ്യമായി ഒരു 'തുറമുഖ യുദ്ധം' നടന്നുവരുന്നുണ്ട്. ഈ യുദ്ധത്തില് ചില സാമ്പത്തിക ലക്ഷ്യങ്ങളുമായി മേല്‍ക്കൈ നേടാന് ചൈന ശ്രമിക്കുന്നതായി തോന്നാമെങ്കിലും, ആത്യന്തികമായി അവര് ലക്ഷ്യം വെക്കുന്നത് ഭൗമരാഷ്ട്രീയ, സൈനിക മേല്‍ക്കൈ തന്നെയാണ്. അറബിക്കടലിലെ ഗവാദര് തുറമുഖം പ്രവര്‍ത്തനക്ഷമമാക്കുന്നതിന് അമ്പത് ബില്യന് ഡോളറാണ് ചൈന പാകിസ്താന് നല്‍കിയിരിക്കുന്നത്. ചൈനയില്‍നിന്ന് ഗവാദറിലേക്ക് റെയില് പാളങ്ങളും സൂപ്പര് ഹൈവേകളും പണിയുന്നുണ്ട്. ഗവാദര് വഴി ചൈനയില്‍നിന്ന് അറബിക്കടലിലേക്കുള്ള ദൂരം നേരത്തേയുള്ള ആറായിരം കിലോമീറ്ററില്‍നിന്ന് രണ്ടായിരത്തി അഞ്ഞൂറ് കിലോമീറ്ററായി കുറക്കാനും കഴിയും.\nഈ തുറമുഖത്തിന് നല്ല ആഴമുണ്ടെന്ന് പറയപ്പെടുന്നു. ഏത് കൂറ്റന് കപ്പലുകള്‍ക്കും നങ്കൂരമിടാം. ഭാവിയില് സൈനിക ആവശ്യങ്ങള്‍ക്കും ഉപയോഗപ്പെടുത്താം. അതാണ് അമേരിക്കയെയും മറ്റു പാശ്ചാത്യ നാടുകളെയും അലട്ടുന്നത്. അറബിക്കടലിലെ ഇന്ധന വ്യവഹാരങ്ങളുടെ കടിഞ്ഞാണ് ഇതുവഴി ചൈനയുടെ കൈകളിലെത്തുമെന്ന് അവര് ഭയപ്പെടുന്നു. ഇത്ര വലിയ ഒരു തുറമുഖം സജ്ജമാകുന്നത് ഇന്ത്യക്കും ഭീഷണിയാണ്. മുന്‍കാലങ്ങളിലെ യുദ്ധങ്ങളില് കറാച്ചി തുറമുഖം ഉപരോധിച്ചാല് തന്നെ പാകിസ്താന് ഒന്നും ചെയ്യാന് കഴിയാത്ത സ്ഥിതി വരുമായിരുന്നു. ഇത്തരം ഉപരോധ സന്ദര്‍ഭങ്ങളില് ബദലായി ഗവാദര് ഉണ്ടാകും എന്നതാണ് പുതിയ സ്ഥിതിവിശേഷം.\n(അല് ജസീറ ചാനലിന്റെ പാകിസ്താനിലെ മുന് കറസ്‌പോണ്ടന്റാണ് സിറിയക്കാരനായ ലേഖകന്. 'അഫ്ഗാനിസ്താനിലെ നീണ്ട വേനല്' - സൈ്വഫു അഫ്ഗാനിസ്താന് അത്ത്വവീല് - എന്ന പുസ്തകം എഴുതിയിട്ടുണ്ട്).


മതതീവ്രവാദവുമായി സന്ധിയില്ലാതെ പോരാടുമെന്ന് ബിനോയ് വിശ്വം: കേൾക്കാൻ സുഖമുണ്ടെന്ന് പരിഹസിച്ച് സമൂഹമാദ്ധ്യമങ്ങൾ\nFeb 23, 2021, 04:11 pm IST\nഅടൂർ: മതതീവ്രവാദവുമായി സന്ധിയില്ലാതെ പോരാടുമെന്ന് എം.പി ബിനോയ് വിശ്വം. ഇടതുപക്ഷം എല്ലാ മതതീവ്രവാദത്തേയും എതിർത്ത് തോൽപ്പിക്കുമെന്നാണ് ബിനോയ് വിശ്വം വ്യക്തമാക്കിയത്. എൽഡിഎഫിൻറെ വികസന വിജയയാത്രയിൽ സംസാരിക്കുകയായിരുന്നു ബിനോയ് വിശ്വം.\nജമാഅത്തെ ഇസ്ലാമി, എസ്ഡിപിഐ എന്നിവരുമായി രഹസ്യമായും പരസ്യമായും ധാരണയുണ്ടാക്കിയാണ് ഇടതുപക്ഷ പാർട്ടികൾ പലസ്ഥലത്തും മത്സരിക്കുന്നത്. ഇത്തരം ധാരണകളും രഹസ്യബന്ധങ്ങളും നിലനിൽക്കെയാണ് ബിനോയ് വിശ്വത്തിൻറെ പ്രസ്താവനയെന്നതും ശ്രദ്ധേയമാണ്.\nജമാഅത്തെ ഇസ്ലാമിയുടെ വോട്ട് വേണ്ടെന്ന് പറയില്ലെന്ന് സിപിഎം സംസ്ഥാന ആക്ടിങ് സെക്രട്ടറി എ വിജയരാഘവൻ ഇക്കഴിഞ്ഞ ദിവസം വ്യക്തമാക്കിയിരുന്നു. വോട്ട് വേണ്ട എന്ന പറയുന്നതല്ല രാഷ്ട്രീയ ഭാഷ. എന്നാൽ ജമാഅത്തെ ഇസ്ലാമിയുമായി രാഷ്ട്രീയ സഖ്യമുണ്ടാക്കില്ല എന്നാണ് വിജയരാഘവൻ പറഞ്ഞത്.\n2015ലെ തദ്ദേശ തെരഞ്ഞെടുപ്പിൽ സിപിഎമ്മുമായി ധാരണയുണ്ടാക്കിയിരുന്നു എന്നാണ് വെൽഫെയർ പാർട്ടി നേതാക്കൾ പറയുന്നത്. ഇവരുമായി നേരത്തെ സഹകരിച്ചു പ്രവർത്തിച്ചിട്ടുണ്ടെന്ന് മുതിർന്ന സിപിഎം നേതാവ് പാലോളി മുഹമ്മദ് കുട്ടി അടുത്തിടെ വെളിപ്പെടുത്തിയിരുന്നു.


ഇറാന്റെ രാഷ്ട്രീയ നാടകങ്ങള് – ILYAS MOULAVI\n1979-ല് ആയതുല്ലാ ഖുമൈനിയുടെ നേതൃത്വത്തില് നടന്ന ഇറാന് വിപ്ലവത്തെ മുസ്‌ലിം ലോകം ഒരു ഇസ്‌ലാമിക വിപ്ലവം എന്ന പേരില് വലിയ പ്രതീക്ഷകകളോടെ വീക്ഷിക്കുകയുണ്ടായി. എന്നാല് ഇതിനെ ‘ശിയാ’ വിപ്ലവമാക്കി മാറ്റാനായിരുന്നു ഖുമൈനി ശ്രമിച്ചത്. ഇറാന്റെ ഭരണഘടനയില് ഇപ്രകാരം എഴുതി ചേര്‍ത്തത് കാണാം. ‘ഇറാന് ശിയാ സരണിയിലെ ജഅ്ഫരി മദ്ഹബ് മുറുകെ പിടിക്കാന് ബാധ്യസ്ഥരാണ്’. ഈ പക്ഷപാതപരമായ തീരുമാനത്തില് നിന്ന് പിന്മാറണമെന്ന മുസ്‌ലിം ലോകത്തിന്റെ ആഹ്വാനത്തെ ഖുമൈനി നിരാകരിക്കുകയാണു ചെയ്തത്. അപ്രകാരം ഇറാന് റിപ്പബ്ലിക് ഇസ്‌ലാമിക ലോകത്ത് ശിയാ ചിന്താസരണിയുടെ സേവകരായിത്തീരുകയാണ് ചെയ്തത്.\nഇറാനെ ആധുനികവല്‍കരിക്കാന് ഖുമൈനി അതിയായി ആഗ്രഹിച്ചു. അപ്രകാരം പ്രസിഡണ്ടിനെ ഭൂരിപക്ഷ വോട്ടെടുപ്പിലൂടെ തെരഞ്ഞെടുക്കുന്ന പ്രക്രിയ നടപ്പില് വരുത്തി. പ്രസിഡന്റിന്റെ കാലാവധി നാല് വര്‍ഷമാക്കി നിശ്ചയിച്ചു. ജനങ്ങള് തെരഞ്ഞെടുക്കുന്ന പാര്‍ലമെന്റും ഭരണഘടന പരിരക്ഷിക്കുന്ന മതകീയ ബോഡിയും നിലവില് വന്നു. ‘ആത്മീയ നേതാവിന് എല്ലാ സംവിധാനങ്ങള്‍ക്കുമുപരിയായുള്ള പരമാധികാരം നല്‍കി എന്നതാണ് ഖുമൈനിയുടെ പ്രധാന ഭരണ പരിഷ്‌കാരം. വിദേശ നയം, സൈനിക നിയന്ത്രണം, രഹസ്യാന്വേഷണം തുടങ്ങിയവയെല്ലാം നിയന്ത്രിക്കുന്നതും ഇവര് തന്നെയാണ്.\nഇറാനിന്റെ ഇന്നലകളിലെയും ഗതകാല രാഷ്ട്രീയ നിലപാടുകളെയും കുറിച്ച് മുസ്‌ലിം ലോകത്തിന് വലിയ ആശയക്കുഴപ്പങ്ങളും തെറ്റിദ്ധാരണകളും നിലനില്‍ക്കുന്നുഎന്നത് ഒരു യാഥാര്‍ഥ്യമാണ്.\nഇറാനിന്റെ രാഷ്ട്രീയം ഇസ്‌ലാമിനോട് വിദ്വേഷം വെച്ചുപുലര്‍ത്തുന്ന മജൂസി വേരുകളുള്ളതാണെന്നാണ് ഇതില് പ്രധാനമായ ഒരു ആരോപണം. ഈ ഒരു വാദത്തിന് യാതൊരു അടിസ്ഥാനവുമില്ല എന്നതാണ് യാഥാര്‍ഥ്യം. ശിയാക്കളിലെ ജഅ്ഫരി മദ്ഹബ് പ്രൊമോട്ട് ചെയ്യുന്ന ഒരു ശീഈ രാഷ്ട്രമാണ് യഥാര്‍ഥത്തില് ഇറാന്. ലോകത്തിന്റെ വ്യത്യസ്ത ഭാഗങ്ങളിലേക്ക് ഈ സരണിയെ വ്യാപിപ്പിക്കാനുള്ള പദ്ധതികളുമായിട്ടാണ് അവ മുന്നോട്ട് പോകുന്നത്. ലോകത്തുള്ള എല്ലാ ശിയാ വിഭാഗങ്ങളുമായി സമ്പര്‍ക്കം പുലര്‍ത്തുകയും അറബ് ലോകത്ത് ഇറാന്റെ നിലപാടുകള്‍ക്ക് ശക്തിപകരുന്ന തരത്തില് അവരെ വളര്‍ത്തിക്കൊണ്ടുവരാനുമുള്ള തീവ്രയത്‌നത്തിലാണവര്. മുസ്‌ലിം സമൂഹത്തിന്റെ പ്രധാന ചിന്താസരണിയായി ശിയാ പ്രസ്ഥാനത്തെ മാറ്റിയെടുക്കുക എന്നതും അവരുടെ പ്രധാന ലക്ഷ്യം തന്നെയാണ്. ഈ ലക്ഷ്യസാക്ഷാല്‍കാരത്തിനാണ് നിര്‍ണായകമായ എല്ലാ സുവര്‍ണാവസരങ്ങളും അവര് ഉപയോഗപ്പെടുത്തിക്കൊണ്ടിരിക്കുന്നത്.\nഇസ്‌ലാമിക സമൂഹത്തിന്റെ ഐക്യത്തിന് വേണ്ടിയാണ് ഇറാന് നിലകൊള്ളുന്നത് എന്നതാണ് അവരുടെ അവകാശ വാദവും രണ്ടാമത്തെ തെറ്റിദ്ധാരണയും. ഈ ലക്ഷ്യസാക്ഷാല്‍കാരത്തിനായി വര്‍ഷം തോറും അന്താരാഷ്ട്ര സമ്മേളനങ്ങള് ഇറാന് നടത്താറുണ്ട്. അതിലേക്ക് ചില സുന്നി പണ്ഡിതന്മാരെ ക്ഷണിക്കുകയും ചെയ്യുന്നു. ഇതിന്റെ മറവില് അറബ് ഇസ്‌ലാമിക രാഷ്ട്രങ്ങളില് ശിയാ പ്രസ്ഥാനത്തിന്റെ വ്യാപനം തന്നെയാണ് ഇവര് ലക്ഷ്യം വെക്കുന്നത്. ഈ ശിയാവല്‍ക്കരണം ഐക്യത്തിനു പകരമായി മുസ്‌ലിം സമൂഹത്തിന്റെ ഛിദ്രതക്കും ശിഥിലീകരണത്തിനും ഇടവരുത്തുകയാണുണ്ടായത്. ഒരോ രാഷ്ട്രങ്ങളിലും ജനങ്ങളെ കക്ഷികളായി തിരിച്ച് സംഘട്ടനങ്ങളും തര്‍ക്കങ്ങളുമായി തമ്മിലടിക്കാന് ഇത് കാരണമായിട്ടുണ്ട്. ഇതിലൂടെ മുഖ്യശത്രുവായ പശ്ചാത്യന് സയണിസ്റ്റ് സഖ്യത്തെ നേരിടുക എന്ന ലക്ഷ്യം വിസ്മരിക്കപ്പെടുകയാണ് ചെയ്തത്.\nവിഭാഗീയമായ ഈ സംഘട്ടനം പല രാജ്യങ്ങളിലും വാളെടുത്ത് മുസ്‌ലിംകള് പരസ്പരം ഏറ്റുമുട്ടുന്ന അവസ്ഥ വരെ എത്തുകയുണ്ടായി. യമനില് ഇറാന് ആളും അര്‍ഥവും ആയുധവും നല്‍കി സഹായിക്കുന്ന ഹൂസിയ്യീന്‍കള് മറ്റുള്ളവരുമായി ഇത്തരത്തിലുള്ള പോരാട്ടത്തിലേര്‍പ്പെടുകയുണ്ടായി. ഇറാഖില് ശീഇകള്‍ക്ക് ഇറാന് ആയുധവും ധനവും നല്‍കിയ സഹായിച്ച സംഘട്ടനം സുന്നികളിലും ശിയാക്കളിലും പെട്ട പതിനായിരങ്ങളുടെ മരണത്തിലാണ് കലാശിച്ചത്. ഇറാഖിനെ ഇന്നും അസ്ഥിരപ്പെടുത്തിക്കൊണ്ടിരിക്കുന്നതും അസ്വസ്ഥപ്പെടുത്തിക്കൊണ്ടിരിക്കുന്നതും ഈ വിഭാഗീയ സംഘട്ടനം തന്നെയാണ്. വടക്കു ഭാഗത്ത് ഖുര്‍ദുകള്‍ക്കും മധ്യഭാഗത്ത് സുന്നികള്‍ക്കും തെക്കുഭാഗത്ത് ശിയാക്കള്‍ക്കും ഭാഗിച്ചുകൊണ്ട് ഇറാഖിനെ മൂന്നായി വിഭജിക്കണമെന്ന വാദമാണ് ആത്യന്തികമായി ഉണ്ടായത്. മുസ്‌ലിം പ്രദേശങ്ങളില് അസ്ഥിരതയും പരസ്പര സംഘട്ടനങ്ങളും ഉണ്ടാക്കിക്കൊണ്ടിരിക്കുക എന്ന അമേരിക്കയുടെയും സയണിസ്റ്റുകളുടെയും താല്‍പര്യങ്ങളാണ് അറബ്- ഇസ്‌ലാമിക ലോകത്ത് ഇറാന് ഇളക്കിവിടുന്ന ഈ വിഭാഗീയ സംഘട്ടനങ്ങളിലൂടെ സാക്ഷാല്‍കരിച്ചുകൊണ്ടിരിക്കുന്നത് എന്നത് ഏറെ ഖേദകരമാണ്.\nഅമേരിക്കയിലെ നയതന്ത്ര ചിന്തകന്മാരുടെ വീക്ഷണത്തില് സുന്നികള് വരണ്ട പ്രത്യയശാസ്ത്രങ്ങളില് നിഷ്‌കര്‍ഷത പുലര്‍ത്തുന്നവരാണ്. അതിന് അവര് തെളിവെടുക്കുന്നത് പ്രദേശത്തെ അമേരിക്കയുടെ സഖ്യകക്ഷിയായ സൗദിയിലെ ചില യുവാക്കള് സെപ്തംബര് 11 സംഭവത്തില് പങ്കാളികളായി എന്ന അവരുടെ തന്നെ വാദങ്ങളാണ്. സുന്നി ചിന്താഗതിക്കാര്‍ക്കിടയില് അസ്ഥിരതയും മതത്തോടുള്ള പ്രതിബദ്ധതയും കുറച്ച് വരാനുള്ള മാര്‍ഗമായി അവര് കാണുന്നത് ശിയാക്കളുമായി തമ്മിലടിപ്പിക്കലാണ്. അപ്പോള് ഇരു കക്ഷികളുടെയും ചിന്താപരവും മറ്റു വൈവിധ്യവുമായ പരിശ്രമങ്ങള് പരസ്പര പോരാട്ടത്തിനായി വിനിയോഗിക്കുകയും സമൂഹത്തിനിടയില് ഛിദ്രതക്ക് വഴിമരുന്നിടാന് കഴിയുകയും ചെയ്യും. മുസ്‌ലിം സമുദായത്തിലെ രണ്ടു ചിറകുകളായ സുന്നികള്‍ക്കും ശിയാക്കള്‍ക്കുമിടയില് പരസ്പര സംഘര്‍ഷമുണ്ടാക്കി പരസ്പര ബന്ധം ശിഥിലമാക്കുക എന്നതു തന്നെയാണ് അവരുടെ ലക്ഷ്യം.\nഡിക്‌ചെനിയെ പോലുള്ള അമേരിക്കന് രാഷ്ട്രീയ നിരീക്ഷകരുടെ വീക്ഷണത്തില് ശിയാക്കള് പ്രൊട്ടസ്റ്റന്റ് വീക്ഷണക്കാരുടെ സ്ഥാനത്താണ്. മതത്തിലെ നവീകരണ വാദികളായിട്ടാണ് അവരെ പരിഗണിക്കുന്നത്. നവോഥാന കാലഘട്ടത്തില് യൂറോപ്പിലെ പ്രൊട്ടസ്‌ററന്റുകള് ചെയ്ത പോലെ ഇസ്‌ലാമിനെയും മുസ്‌ലിംകളെയും നവീകരിക്കുകയാണ് അവരുടെ ലക്ഷ്യമെന്നും അവര് കരുതുന്നു.\nഈജിപ്ത്, സിറിയ, മൊറോക്കോ, അള്‍ജീരിയ, തുണീഷ്യ, ആഫ്രിക്ക, ചില ഏഷ്യന് രാജ്യങ്ങള് തുടങ്ങിയ സുന്നി പ്രദേശങ്ങളില് ഇറാന് ശിഈ ആശയങ്ങള് പ്രചരിപ്പിക്കുമ്പോള് അറബ് ഇസ്‌ലാമിക രാഷ്ട്രങ്ങളില് വിഭാഗീയ സംഘട്ടനവും സാംസ്‌കാരികമായ അപഭ്രംശവും ഉണ്ടാക്കുക എന്ന അമേരിക്കന്-സയണിസ്റ്റ് താല്‍പര്യങ്ങള്‍ക്ക് പാദസേവ ചെയ്യുക എന്നതാണ് ഫലത്തില് സംഭവിക്കുന്നത്.\nഇറാന് അമേരിക്കന് രാഷ്ട്രീയത്തിന്റെ കടുത്ത ശത്രുക്കളാണ് എന്നതാണ് സമൂഹത്തിനിടയിലെ മറ്റൊരു തെറ്റിദ്ധാരണ. യഥാര്‍ഥത്തില് അമേരിക്കന് രാഷ്ട്രീയത്തെ പ്രത്യക്ഷമായും പരോക്ഷമായും സഹായിക്കുന്ന നിലപാടുകളാണ് അവര് കൈക്കൊള്ളുന്നത്. എട്ട് വര്‍ഷത്തോളം നീണ്ടു നിന്ന ഇറാഖ്- ഇറാന് യുദ്ധത്തില് ഇറാനെ രഹസ്യമായി സഹായിച്ചുകൊണ്ടിരുന്നത് അമേരിക്കയായിരുന്നു. 2001-ല് നടന്ന അഫ്ഗാന് അധിനിവേശത്തിലും 2003-ല് നടന്ന ഇറാഖ് അധിനിവേശത്തിലും ഇറാന് അമേരിക്കയെ പരസ്യമായി സഹായിക്കുകയുണ്ടായി. ഇറാന്റെ സൈനിക-രാഷ്ട്രീയ രംഗത്തെ നേതാക്കള്‍് തന്നെ അത് വ്യക്തമാക്കുകയുണ്ടായി. ഇറാഖ് യുദ്ധത്തിനിടയില് മുഹമ്മദ് ബാഖിറിന്റെ നേതൃത്വത്തില് ശക്തിപ്രാപിച്ച ശിഈ വിഭാഗം അധിനിവേശ സൈന്യത്തെ സഹായിക്കുന്നതിനും നാം സാക്ഷ്യംവഹിക്കേണ്ടി വന്നു.\nഅമേരിക്കക്ക് ഇറാനുമായുള്ള ശത്രുത ആണവ പദ്ധതിയുടെ പേരില് മാത്രമാണ്. കാരണം മധ്യപൗരസ്ത്യ ദേശത്ത് ഇസ്രായേലിനേക്കാള് ശക്തിയുള്ള ഒരു രാഷ്ട്രവും ഉണ്ടാകരുത് എന്നതാണ് അമേരിക്കയുടെ ഉദ്ദേശ്യം. മറിച്ച് ഇറാന് മറ്റു അറേബ്യന് രാഷ്ട്രങ്ങളേക്കാള് ശക്തി പ്രാപിക്കുന്നതിന് അമേരിക്കക്ക് വിരോധമൊന്നുമില്ല. ഇറാനിന് അമേരിക്ക കടിഞ്ഞാണിടുന്നത് ഇസ്രായേലിനെ നേരിടുന്ന വിഷയത്തിലാണ്. അതേ സമയം അറേബ്യന് രാജ്യങ്ങളില് മുസ്‌ലിംകളുടെ ശക്തി ക്ഷയിപ്പിച്ച് പരസ്പര വിഭാഗീയ സംഘട്ടനങ്ങള് സൃഷ്ടിക്കുന്നതില് അമേരിക്ക എല്ലാ പിന്തുണയും ഇറാന് നല്‍കുകയാണ് ചെയ്യുന്നത്.\nഖുദ്‌സിന്റെ മോചനത്തിനും ഫലസ്തീന് പ്രശ്‌നത്തിനും ശക്തമായി ഇറാന് ഇടപെടുന്നു എന്നതാണ് മറ്റൊരു തെറ്റിദ്ദാരണ. യഥാര്‍ഥത്തില് 1960-കളില് അറബ് ദേശീയതയുടെ വക്താക്കള് ചെയ്തതുപോലെ ഫലസ്തീന് പ്രശ്‌നത്തെ തങ്ങളുടെ മുഖം മിനുക്കാനുളള ഉപാധിയും മുസ്‌ലിം ലോകത്തെ ജനമനസ്സുകളില് തങ്ങളുടെ സ്വീകാര്യത വര്‍ദ്ദിപ്പിക്കാനുള്ള ഉപായവുമാക്കുക മാത്രമാണ് ഇറാന് ചെയ്യുന്നത്. അറബ് ദേശീയ വാദികള് തങ്ങള് ഫലസ്തീന്റെ സംരക്ഷണത്തിനും ഇസ്രായേലിന്റെ ഉന്മൂലനത്തിനുമായി രംഗത്തുവന്നവരാണ് എന്നാണ് തുടക്കത്തില് വാദിച്ചത്. എന്നാല് ഒടുവില് ഫലസ്തീന് പ്രശ്‌നത്തെ കൂടുതല് സങ്കീര്‍ണമാക്കിത്തീര്‍ക്കുകയാണ് അവര് ചെയ്തിട്ടുള്ളത്. 1967-ലെ യുദ്ധത്തില് അവര് ഇസ്രായേലിനോട് പരാജയപ്പെട്ടതോടെ മുമ്പ് ഉണ്ടായിരുന്നതിനേക്കാള് കൂടുതലായി ഇസ്രായേലിന് ജോര്‍ദ്ദാനില് നിന്നും വെസ്‌ററ് ബാങ്ക്, സിറിയയില് നിന്ന് ജൂലാന് കുന്ന്, ഈജിപ്തില് നിന്നും സീനാ പ്രദേശവും പിടിച്ചെടുക്കാന് വഴിയൊരുക്കുകയുണ്ടായി. ഇതേ അധ്യായം തന്നെയാണ് ഇറാന് ആവര്‍ത്തിച്ചുകൊണ്ടിരിക്കുന്നത്. ലബനാനുമായുള്ള ഫലസ്തീന് പ്രശ്‌നത്തില് ലബനാനിലെ ശീഈ വിഭാഗത്തിനായിരുന്നു മുന്‍ഗണന നല്‍കിയിരുന്നത്. സ്വന്തം ജനതയെ നിഷ്ഠൂരമായി വധിച്ചുകൊണ്ടിരിക്കുന്ന സിറിയന് സൈന്യത്ത ശിയാക്കള് എന്ന ഒറ്റക്കാരണത്താല് ഇറാന് സഹായിച്ചുകൊണ്ടിരിക്കുന്നതും ഇതിനോട് ചേര്‍ത്തു വായിക്കേണ്ടതാണ്.\nചുരുക്കത്തില്, ഇറാന്റെ രാഷ്ട്രീയ നാടകങ്ങളുടെ യഥാര്‍ഥ ചിത്രം വ്യക്തമാക്കുക മാത്രമാണ് ചെയ്തത്. ഇറാനെതിരെയുള്ള ഒന്നാമത്തെ ആരോപണം പേര്‍ഷ്യന്-മജൂസി പാരമ്പര്യം കാത്തു സൂക്ഷിക്കുന്നു എന്നതാണ്. ഇതിനെ നാം ശക്തമായി നിരാകരിക്കുകയും ഇറാന് ലോകത്തിന്റെ നാനാ ഭാഗങ്ങളില് ശീഇസം പ്രചരിപ്പിക്കുകയാണ് ചെയ്യുന്നതെന്ന് വിവരിക്കുകയും ചെയ്തു. മുസ്‌ലിം ഐക്യത്തിന്ന് വേണ്ടി നിലകൊള്ളുന്നു എന്നതാണ് അവരുടെ രണ്ടാമത്തെ വാദം. ഇറാനിന്റെ രാഷ്ട്രീയം യഥാര്‍ഥത്തില് ഇസ്‌ലാമിക സമൂഹത്തിന്റെ ഛിദ്രതക്കും വിഭാഗീയ സംഘട്ടനങ്ങള്‍ക്കുമാണ് വഴിയൊരുക്കുന്നത് എന്നതാണ് യാഥാര്‍ഥ്യം. അമേരിക്കന് നിലപാടുകള്‍ക്കെതിരാണെന്ന് വാദിക്കുന്നുണ്ടെങ്കിലും പ്രത്യക്ഷമായും പരോക്ഷമായും അവരെ സഹായിക്കുന്ന നിലപാടുകള് സ്വീകരിച്ചുകൊണ്ടിരിക്കുന്നു. ഫലസ്തീന്റെ മോചനത്തിന് വേണ്ടിയുള്ള പ്രവര്‍ത്തനം യഥാര്‍ഥത്തില് അവരുടെ ചിന്തകളും ആശയങ്ങളും വിപണനം ചെയ്യാനുള്ള ഒരു മാര്‍ഗം മാത്രമാണ്


Ente Malayalam: യശോധരന്റെ ചെറിയ സ്വപ്നങ്ങള് - നാം രണ്ട്, നമുക്ക് രണ്ട്\nയശോധരന്റെ ചെറിയ സ്വപ്നങ്ങള് - നാം രണ്ട്, നമുക്ക് രണ്ട്\n"ഐശ്വര്യമൊള്ളൊരു പെണ്ണു..." നന്ദിനിയെ പെണ്ണുകാണാന് പോയിവന്ന ശേഷം അമ്മ പറഞ്ഞു. കേട്ടപ്പോള് യശോധരനു ആശ്വാസമായി. ഈയൊരെണ്ണത്തെ അമ്മയ്ക്കും ഇഷ്ടപ്പെട്ടല്ലോ? ഇത്തവണ അവധിക്കു വന്നിട്ടിതു വരെ എത്ര പെണ്ണുകാണല് കഴിഞ്ഞിരിക്കുന്നു...ചിലതിനെ കാണുമ്പോഴേ തനിക്കു പിടിക്കില്ല. പെണ്ണുകാണലിനു അവിടെ ചെന്നു പെട്ടു പോയല്ലോ എന്ന ചിന്തയാകും...മറ്റു ചിലതിനെ തനിക്കു ബോധിച്ചാലും കൂടെയുള്ള തലമുതിര്‍ന്നവര്‍ക്കു ഇഷ്ട്മാവില്ല. അവരു പറയുന്നതിലും കാര്യമുണ്ടാവാതിരിക്കുമോ? ലോകപരിചയം ഇത്രയുമുള്ള കൂട്ടരല്ലേ? അമ്മയുടെ അഭിപ്രായത്തിനു വിലകൊടുത്തുള്ള വിവാഹം മതിയെന്നു നേരത്തെ തന്നെ കരുതിയതാണു. അച്ഛന്റെ മരണശേഷം അമ്മയും അമ്മാവനും അല്ലാതെ ആരാണു തനിക്കു സ്വന്തമെന്നു പറയാനുള്ളതു? എന്തായാലും, നന്ദിനിയുടെ കാര്യത്തില് എല്ലാം വലിയ കുഴപ്പമില്ലാതെ പോകുന്നുണ്ട്. കുലീനമായ തറവാട്, ശാലീനമായ പെരുമാറ്റം, ഉദ്ദേശിച്ച പോലത്തെ ശരീരഘടനയും സൌന്ദര്യവും. ബാംഗ്ലൂരില് ക്യാപ്പിറ്റേഷന് സീറ്റിലാണെങ്കിലും ബി.ഇ. കഴിഞ്ഞതാണു. അതും കെമിക്കല് എഞ്ചിനീയറിംഗ്. എന്നിരുന്നാലും അതിന്റെ ഒരു ഗര്‍വോ അഹങ്കാരമോ ഒന്നും ആ കുട്ടിക്കില്ല... വന്ന വഴി മറക്കാത്തവരാണല്ലോ തങ്ങളും.രാവിലെ അടുത്ത ആലോചനയിലെ പെണ്ണിന്റെ ഫോട്ടോയുമായി വന്ന ബ്രോക്കര് കോശിയോടു അമ്മാവന് പറഞ്ഞു, ഇനി വേറൊന്നും നോക്കണ്ട, ഇന്നലെ കണ്ട കാര്യം തന്നെ മുന്നോട്ടാലോചിക്കാം. കോശിക്കും സമാധാനമായി. യശോധരനു പെണ്ണു തപ്പി അയാളും നടത്തം തുടങ്ങിയിട്ട് കാലമേറെയായിരുന്നു. കാര്യങ്ങള് ദ്രുതഗതിയില് മുന്നോട്ട് പോയി. രണ്ടു വീട്ടുകാരും കൂടി കാര്യങ്ങളൊക്കെ തീരുമാനിച്ചു. പതിനേഴിനു നിശ്ചയവും, ഇരുപത്തഞ്ചിനു വിവാഹവും.യശോധരന് നന്ദിനിയുടെ ഫോട്ടോയും കീശയിലിട്ടു കൊണ്ടു നടപ്പു തുടങ്ങി. സ്വര്‍ഗ്ഗരാജ്യം ലഭിച്ച പ്രതീതി. സമയവും സന്ദര്‍ഭവും ഒത്തുവരുമ്പോള് നന്ദിനി ഫോണില് വിളിക്കും, യശോധരന് തിരിച്ചും. രണ്ടു വീട്ടുകാര്‍ക്കും ആദ്യമാദ്യം അസ്കിതം തോന്നിയെങ്കിലും, ഈ വന്ന കാലത്തെ പിള്ളേരല്ലേ എന്നു കരുതി ഒന്നും കണ്ടില്ലെന്നു നടിച്ചു. * * * ഏമ്പക്കം വിട്ടപ്പോള്, ഇന്നലെ, കല്ല്യാണത്തലേന്നടിച്ച മദ്യത്തിന്റെ രുചി സജീവന്റെ വായില് തികട്ടി വന്നു. നേരമിത്രയുമായെങ്കിലും പിരിപിരി ഇപ്പോഴും കുറവില്ല. വെളുപ്പിനെ മൂന്നു മണിക്കാണു യശോധരന്റെ കല്ല്യാണത്തലേന്നത്തെ പാര്‍ട്ടി തീര്‍ന്നതു. അച്ഛന്റെ അനന്തരവനാണെങ്കിലും സമപ്രായക്കാരായതിനാല് യശോധരന്റെ സത്‍കാരം പൊടിപൊടിച്ചു. സൂത്രധാരനായതിനാല് എല്ലാവനും സ്ഥലം വിടുന്നതു വരെ നില്‍ക്കേണ്ടിയും വന്നു. ഉറക്കം വിട്ടത്രയും നേരംവെളുക്കുവോളം വരെ നിന്നതാണു പ്രശ്നം. കണ്ണുകളടഞ്ഞു വരുന്നു. ആഹ്, സാരമില്ല... സജീവന് സൈഡിലെ കണ്ണാടി നോക്കി. മറ്റു കാറുകള് പിന്നാലെ തന്നെയുണ്ട്.പിന്നിലെ സീറ്റില് വരനും വധുവും പിന്നെ അമ്മായിയും ചെറിയതായിട്ടു ഉറക്കം തൂങ്ങുന്നുണ്ട്. എല്ലാവരും രാവിലെ തുടങ്ങിയ അലച്ചിലല്ലേ? എങ്ങിനെ ക്ഷീണിക്കാതിരിക്കും...?പോരാത്തതിനു ഇത്രയും ദൂരവും. മുന്‍സീറ്റില് അച്ഛനും ചാരിയിരുന്നുറങ്ങുന്നു.സജീവന് വണ്ടിയുടെ വേഗം കൂട്ടിഎന്നാലും, എം.സി റോഡല്ലേ? ഇനിയും ഒന്നര മണിക്കൂര് കൂടി യാത്രയുണ്ട്. ഏസിയുള്ള കാറായതു കൊണ്ടു വലിയ ക്ഷീണം തോന്നുകയില്ല.ഇത്തിരി കഴിഞ്ഞ് എപ്പോഴോ സജീവന്റെ കണ്ണുകള് ഒന്നടയുകയും കൈകള് വളയത്തില് നിന്നും വഴുതുകയും ചെയ്തു. "നാം രണ്ട്, നമുക്ക് രണ്ട്" എന്ന പിന്നെഴുത്തുമായി പാണ്ടിനാട്ടില് നിന്നും എതിരെ വന്നുകൊണ്ടിരുന്ന പടുകൂറ്റന് ട്രൈലറിനു കീഴെ, കാതടപ്പിക്കുന്ന ശബ്ദത്തോടെ യശോധരന്റെ ചെറിയ ലോകവും, അതിലെ വലിയ സ്വപ്നങ്ങളും ഞെരിന്നമര്‍ന്നു.\nഎല്ലാരേം എന്താ കൊല്ലുന്നതു? അപ്പോ കാലന് എന്താ പണി ചെയ്യാ?\nSun Jun 05, 08:27:00 AM EDT\nഒരു സ്വപ്നം കണ്ടു നിന്നൂ അവന്, വന്നൂ അവള്‍ഒരു സ്വപ്നം പോലെ കഴിഞ്ഞൂ ആദ്യരാത്രിമറു സ്വപ്നം കണ്ടു മയങ്ങീ സജീവന് വഴിയില്‍പല സ്വപ്നം വീണു ചിതറീ ഇരുള്‍ക്കയത്തില്.ഏവൂരാനേ, പാവം യശോധരന്റെ സ്വപ്നമെങ്കിലും തകര്‍ക്കാതിരുന്നുകൂടേ?ജീവി\nSun Jun 05, 09:34:00 AM EDT\nകാലന് ബ്ലോഗര്.കോമുമായി വല്ല ബിസിനസ്സ് അറേഞ്ച്മെന്റിലും എത്തിയോ?മരണങ്ങള്.... മരണം വാതില്‍ക്കലൊരുനാള് മഞ്ചലുമായ് വന്നു നില്‍ക്കുമ്പോള്....\nഫൈനല് ഡെസ്റ്റിനേഷന് എന്ന പേരില് രണ്ടു ഇംഗ്ളീഷ് ചിത്രങ്ങളുണ്ട് 1,2, ഒന്നിനു പുറകേ ഒന്നായി. രണ്ടാമത്തേതാണു കുറേക്കൂടി നന്ന്. പിറന്നു വീഴുന്ന നാള് മുതല്, ഒരു പക്ഷെ അതിനും മുന്നേ നാമുരുവാകുന്ന നാള് മുതല് തന്നെ, നമ്മുടെ പിന്നാലെ നിഴലു പോലെയൊരാളുണ്ട്. അയാളെ പറ്റിച്ചു കടക്കാനോ, ഒഴിവാക്കാനോ പറ്റില്ല. കാവല് മാലാഖമാരോ ഇഷ്ടദൈവങ്ങളോ അല്ലയാള്, മരണമാണയാള്.പിറവിയുടെ നിമിഷം മുതല് നാമെല്ലാവരും മരണത്തിലേക്കാണു വളര്‍ന്നു കയറുന്നതു. മനുഷ്യന്റെ പിന്നാലെ മാത്രമല്ല, എല്ലാ ജീവജാലങ്ങള്‍ക്കും ആ സഹചാരി കൂട്ടിനുണ്ട്. എന്തിനു?, ഉണ്ടായിരുന്നു എന്നു പറയപ്പെടുന്ന ദേവാവതാരങ്ങളുടെ പിന്നാലെയും ഇഷ്ടനുണ്ടായിരുന്നു.ഈ ചതുരംഗക്കളത്തിലെ ആത്യന്തിക വിജയം മരണത്തിനുള്ളതാണ്. ഇന്നല്ലെങ്കില് നാളെ എന്റെ പിന്നാലെ വരുന്ന അവന് എന്നെ ചവിട്ടിവീഴ്തി , എന്നെ കടന്നു പോകും; അടുത്തൊരു ചതുരംഗത്തിലേക്കു, അടുത്ത എതിരാളിയെ തേടി. ആ പോരാളിയും അടിപറ്റുന്പോള്, ഈ അമരനായ യോദ്ധാവ് അടുത്ത പാവയെ കണ്ടു പിടിക്കുന്നു.എലിയുടെ വാലറ്റത്തു കൂടിയിരിക്കുന്ന പൂച്ചയെ പോലെ, നമ്മുടെ എല്ലാവരുടെയും പിന്നില് ആ അദൃശ്യനായ വീരയോദ്ധാവുണ്ടെങ്കിലും, നമ്മളതു മിക്കവാറും സൌകര്യപൂര്‍വ്വം മറന്നു കളയുന്നു. "സമത്വമറ്റ ഹോമറും, സമര്‍ത്‍ഥനായ സീസറും മറഞ്ഞു പോയി കാലചക്ര വിഭ്രമത്തിലെങ്കിലീ നിനക്കു പിന്നെയെന്തു ശങ്ക, മാറ്റമൊന്നുമില്ലതില്.." എന്നു സിസ്റ്റര് മേരി ബനീജ്ഞ എഴുതിയ വരികള് ഓര്‍മ്മ വരുന്നു...നമ്മുടെ കഥകളിലെ യഥാര്‍ത്‍ഥ വിജേതാവിന്റെ കരുനീക്കങ്ങള് എല്ലാം മുഴുവനെ നമ്മളറിയുന്നില്ല. അറിയുന്നതില് ചിലതു കുടിലമെന്നും നമുക്കു തോന്നാം. അന്തിമ വിജയം അയാളുടേതെങ്കിലും അപൂര്‍വം അവസരങ്ങളില് ചന്തിക്കെ പൊടിയും തട്ടി തത്‍കാലം നമ്മള് രക്ഷപെടുന്നു. എങ്കിലും തോല്‍വി എന്തെന്നിതു വരെ അറിയാത്ത ആ ധീരന് വീണ്ടും നമ്മുടെ പിന്നാലെ കൂടുന്നു. അധ്വാനിയാണവന്. അര്‍പ്പണ മനോഭാവമുള്ള ബുദ്ധിമാന്. യുദ്ധത്തിനും പ്രണയത്തിനും വിജയം മാത്രമെയുള്ളൂ ആത്യന്തികമായ നിയമം എന്നറിയുന്നവന്..ദൈനംദിന ജീവിതത്തിലും ഈ പോരാളിയുടെ കരുനീക്കങ്ങള് ചടുലമാവാം. അറിഞ്ഞു കൊണ്ട് നമ്മള് സാധാരണ തോറ്റുകൊടുക്കാറില്ലെങ്കിലും, നാമറിഞ്ഞു ചെയ്യുന്നതു ചിലപ്പോള് അവന്റെ ജയത്തിനുപാധികളാവുന്നു. നിരത്തു മുറിച്ച് കടക്കുന്പോള്, കളിക്കുന്പോള്, ഉറങ്ങുന്പോള്, വണ്ടിയോടിക്കുന്പോള്, വണ്ടിയിലിരിക്കുന്പോള് -- അറിയാതെയെങ്കിലും നമ്മള് പൊരുതുകയാണു, നമുക്കെതിരെ അവനും.അവനെതിരെ അടരാടുന്ന നമ്മുടെയെല്ലാം യുദ്ധങ്ങള് ഏറെ നേരം നീണ്ടുപോവട്ടെ എന്നു വെറുതെയെങ്കിലും നമുക്കാഗ്രഹിക്കാം...--ഏവൂരാന്.\nMon Jun 06, 12:34:00 AM EDT\nഇതെല്ലാം പറയുമ്പോള്, പിംഗളവര്‍ണയും പിംഗളകേശിനിയുമായ ജീവന് മശായിയുടെ ആ സന്തത സഹചാരിണിയേ മറന്നുവോ? (നോവല്:ആരോഗ്യനികേതനം -താരാശങ്കര് ബാനര്‍ജി. മലയാളസിനിമയില് നെടുമുടി വേണു ജീവന് മശായിയായി വേഷമിട്ടു.)\nMon Jun 06, 01:05:00 AM EDT\nഉദിച്ചുയര്‍ന്ന സൂര്യനും പതിച്ചു പശ്ചിമാബ്ധിയില് മദിച്ചുയര്‍ന്ന കൂരിരുട്ടു കൊണ്ടുമൂടി ഭൂതലം - സിസ്റ്റര് മേരി ബനീജ്ഞകൂടെ ജീയുടെ മനോഹരമായ കവിതയും ഓര്‍മ്മവരുന്നു:ഇന്നു ഞാന് നാളെ നീ ഇന്നു ഞാന് നാളെ നീഇന്നൂം പ്രതിധ്വനിക്കുന്നിതെന്നൊര്‍മ്മയില്\nMon Jun 06, 01:15:00 AM EDT\nWhenaMan Lies He Murders Some Part of the World These Are the Pale Deaths Which Men Miscall Their Lives All this I Cannot Bear to Witness Any Longer Cannot the Kingdom of Salvation Take Me Home -- Metallica, (Song: To Live Is To Die)\nWed Jun 08, 08:17:00 AM EDT\nഈ അജ്ഞാതന് എന്താ ഇവിടെ ഓരോരുത്തര് ചാവാന് കിടക്കുമ്പോ പാട്ട് പാടുന്നതു?ALL THIS I CAN NOT BEAR :(പറഞ്ഞില്ലാന്നു വേണ്ട. (ദൈവമേ എന്നെ രക്ഷിക്കണേ)\nWed Jun 08, 11:51:00 AM EDT


റോയൽ ചലഞ്ചേഴ്‌സ് ബാംഗ്ലൂർ ആരാധകരെ ഞെട്ടിക്കുമോ? സോഷ്യൽമീഡിയ പോസ്റ്റുകൾ എല്ലാം ഡിലീറ്റ് ചെയ്തു; അന്തംവിട്ട് കോഹ്‌ലിയും ഡിവില്ലിയേഴ്‌സും - BIGNEWSLIVE | Latest Malayalam News\nബംഗളൂരു: ഐപിഎല്ലിലെ ആരാധക ലക്ഷങ്ങൾ ഏറെയുള്ള ടീമായ റോയൽ ചലഞ്ചേഴ്സ് ബാംഗ്ലൂർ ആരാധകരെ ഞെട്ടിച്ചേക്കുമെന്ന് സൂചന. സോഷ്യൽമീഡിയയിൽ നിന്നും പഴയ പോസ്റ്റുകളെല്ലാം ഡിലീറ്റ് ചെയ്യുകയും പേര് മാറ്റുകയും ചെയ്തത് ആരാധകരെ മാത്രമല്ല ചലഞ്ചേഴ്‌സ് താരങ്ങളെ തന്നെ ഞെട്ടിച്ചിരിക്കുകയാണ്. സംഭവം എന്താണെന്ന് മനസിലാകാത്തതിനാൽ നായകൻ വിരാട് കോഹ്‌ലിയും സ്പിന്നർ യുസ്വേന്ദ്ര ചാഹലും ഉപനായകൻ എബി ഡി വില്ലിയേഴസുമൊക്കെ സോഷ്യൽമീഡിയയിലൂടെ തങ്ങളുടെ ഞെട്ടൽ പങ്കുവെയ്ക്കുകയും ചെയ്തു. നായകനായ താൻ പോലും അറിഞ്ഞില്ല ഒന്നുമെന്നാണ് വിരാട് കോഹ്‌ലിയുടെ പരിഭവം.\nഅതേസമയം, റോയൽ ചലഞ്ചേഴ്‌സ് ടീമിന്റെ പേരുമാറ്റത്തിനായാണ് പുതിയ മാറ്റങ്ങൾ നടത്തിയിരിക്കുന്നതെന്നാണ് സൂചന. റോയൽ ചലഞ്ചേഴ്സ് ബാംഗ്ലൂർ എന്ന പേര് റോയൽ ചലഞ്ചേഴ്സ് ബംഗളൂരു എന്നാക്കി മാറ്റാനാണ് തീരുമാനം. ഇതിന്റെ ഭാഗമായി സോഷ്യൽ മീഡിയയിൽ നിന്ന് ബാംഗ്ലൂർ എന്ന ഭാഗം ഒഴിവാക്കി റോയൽ ചലഞ്ചേഴ്സ് എന്ന് മാത്രമാക്കിയിട്ടുണ്ട്. ഞായറാഴ്ച ഔദ്യോഗിക പ്രഖ്യാപനം ഉണ്ടാവുമെന്നാണ് സൂചന.\nനേരത്തെ, ബാംഗ്ലൂർ നഗരം ബംഗളൂരു എന്ന് പുനഃനാമകരണം ചെയ്യപ്പെട്ടപ്പോൾ റോയൽ ചലഞ്ചേഴ്സ് ടീം പേര് മാറ്റിയിരുന്നില്ല. ഇതുവരെ ബാംഗ്ലൂർ എന്ന് തന്നെയായിരുന്നു ടീമിന്റെ പേരിനൊപ്പം ഉണ്ടായിരുന്നത്. പക്ഷെ, ആരാധകർ തുടർച്ചയായി ഇക്കാര്യം ആവശ്യപ്പെട്ടതിനാൽ റോയൽ ചലഞ്ചേഴ്‌സ് ഒടുവിൽ വഴങ്ങിയിരിക്കകുയാണ് എന്നാണ് സൂചന.\nTags: cricketiplRCBroyal challengers bangloresports\nപാചകവാതക വില കുതിച്ചുയർന്നു: സ്മൃതി ഇറാനിയുടെ പഴയ 'ഗ്യാസ് കുറ്റി സമരത്തിന്റെ' ചിത്രം ട്വീറ്റ് ചെയ്ത് രാഹുൽ ഗാന്ധി


മലപ്പുറം പൊന്നാനിയിൽ അതീവ ജാഗ്രത നിര്‍ദേശം – Truevision News\nമലപ്പുറം : മലപ്പുറം പൊന്നാനിയിൽ അതീവ ജാഗ്രത നിര്‍ദേശം. കൊവിഡ് കേസുകൾ കൂടുതല് റിപ്പോര്‍ട്ട് ചെയ്യ്ത സാഹചര്യത്തിലാണ് കടുത്ത നിയന്ത്രണം ഏർപ്പെടുത്തുന്നത്.\nപൊന്നാനി താലൂക്കിൽ ലോക്ക് ഡൗൺ പ്രഖ്യാപിച്ചേക്കുമെന്ന് സൂചനയുണ്ട്. എടപ്പാളുമായി ചേർന്ന് കിടക്കുന്ന പാലക്കാട് ജില്ലയിൽ അതിർത്തി പ്രദേശത്തും നിയന്ത്രണം ഏർപ്പെടുത്തും.\nഅതിനിടെ മലപ്പുറത്ത് രോഗബാധ മുൻകൂട്ടി കണ്ടെത്തുന്നതിന് വിവിധ മേഖലകളിലുള്ള 1,500 പേരുടെ സ്രവ പരിശോധന നടത്താൻ തീരുമാനിച്ചു. വ്യത്യസ്ത വിഭാഗങ്ങളിൽ നിന്നാണ് സ്രവ പരിശോധന നടത്തുന്നത്.\nകൊവിഡ് ബാധിതരുമായി പ്രൈമറി, സെക്കൻഡറി സമ്പർക്കമുണ്ടായി 14 ദിവസം പൂർത്തിയാകാത്ത 500 പേർ, ആശാവർക്കർമാർ, കൊവിഡ് വളണ്ടിയർമാർ, പൊലീസ്, കച്ചവടക്കാർ, ജനപ്രതിനിധികൾ എന്നിവരുൾപ്പെടുന്ന 500 പേർ, ഇതിന് പുറമെ 60 വയസിന് മുകളിൽ പ്രായമുള്ള 250 പേർ, സർക്കാർ-സ്വകാര്യ ആശുപത്രികളിലെ 250 ആരോഗ്യ പ്രവർത്തകർ എന്നിവരുടെ സ്രവ പരിശോധനയാണ് ഇന്ന് നടത്തുക. ഇതിനാവശ്യമായ പരിശോധനാ കിറ്റുകൾ ഇന്ന് ജില്ലയിലെത്തിക്കും.


Rajanath SIngh visits Kerala relief camps and assures central support- കേരളത്തിലെ സ്ഥിതി ഗുരുതരം; കേന്ദ്രത്തിന്റെ പിന്തുണ ഉറപ്പു നല്‍കുന്നുവെന്നും രാജ്‌നാഥ് സിങ്\nRajanath Singh Visits Kerala Relief Camps And Assures Central Support\nകേരളത്തിലെ സര്‍ക്കാര് മികച്ച രീതിയിലാണ് സാഹചര്യത്തെ നേരിടുന്നതെന്നും രാജ് നാഥ് സിങ്\nAugust 12, 2018 06:38:55 pm\nകൊച്ചി: സംസ്ഥാനത്തുണ്ടായ കാലവര്‍ഷക്കെടുതിയില് 8316 കോടി രൂപയുടെ നഷ്ടമുണ്ടായതായി മുഖ്യമന്ത്രി പിണറായി വിജയന് കേന്ദ്ര ആഭ്യന്തര മന്ത്രി രാജ്‌നാഥ് സിങിനെ അറിയിച്ചു. പ്രളയക്കെടുതി നേരിടാന് 1220 കോടി അടിയന്തരമായി അനുവദിക്കണമെന്നും അദ്ദേഹം രാജ്‌നാഥിന് നല്‍കിയ നിവേദനത്തില് ആവശ്യപ്പെട്ടു.\nകേരളത്തിന്‍റെ ആവശ്യം അനുഭാവ പൂർവ്വം പരിഗണിക്കുമെന്നും അടിയന്തര സഹായമായി നൂറ് കോടി രൂപ അനുവദിക്കുമെന്നും രാജ് നാഥ് സിങ് അറിയിച്ചു. ആദ്യ ഘട്ടത്തില് അനുവദിച്ച തുകയ്ക്ക് പുറമെയാണ് ഇത്.\nകേരളത്തിലെ സ്ഥിതി ഗുരുതരമെന്ന് കേന്ദ്ര മന്ത്രി രാജ്‌നാഥ് സിങ്. പ്രളയക്കെടുതില് വലയുന്ന കേരളത്തിലെ പ്രദേശങ്ങള് സന്ദര്‍ശിക്കാനെത്തിയതായിരുന്നു മന്ത്രി. കേരളത്തിലെ സര്‍ക്കാര് മികച്ച രീതിയിലാണ് സാഹചര്യത്തെ നേരിടുന്നതെന്നും അദ്ദേഹം പറഞ്ഞു. ഇളന്തിക്കരയിലെ ദുരിതാശ്വാസ ക്യാമ്പിലെത്തിയതിന് ശേഷമായിരുന്നു കേന്ദ്ര ആഭ്യന്തര മന്ത്രിയുടെ പ്രതികരണം.\nകേരളത്തിന് ആവശ്യമായ എല്ലാ സഹായങ്ങളും കേന്ദ്രം നല്‍കുമെന്നും അദ്ദേഹം അറിയിച്ചു. സംസ്ഥാന സര്‍ക്കാരിനൊപ്പം കേന്ദ്ര സര്‍ക്കാരും പ്രവര്‍ത്തിക്കുമെന്നും അദ്ദേഹം പറഞ്ഞു. അതേസമയം, ഭയപ്പെടേണ്ടതില്ലെന്നും എല്ലാ സഹായങ്ങളും സര്‍ക്കാരിന്റെ ഭാഗത്തു നിന്നുമുണ്ടാകുമെന്നും മുഖ്യമന്ത്രി പിണറായി വിജയനും പറഞ്ഞു.\nഅതേസമയം, ഇടുക്കി അണക്കെട്ടിലെ ജലനിരപ്പ് സുരക്ഷിത നിലയിലേക്ക് എത്തുകയാണ്. അണക്കെട്ടിന്റെ വൃഷ്ടി പ്രദേശങ്ങളില് മഴ പെയ്യുന്നുണ്ടെങ്കിലും സ്ഥിതി ആശങ്കാജനകമല്ല. അണക്കെട്ടിലെ ജലനിരപ്പ് 2398.82 അടിയായി കുറഞ്ഞിട്ടുണ്ട്.\nഇടമലയാറിലെ അണക്കെട്ടിന്റെ ഒരു ഷട്ടര് കൂടി തുറന്നു. മൂന്നു ഷട്ടറുകളാണ് ഇപ്പോള് തുറന്നിരിക്കുന്നത്. പരമാവധി ശേഷിയായ 169 മീറ്ററില് ജലനിരപ്പ് നിര്‍ത്തുക എന്നതാണ് ലക്ഷ്യം. ഇപ്പോള് 168.91 മീറ്ററാണ് ജലനിരപ്പ്.\nകൊച്ചി രാജ്യാന്തര വിമാനത്താവളത്തില് 12.50 നാണ് അദ്ദേഹം വിമാനമിറങ്ങിയത്. അദ്ദേഹം അല്‍പസമയത്തിനുളളില് ഹെലികോപ്റ്ററില് അദ്ദേഹം ദുരിതബാധിത മേഖലകള് സന്ദര്‍ശിച്ചു. ഇതിന് ശേഷം വൈകിട്ട് നാല് മണിയോടെ അദ്ദേഹം മുഖ്യമന്ത്രി പിണറായി വിജയനുമായും മറ്റ് ജനപ്രതിനിധികളുമായും സ്ഥിതിഗതികള് ചോദിച്ച് മനസിലാക്കി.\nവെളളം ഒഴുക്കിവിടുന്നത് വര്‍ദ്ധിപ്പിക്കുന്ന സാഹചര്യത്തില് ജനങ്ങള് ദുരിതത്തിലാകാതിരിക്കാന് ചെറുതോണി അണക്കെട്ടില് നിന്നുളള വെളളത്തിന്റെ അളവ് കുറയ്ക്കും. ഇതോടെ പുഴകളിലെ വെളളം നിയന്ത്രിച്ച് നിര്‍ത്താനാകുമെന്ന കണക്കുകൂട്ടലിലാണ് സര്‍ക്കാര്.\nഅതേസമയം ഇടുക്കിയിലും വയനാട്ടിലും മലബാറിലെ മറ്റ് ജില്ലകളിലും ശക്തമായ മഴ തുടരുന്നുണ്ട്. ഇടുക്കിയില് ഇടവിട്ടാണ് മഴ പെയ്യുന്നത്. ഇതും ആശങ്കയ്ക്ക് വഴിവച്ചു. ഇടുക്കിയില് നിന്നുളള വെളളത്തിന്റെ അളവ് കുറച്ചതോടെ ഇന്ന് രാവിലെ ആലുവ ശിവരാത്രി മണപ്പുറത്ത് നിന്ന് വെളളം താഴേക്ക് ഇറങ്ങിത്തുടങ്ങി.\nTags: Heavy Rain, Pinarayi Vijayan, Rajnath Singh


June 2021 - 4:03 am IST\nഇന്ത്യന് താരങ്ങള് തീര്‍ച്ചയായും രണ്ടാംഘട്ട മല്‍സരങ്ങളിലുണ്ടാവും. വിദേശ താരങ്ങളും കളിക്കും, കുറച്ചു വിദേശ താരങ്ങള് മാത്രമായിരിക്കും വിട്ടുനില്‍ക്കുക.\nദുബായ്: ഐപിഎല്ലിന്‍റെ രണ്ടാം ഘട്ട മല്‍സരങ്ങള് യുഎഇയില് നടത്താന് തീരുമാനിച്ചതോടെ ബിസിസിഐ ഇതിന്‍റെ മറ്റു തയ്യാറെടുപ്പുകള് ആരംഭിച്ചിരിക്കുകയാണ്. ബിസിസിഐ വൈസ് പ്രസിഡന്‍റ് രാജീവ് ശുക്ല ഇതിനകം യുഎഇയില് എത്തിക്കഴിഞ്ഞു. പ്രസിഡന്‍റ് സൗരവ് ഗാംഗുലി, സെക്രട്ടറി ജയ് ഷാ, ഐപിഎല് ചെയര്‍മാന് ബ്രിജേഷ് പട്ടേല് എന്നിവരും വൈകാതെ ഇവിടെയെത്തുമെന്നാണ് റിപ്പോര്‍ട്ടുകള്. വിദേശ താരങ്ങളില് പലരും പിന്‍മാറിയാലും അതു ടൂര്‍ണമെന്‍റ് നിര്‍ത്തിവയ്ക്കാന് ഇടയാക്കില്ലെന്നു രാജീവ് ശുക്ല വ്യക്തമാക്കി. ഇന്ത്യന് താരങ്ങള് തീര്‍ച്ചയായും രണ്ടാംഘട്ട മല്‍സരങ്ങളിലുണ്ടാവും. വിദേശ താരങ്ങളും കളിക്കും, കുറച്ചു വിദേശ താരങ്ങള് മാത്രമായിരിക്കും വിട്ടുനില്‍ക്കുക.\nഎന്തു തന്നെ സംഭവിച്ചാലും ടൂര്‍ണമെന്‍റ് പൂര്‍ത്തീകരിക്കുകയെന്നതാണ് ഞങ്ങള്‍ക്കു പ്രധാനം. പിന്‍മാറുന്ന കളിക്കാര്‍ക്കു പകരം ഫ്രാഞ്ചൈസികള്‍ക്കു മറ്റു താരങ്ങളെ കൊണ്ടുവരേണ്ടി വരും. ലഭ്യമാവുന്ന കളിക്കാരെ വച്ച് ടൂര്‍ണമെന്‍റ് മുന്നോട്ട് കൊണ്ടു പോവുകയെന്നതാണ് തങ്ങളുടെ പോളിസിയെന്നും ശുക്ല അറിയിച്ചു.മേയ് നാലിനായിരുന്നു ഇന്ത്യയില് നടന്നു കൊണ്ടിരുന്ന ടൂര്‍ണമെന്‍റ് നിര്‍ത്തിവയ്ക്കുന്നത്. 29 മല്‍സരങ്ങള് മാത്രമേ പൂര്‍ത്തിയായിട്ടുള്ളൂ.\nഇനി 31 മല്‍സരങ്ങള് സീസണില് ബാക്കിയുണ്ട്. ഇവയായിരിക്കും യുഎഇയില് നടത്തുന്നത്. എമിറേറ്റ് ക്രിക്കറ്റ് ബോര്‍ഡുമായും (ഇസിബി) മറ്റു അതോറിറ്റികളുമായും വൈകാതെ ചര്‍ച്ച നടത്തുമെന്നും അതിനു ശേഷമായിരിക്കും രണ്ടാം ഘട്ട മല്‍സരങ്ങളുടെ ഫിക്സ്ചര് പ്രഖ്യാപിക്കുകയെന്നും ശുക്ല അറിയിച്ചു. കാണികളെ സ്റ്റേഡിയത്തില് പ്രവേശിപ്പിക്കാനാവുമോയെന്നയാണ് ഒരേയൊരു പ്രശ്നം. ഇതേക്കുറിച്ച് ഞങ്ങള് അധികൃതരുമായി ചര്‍ച്ച ചെയ്യും. യുഎഇ അധികൃതര് എന്തു തീരുമാനിച്ചാലും അതിനെ പിന്തുണയ്ക്കുകയും ചെയ്യും. നിശ്ചിത ശതമാനം കാണികളെ പ്രവേശിപ്പിക്കാമെന്ന് അവര് തീരുമാനിച്ചാല് ഞങ്ങള്‍ക്കു കുഴപ്പമില്ല. ഇനി കാണികളെ തീരെ പ്രവേശിപ്പിക്കേണ്ടെന്നു അവര് തീരുമാനമെടുത്താലും ഞങ്ങള്‍ക്കു കുഴപ്പമില്ലെന്നും ശുക്ല പറഞ്ഞു. രണ്ടാംഘട്ട മല്‍സരങ്ങളിലെ വിദേശ താങ്ങളുടെ പങ്കാളിത്തവുമായി ബന്ധപ്പെട്ടു ഞങ്ങള് ചര്‍ച്ച ചെയ്തിരുന്നു.\nഞങ്ങളുടെ പ്രധാന ദൗത്യം ഈ സീസണിലെ ഐപിഎല് പൂര്‍ത്തിയാക്കുകയെന്നതാണ്. പാതിവഴിയില് വച്ച് ഉപേക്ഷിക്കാന് സാധിക്കില്ല. രണ്ടാം ഘട്ട മല്‍സരങ്ങള് യുഎഇയിലേക്കു മാറ്റിയതില് ഫ്രാഞ്ചൈസികള് ഹാപ്പിയാണ്. ആദ്യ ദിനം മുതല് അവര് വേദിയായി യുഎഇയെ പിന്തുണയ്ക്കുന്നുണ്ട്. നേരത്തേ ഇംഗ്ലണ്ടില് ശേഷിച്ച ഐപിഎല് മല്‍സരങ്ങള് നടന്നേക്കുമെന്ന തരത്തില് റിപ്പോര്‍ട്ടുകള് കണ്ടിരുന്നു.\nപക്ഷെ അവിടെ കാലാവസ്ഥ വില്ലനാണ്. ഒരുപാട് മഴ പെയ്യുന്ന സ്ഥലമാണ് ഇംഗ്ലണ്ട്. 20 ദിവസം കൊണ്ട് രണ്ടാംഘട്ട മല്‍സരങ്ങള് തീര്‍ക്കാനായിരിക്കും ശ്രമം. സപ്തംബര് 19ന് ആരംഭിക്കുകയാണെങ്കില് ഒക്ടോബര് 10ന് അവസാനിപ്പിക്കാന് കഴിയുമെന്നും ശുക്ല കൂട്ടിച്ചേര്‍ത്തു.\nയുഎഇയില് നടക്കുന്ന ഐപിഎലിന്‍റെ ബാക്കി മത്സരങ്ങള്‍ക്ക് കാണികളെ അനുവദിച്ചേക്കുമെന്ന് സൂചന. കളി കാണാനെത്തുന്ന കാണികള് വാക്‌സിനേഷന് എടുത്തിട്ടുണ്ടെങ്കില് മത്സരങ്ങള്‍ക്ക് പ്രവേശനാനുമതി നല്‍കാം എന്ന യുഎഇ സര്‍ക്കാരിന്‍റെ നയം ഉപയോഗപ്പെടുത്തി ഐപിഎലിന് കാണികളെ അനുവദിക്കാം എന്ന തീരുമാനത്തിലാണ് ഇപ്പോള് ബിസിസിഐ എന്നാണ് അറിയുന്നത്. യുഎഇയില് ബഹുഭൂരിഭാഗം ആളുകളും വാക്‌സിനേഷന് എടുത്തിട്ടുണ്ടെന്നതിനാല് തന്നെ കാണികളെ മത്സരങ്ങള്‍ക്ക് അനുവദിക്കുവാനുള്ള സാധ്യത ഏറെക്കൂടുതലാണ്.\n31 മത്സരങ്ങളാണ് ഇനി ഐപിഎലില് നടക്കാനുള്ളത്. സ്റ്റേഡിയത്തിന്‍റെ പകുതി ശേഷിയില് വാക്‌സിനേറ്റ് ചെയ്ത ആളുകളെ പ്രവേശിപ്പിക്കാമെന്നാണ് യുഎഇ ബോര്‍ഡിലെ ഒരു ഒഫീഷ്യല് പറഞ്ഞത്. ഇപ്പോള് ബിസിസിഐ ഭാരവാഹികളായ സൌരവ് ഗാംഗുലി, ജയ് ഷാ, അരുണ് ധമാല്, രാജീവ് ശുക്‌സ, ജയേഷ് ജോര്‍ജ്ജ് എന്നിവര് യുഎഇയില് ഒരുക്കങ്ങളെക്കുറിച്ച് സംസാരിക്കുവാന് എത്തിയിട്ടുണ്ട്.ചാര്‍ട്ടേര്‍ഡ് ഫ്‌ലൈറ്റില് എത്തുന്ന ബിസിസിഐ ഡെലഗേഷന് പ്രത്യേക ഇളവുകള് നിയന്ത്രണങ്ങളില് നല്‍കിയിട്ടുണ്ടെന്നാണ് മനസ്സിലാക്കുന്നത്. സെപ്റ്റംബര് 19 മുതല് ഒക്ടോബര് 10 വരെ ഐപിഎല് എത്തരത്തില് നടത്താമെന്നതിനെക്കുറിച്ചും മറ്റും സംസാരിക്കുവാന് ആയാണ് ബിസിസിഐ അംഗങ്ങള് യുഎഇയിലേക്ക് എത്തിയിരിക്കുന്നത്.\n‘ഓസീസ് താരങ്ങളുണ്ടാകുമോ എന്നു പറയാറായിട്ടില്ല’\nസെപ്റ്റംബര് ഒക്ടോബര് ജാലകത്തില് ഐപിഎലിന് ഓസ്‌ട്രേലിയന് താരങ്ങളുടെ സാന്നിദ്ധ്യം ഉണ്ടാകുമോ ഇല്ലയോ എന്നതിപ്പോള് പറയാനാകില്ലെന്ന് പറഞ്ഞ് ക്രിക്കറ്റ് ഓസ്‌ട്രേലിയ സിഇഒ നിക്ക് ഹോക്ക്‌ലി. ഓസ്‌ട്രേലിയന് ബോര്‍ഡ് ഇതിപ്പോള് ചര്‍ച്ചയ്ക്ക് എടുത്തിട്ടില്ലെന്നും അതിന് ശേഷം മാത്രമേ വിഷയത്തില് വ്യക്തത വരുത്താനാകൂ എന്നും ഹോക്ക്‌ലി പറഞ്ഞു.\nപാറ്റ് കമ്മിന്‍സ് താന് ഐപിഎലിന് ഉണ്ടാകില്ല എന്ന് നേരത്തെ അറിയിച്ചിരുന്നു. അത് പോലെ തന്നെ ഇംഗ്ലണ്ട് താരങ്ങളെ ദേശീയ ഡ്യൂട്ടിയില് നിന്ന് ഐപിഎല് യുഎഇ പാദം കളിക്കുവാന് വിടില്ലെന്നും ബോര്‍ഡ് അറിയിച്ചിട്ടുണ്ട്. ഐപിഎല് കളിച്ച ഓസ്‌ട്രേലിയന് താരങ്ങളുടെ ക്വാറന്‍റീന് ഇപ്പോള് അവസാനിച്ചതേയുള്ളുവെന്നും ഇപ്പോള് അവര് കൂടുംബത്തോടൊപ്പം ഒന്നിക്കുവാനും വിന്‍ഡീസ് ടൂറിനെക്കുറിച്ചും ചിന്തിക്കട്ടേയെന്ന് പറഞ്ഞ് ഹോക്ക്‌ലി യഥാസമയത്ത് ഐപിഎല് പങ്കെടുക്കുന്നതിനെക്കുറിച്ചഉള്ള ചര്‍ച്ച താരങ്ങളും ബോര്‍ഡും ചേര്‍ന്ന് എടുക്കുമെന്നും പറഞ്ഞു.


വിരലുകളിലെ കറുപ്പകറ്റാന് എളുപ്പമാര്‍ഗ്ഗം :\nസൗന്ദര്യം എന്ന് പറയുമ്ബോള് അടി മുതല് മുടി വരെ ശ്രദ്ധിക്കപ്പെടേണ്ടതാണ്. മുഖത്ത് നിറമുണ്ടെങ്കില് എല്ലാം തികഞ്ഞു എന്ന് കരുതുന്നവരാണ് നമ്മളില് പലരും. എന്നാല് ചെറിയ ചെറിയ സൗന്ദര്യ തെറ്റുകള് പോലും പലപ്പോഴും വലുതായി നമ്മുടെ സൗന്ദര്യത്തെ താറുമാറാക്കും. കൈകാലുകളിലെ കറുപ്പിനുള്ള പരിഹാരം നമുക്കെല്ലാവര്‍ക്കും അറിയാം. എന്നാല് കൈ വിരലുകളിലെ കറുപ്പ് ഉണ്ടാക്കുന്ന പ്രശ്നവും ഇത്തരത്തില് വളരെ വലുതാണ്.\nകൈവിരലിലെ ജോയിന്റിലാണ് ഇത്തരത്തില് സാധാരണയായി കറുപ്പ് കാണുന്നത്. കൈപ്പത്തി പുറത്ത് കാണിയ്ക്കുമ്ബോള് ഇത്തരത്തിലുള്ള കറുപ്പും എടുത്ത് കാണിയ്ക്കും എന്നതാണ് കാര്യം. അതുകൊണ്ട് തന്നെ ഇതിനെ ഒഴിവാക്കാന് എന്തൊക്കെ പൊടിക്കൈകളാണ് ഉള്ളതെന്ന് നോക്കാം.\nനാരങ്ങയും പഞ്ചസാരയും മിക്സ് ചെയ്ത സ്ക്രബ്ബ് ഉപയോഗിക്കുന്നത് കൈവിരലുകളിലെ കറുപ്പിന് പരിഹാരമാണ്. ഒരു ടേബിള് സ്പൂണ് തേനില് അല്‍പം നാരങ്ങാ നീരും പഞ്ചസാരയും ചേര്‍ത്ത് മിക്സ് ചെയയ്ുക. ഇത് കൈയ്യിലെ വിരലുകളില് മസ്സാജ് ചെയ്യുക. 10 മിനിട്ട് ഇത്തരത്തില് ചെയ്ത് കഴിഞ്ഞാല് തണുത്ത വെള്ളത്തില് കഴുകുക.\nവെളിച്ചെണ്ണ കൊണ്ട് മോയ്സ്ചുറൈസ് ചെയ്യുകയാണ് മറ്റൊന്ന്. വിരലില് കറുത്ത പാടുള്ള സ്ഥലങ്ങളില് വെളിച്ചെണ്ണ കൊണ്ട് മോയ്സ്ചുറൈസ് ചെയ്യാം.


vinay fort's papam cheyyathavar kalleriyatte trailer - Malayalam Filmibeat\n| Updated: Sunday, February 16, 2020, 16:36 [IST]\nതമാശക്ക് പിന്നാലെ വിനയ് ഫോര്‍ട്ട് നായകവേഷത്തിലെത്തുന്ന എറ്റവും പുതിയ ചിത്രമാണ് പാപം ചെയ്യാത്തവര് കല്ലെറിയട്ടെ. വെടിവഴിപാട് എന്ന സിനിമയ്ക്ക് ശേഷം ശംഭു പുരുഷോത്തമന് സംവിധാനം ചെയ്ത ചിത്രം കൂടിയാണിത്. സിനിമയുടെ ട്രെയിലര് സോഷ്യല് മീഡിയയില് പുറത്തിറങ്ങിയിരുന്നു.\nഅരുണ് കുര്യനും ശാന്തി ബാലചന്ദ്രനും തമ്മിലുളള ലിപ് ലോക്കാണ് ട്രെയിലറിലെ മുഖ്യ ആകര്‍ഷണം. സേവ് ദി ഡേറ്റ് വിപ്ലവത്തെ ചെറുതായി പരിഹസിക്കുന്നുമുണ്ട് ട്രെയിലറില്. ശ്രിന്ദയും ചിത്രത്തില് പ്രധാന വേഷത്തില് എത്തുന്നുണ്ട്. സ്പയര് പ്രൊഡക്ഷന്‍സിന്റെ ബാനറില് സഞ്ജു ഉണ്ണിത്താനാണ് സിനിമയുടെ നിര്‍മ്മാണം.\nമധുപാല്, അലന്‍സിയര്, ടിനി ടോം, അനുമോള്, കോട്ടയം പ്രദീപ് തുടങ്ങിയവരാണ് ചിത്രത്തിലെ മറ്റു പ്രധാന താരങ്ങള്. പ്രശാന്ത് പിളളയാണ് പാപം ചെയ്യാത്തവര് കല്ലെറിയട്ടെ ചിത്രത്തിനായി സംഗീതം ഒരുക്കുന്നത്. ഫെബ്രുവരി 21നാണ് സിനിമ തിയ്യേറ്ററുകളിലേക്ക് എത്തുന്നത്. മോഹന്‍ലാലാണ് തന്റെ ഫേസ്ബുക്ക് പേജിലൂടെ ചിത്രത്തിന്റെ ട്രെയിലര് പുറത്തുവിട്ടത്.\nvinay fort's papam cheyyathavar kalleriyatte trailer


National Testing Agency (NTA) To Conduct JEE Main, NEET Exams Twice From Next Year | നീറ്റ്, ജെഇഇ, നെറ്റ് പരീക്ഷകൾ പുതിയ ഏജൻസിക്ക്.. നീറ്റും ജെഇഇയും ഇനി വർഷത്തിൽ രണ്ട് തവണ - Malayalam Oneindia\n6 min ago കോടികള് എറിഞ്ഞാല് പുതുച്ചേരിയിലെ ഭരണം വീഴ്ത്തിയത്, ഇന്ത്യയില് ജനാധിപത്യം മരിച്ചെന്ന് രാഹുല്!!\n15 min ago നിയമസഭാ തിരഞ്ഞെടുപ്പ്: ബൂത്തുകളിൽ അടിസ്ഥാന സൗകര്യങ്ങൾ ഉറപ്പു വരുത്തും: കളക്ടർ\n19 min ago കൊവിഡ് ;ദുബൈയിൽ റാംസാൻ വരെ കർശന നിയന്ത്രണം തുടരും\nPublished: July72018, 18:17 [IST]\nദില്ലി: ഉന്നത വിദ്യാഭ്യാസ പ്രവേശന പരീക്ഷകളായ നീറ്റ്, ജെഇഇ, നെറ്റ് എന്‍ട്രസ് പരീക്ഷകള് ഇനി മുതല് പുതിയ ഏജന്‍സി നടത്തും. ഇതുവരെ സിബിഎസ്ഇയുടെ കീഴില് നടത്തി വന്നിരുന്ന പരീക്ഷകള് ഇനിമുതല് നാഷണല് ടെസ്റ്റിങ് ഏജന്‍സിയാണ് നടത്തുകയെന്ന് കേന്ദ്ര മാനവ വിഭവശേഷി മന്ത്രി പ്രകാശ് ജാവദേക്കര് വ്യക്തമാക്കി. ദില്ലിയിലെ വാര്‍ത്താ സമ്മേളനത്തിലാണ് ഏജന്‍സി മാറ്റം മന്ത്രി പ്രഖ്യാപിച്ചത്. പുതിയ ഏജന്‍സിക്ക് കീഴില് 45 ലക്ഷത്തിലേറെ വിദ്യാര്‍ത്ഥികളാണ് വരിക.\nവിദ്യാര്‍ത്ഥികള്‍ക്ക് അവസരം നഷ്ടപ്പെടാതിരിക്കാന് ഇനി രണ്ട് തവണ വീതം നീറ്റ്, ജെഇഇ പരീക്ഷകള് സംഘടിപ്പിക്കാനും തീരുമാനമായിട്ടുണ്ട്. രണ്ട് പരീക്ഷകളിലുമായി ജയിക്കുന്ന ഉയര്‍ന്ന മാര്‍ക്കാണ് പ്രവേശനത്തി പരിഗണിക്കുക. ഏതെങ്കിലും ഒരു തവണ പരീക്ഷ ജയിച്ചാല് മതിയാവും.\nഅതേസമയം പരീക്ഷകളുടെ സിലബസ്, ഫീസ് എന്നിവയില് മാറ്റമൊന്നും ഉണ്ടാകില്ലെന്നും മന്ത്രി വ്യക്തമാക്കി. പുതിയ മാറ്റങ്ങളുടെ ലക്ഷ്യം ചോദ്യപ്പേപ്പര് ചോര്‍ച്ച തടയുകയാണ് എന്നും മന്ത്രി വ്യക്തമാക്കി. പൂര്‍ണമായും കമ്പ്യൂട്ടറുകള് വഴിയാണ് പരീക്ഷകള് നടത്തുക. ചോദ്യങ്ങള് ഒബ്ജക്ടീവ് മാതൃകയില് ആയിരിക്കുമെന്നും മന്ത്രി വ്യക്തമാക്കി.\nനെറ്റ് പരീക്ഷ ഡിസംബറിലും ജെഇഇ പരീക്ഷ ജനുവരി, ഏപ്രില് മാസങ്ങളിലുമാണ് നടത്തുക. അതേസമയം നീറ്റ് പരീക്ഷ ഫെബ്രുവരി, മെയ് മാസങ്ങളില് നടക്കും. വിദ്യാര്‍ത്ഥികള്‍ക്ക് വീട്ടില് നിന്നോ അംഗീകൃത കമ്പ്യൂട്ടര് സെന്ററുകളില് നിന്നോ പരീക്ഷയ്ക്ക് വേണ്ട തയ്യാറെടുപ്പുകള് നടത്താവുന്നതാണെന്നും മന്ത്രി വ്യക്തമാക്കി.\nneet jee exam prakash javadekar minister delhi ജെഇഇ പരീക്ഷ ദില്ലി പ്രകാശ് ജാവദേക്കര്\nStory first published: Saturday, July 7, 2018, 18:17 [IST]


Earth News in Malayalam Latest Earth news, photos, videos | Zee News Malayalam\nEarth Feb 28, 2021, 11:52 AM IST\nOzone Layer Apr 26, 2020, 08:38 PM IST\nഓസോണ് പാളിയിലെ മുറിവുണങ്ങി; അടഞ്ഞത് ഏറ്റവും വലിയ സുഷിരം!!\nഭൂമിയ്ക്ക് ഭീഷണിയായിരുന്ന ഓസോണ് പാളിയിലെ വലിയ സുഷിരം അടഞ്ഞതായി റിപ്പോര്‍ട്ട്. ഓസോണ് പാളിയില് ഇതുവരെയുണ്ടായതില് വച്ച് ഏറ്റവും വലിയ സുഷിരമാണ് ഇല്ലാതായിരിക്കുന്നത്.\nAliens Dec 8, 2018, 12:20 PM IST\nപ്രതീക്ഷിക്കാത്ത രൂപത്തില് അന്യഗ്രഹജീവികള് ഭൂമിയില്!\nഇവയെ കണ്ടെത്താന് പുതിയ പഠനം തന്നെ ആരംഭിക്കണമെന്ന് സില്‍വിയോ പി കോളമ്പാനോ പറയുന്നു.\nChina's Space lab Sep 22, 2016, 02:44 PM IST\nചൈനയുടെ ബഹിരാകാശ പരീക്ഷണശാലയായ തിയാങ്കോങ് 1 ലേക്കുള്ള നിയന്ത്രണം നഷ്ടപ്പെട്ടു; 2017 പകുതിയോടെ ഭൂമിയിലേയ്ക്ക് പതിക്കും\nചൈനയുടെ ബഹിരാകാശ പരീക്ഷണശാലയായ തിയാങ്കോങ് 1 ലേക്കുള്ള നിയന്ത്രണം നഷ്ടമായതായി റിപ്പോര്‍ട്ട്. 2017 പകുതിയോടെ ഇത് ഭൂമിയില് പതിച്ചേക്കും.2011 സപ്തംബറിലാണ് ചിയാന്‍ഗോങ് വിക്ഷേപിച്ചത്. പക്ഷെ ഇതെവിടെ പതിക്കുമെന്ന കാര്യത്തിൽ വ്യക്തതയില്ല. 8.5 ടൺ ഭാരമുള്ള ടിയാംഗോങ് 1ന്‍റെ നിയന്ത്രണം പൂര്‍ണമായി നഷ്ടപ്പെട്ടെന്ന് ചൈനീസ് ബഹിരാകാശ വകുപ്പ് അധികൃതർ അറിയിച്ചിട്ടുണ്ട്.


10 February, 2019 09:14:22 PM\nകൊച്ചി: സാങ്കേതികവിദ്യയുടെ കോളനിയാകുന്നതിന് പകരം ഉപജ്ഞാതാക്കളും സാധ്യതകളുടെ പ്രയോക്താക്കളും ആകുന്നതിന് കേരളീയ സമൂഹം സജ്ജമാകണമെന്ന് മുഖ്യമന്ത്രി പിണറായി വിജയന്. ഇക്കാര്യത്തില് സര്‍ക്കാരിന് വേണ്ടി കാത്തിരിക്കാതെ ചട്ടക്കൂടുകള് ഭേദിച്ച് മുന്നേറാന് പ്രൊഫഷണല് വിദ്യാഭ്യാസം നേടിയിട്ടുള്ള യുവതലമുറയ്ക്ക് കഴിയണം. നല്ല സാങ്കേതികവിദ്യകള് കേരളത്തിലെത്തിക്കാനും ഇവ വികസിപ്പിച്ച് നാടിന് ഇണങ്ങുന്ന രീതിയില് മികവുറ്റതാക്കാനും ചെറുപ്പക്കാര് മുന്നിട്ടിറങ്ങണം. സംസ്ഥാന സര്‍ക്കാരിന് കീഴിലുള്ള അസാപ്പിന്റെ നേതൃത്വത്തില് സംഘടിപ്പിച്ച സംസ്ഥാനതല പ്രൊഫഷണല് വിദ്യാര്‍ത്ഥി സമ്മേളനം കൊച്ചി സര്‍വകലാശാല കാമ്പസില് ഉദ്ഘാടനം ചെയ്യുകയായിരുന്നു മുഖ്യമന്ത്രി.\nലോകത്ത് സംഭവിച്ചിട്ടുള്ള മാറ്റങ്ങളില് വിദ്യാര്‍ത്ഥിസമൂഹം നിര്‍ണായകമായ പങ്കാണ് വഹിച്ചിട്ടുള്ളത്. വിജ്ഞാനം കൂടുതലായി ആര്‍ജിക്കുന്നവര് പൊതുസമൂഹത്തില് ആധിപത്യം പുലര്‍ത്തുന്ന ഇക്കാലത്ത് നാടിന്റെ വൈദഗ്ധ്യ നിര്‍മിതിയുടെ കേന്ദ്രമായി പ്രൊഫഷണല് വിദ്യാഭ്യാസ സ്ഥാപനങ്ങളും വിദ്യാര്‍ത്ഥികളും പ്രവര്‍ത്തിക്കണം. ഈ സ്ഥാപനങ്ങള് നല്ല നിലയില് മുന്നോട്ടു പോകേണ്ടത് വിദ്യാര്‍ത്ഥികളുടെ മാത്രമല്ല നാടിന്റെ തന്നെ ഉയര്‍ച്ചക്കും അനിവാര്യമാണ്. അതുകൊണ്ടു തന്നെ പ്രൊഫഷണല്, ഉന്നത വിദ്യാഭ്യാസ രംഗത്ത മികവുറ്റതാക്കുന്നതിന് സര്‍ക്കാര് ഊന്നല് നല്‍കും.\nലോകത്ത് തകര്‍ച്ച നേരിട്ടിരുന്ന പല രാജ്യങ്ങളും പുരോഗതിയിലേക്ക് കുതിച്ചത് സാങ്കേതികമികവ് കൈവരിച്ചതിലൂടെയാണ്. ജപ്പാന്, കൊറിയ, ജര്‍മനി തുടങ്ങിയവ ഉദാഹരണം. ഓരോ വികസന മുന്നേറ്റവും ചെറുപ്പക്കാര് എങ്ങനെ ഉപയോഗിക്കുന്നു എന്നതിലാണ് നാടിന്റെ ഭാവി തീരുമാനിക്കപ്പെടുന്നത്. സമൂഹത്തിന്റെ എല്ലാ മേഖലകളിലേക്കും സാങ്കേതികവിദ്യ വ്യാപിച്ചു കഴിഞ്ഞു. ഇതിന്റെ ഭവിഷ്യത്തുകളേക്കാള് സാധ്യതകളിലേക്കാണ് നാം ഊന്നല് നല്‍കേണ്ടത്. എന്നാല് ഈ സാധ്യതകള് നമ്മുടെ നാട്ടില് വേണ്ടത്ര എത്തിയിട്ടില്ലെന്നതാണ് വസ്തുത.\nതനതായ കണ്ടുപിടുത്തങ്ങള് കുറവും അതേസമയം സാങ്കേതികവിദഗ്ധരുടെ എണ്ണത്തില് വലിയ ശക്തിയുമാണെന്ന വൈരുദ്ധ്യം നമ്മുടെ നാടിനുണ്ട്. ഇതില് മാറ്റം വരണം. ഗവേഷണം, സന്നദ്ധത, മനഃസാന്നിധ്യം എന്നിവയില് കേരളം മികവ് തെളിയിച്ചിട്ടുണ്ട്. നിപ വൈറസ് ബാധയെ പ്രതിരോധിച്ചപ്പോള് സംസ്ഥാനത്തെ ആരോഗ്യപ്രവര്‍ത്തകരുടെ ഈ മികവ് ലോകം വാഴ്ത്തിയതാണ്. ആതുരസേവനരംഗത്ത് രോഗികള് ഉള്ളിടത്തേക്ക് ഡോക്ടര്‍മാരെ എത്തിക്കുകയെന്ന നയമാണ് സര്‍ക്കാര് പിന്തുടരുന്നത്. സേവനസന്നദ്ധതയ്ക്കാണ് ഡോക്ടര്‍മാര് മുന്‍തൂക്കം നല്‍കേണ്ടത്. ഗ്രാമീണമേഖലയെ പ്രത്യേകമായി ശ്രദ്ധിക്കണം. ഈ മേഖലയില് പ്രവര്‍ത്തിക്കുന്നവര്‍ക്കായി സര്‍ക്കാര് മുന്‍കയ്യെടുത്ത് ഗ്‌ളോബല് അപ്ഗ്രഡേഷന് പ്രോഗ്രാം ഏര്‍പ്പെടുത്തും.\nഅടുത്ത 10 വര്‍ഷത്തിനുള്ളില് വലിയ മാറ്റങ്ങളാണ് ലോകത്തുണ്ടാകാന് പോകുന്നത്. ഡ്രൈവര്‍മാരില്ലാത്ത വാഹനങ്ങള് വരുന്നു. ആര്‍ട്ടിഫിഷ്യല് ഇന്റലിജന്‍സ് എല്ലാ രംഗങ്ങളെയും കീഴ്‌പ്പെടുത്തും. ഇത് ഏറെ ബാധിക്കുക ദരിദ്രരാജ്യങ്ങളെയാണ്. ലാഭം കുറച്ചു പേരിലേക്ക് ഒതുങ്ങുകയും വലിയ വിഭാഗത്തിന് വന് നഷ്ടമുണ്ടാകുകയും ചെയ്യും. ഇതിന് പ്രതിവിധി നിര്‍ദേശിക്കേണ്ടത് രാഷ്ട്രീയക്കാരല്ല, സാങ്കേതികവിദഗ്ധരാണ്. ഇന്റര്‍നെറ്റ് സാര്‍വത്രികമാകുന്നതോടെ ഡിജിറ്റല് വിടവ് കുറയുമെങ്കിലും മറ്റ് പലതും ഇല്ലാതാകുന്ന സ്ഥിതിയുണ്ടാകരുത്. പ്രൊഫഷണല് വിദ്യാഭ്യാസം കാലാനുസൃതമാക്കുന്നതിനും കോഴ്‌സ് പൂര്‍ത്തിയാക്കുന്ന വിദ്യാര്‍ത്ഥികളെ തൊഴില്‍സജ്ജരാക്കുന്നതിനും സിലബസ് വര്‍ഷം തോറും പരിഷ്‌കരിക്കും. എല്ലാ മേഖലകളിലും ആശയങ്ങളുടെ സമാഹൃതശൃംഖലകളുണ്ടാകണം. വിവിധ മേഖലകള് പരസ്പരം സഹകരിക്കണം.\nതീവ്രസ്വഭാവമുള്ള വിഘടനവാദ സംഘടനകളും സമൂഹത്തെ വിഭജിക്കാന് ശ്രമിക്കുന്നവരും ലക്ഷ്യമിടുന്നത് വിദ്യാര്‍ത്ഥികളെയാണ്. അവരുടെ കെണിയില് വീഴരുത്. സ്ത്രീസമത്വം സാമൂഹികസമത്വമാണെന്ന തിരിച്ചറിവ് വിദ്യാര്‍ത്ഥികള്‍ക്കുണ്ടാകണം. അഴിമതിരഹിതരും മാതാപിതാക്കളെയും മുതിര്‍ന്നവരെയും സംരക്ഷിക്കുകയും ചെയ്യുന്ന സമൂഹമാണ് വിദ്യാര്‍ത്ഥികളില് നിന്നും ഉയര്‍ന്നു വരേണ്ടതെന്ന് മുഖ്യമന്ത്രി പറഞ്ഞു. ഉന്നത വിദ്യാഭ്യാസ വകുപ്പ് മന്ത്രി കെ.ടി. ജലീല് അധ്യക്ഷത വഹിച്ചു. ടാറ്റ ഇന്‍സ്റ്റിറ്റ്യൂട്ട് ഓഫ് ഫണ്ടമെന്റല് റിസര്‍ച്ചിലെ ശാസ്ത്രജ്ഞന് ഡോ. സന്ദീപ്.പി.ത്രിവേദി, ഉന്നത വിദ്യാഭ്യാസ വകുപ്പ് പ്രിന്‍സിപ്പല് സെക്രട്ടറി ഡോ. ഉഷ ടൈറ്റസ് എന്നിവര് പ്രസംഗിച്ചു. ജസ്റ്റിസ് വി. ഗോപാലഗൗഡ, ഡോ. എം.എസ്. വല്യത്താന്, ഡോ. സൗമ്യ സ്വാമിനാഥന്, ഡോ. എന്.ആര്. മാധവമേനോന്, ഡോ. രാജന് ഗുരുക്കള്, ഡോ. ബി. ഇക്ബാല്, ഡോ വി.കെ. രാമചന്ദ്രന് തുടങ്ങിയവരും വേദിയില് സന്നിഹിതരായിരുന്നു.


മലബാര് മുസ്‌ലിംകളുടെ മലേഷ്യയിലേക്കുള്ള കുടിയേറ്റം| Kerala Muslim History Conference\nപത്തൊമ്പതാം നൂറ്റാണ്ടിന്റെ അവസാനത്തിലും 20-ാം നൂറ്റാണ്ടിന്റെ ആദ്യ പകുതിയിലുമാണ് കേരളത്തില് നിന്ന് പ്രത്യേകിച്ച് മലബാറില് നിന്ന് മുസ്‌ലിംകളുടെ മലയ ഉപദ്വീപിലേക്കുള്ള (ഇപ്പോള് മലേഷ്യ) കുടിയേറ്റം ഉണ്ടായിട്ടുള്ളത്. കേരളവും തെക്ക് കിഴക്കേഷ്യന് നാടുകളും തമ്മില് പഴയകാലം മുതല് തന്നെ കച്ചവട ബന്ധമുണ്ടായിരുന്നു. തെക്കെ ഇന്ത്യയിലെ പല്ലവ, ചോള രാജാക്കന്മാരുടെ കാലത്തു തന്നെ മലയായിലെ പൈനാക്ക്, കെടാ എന്നീ രാജ്യങ്ങളുമായി വ്യാപാര ബന്ധങ്ങളുണ്ട്. തെക്കെ ഇന്ത്യന് സംസ്‌കാരങ്ങളുടെ അടയാളങ്ങള് ഇന്നും മലേഷ്യ, ഇന്തോനേഷ്യ എന്നിവിടങ്ങളില് കാണപ്പെടുന്നുണ്ട്. ഭാഷയുടെ ലിപി അറബിയാണെങ്കിലും സംസ്‌കൃതം, അറബി, ഇംഗ്ലീഷ് എന്നീ ഭാഷകളിലെ പദങ്ങള് ധാരാളം മലായ് ഭാഷയില് ഉണ്ട്.\nക്രിസ്താബ്ദം 1014-1047 കാലഘട്ടങ്ങളില് തമിഴ്‌നാട് തഞ്ചാവൂര് ആസ്ഥാനമായി ഭരിച്ചിരുന്ന രാജേന്ദ്ര ചോള എന്ന രാജാവ് എ.ഡി 1025ല് കെയാ രാജവംശത്തെ ആക്രമിച്ചു കീഴടക്കിയതായും അറബികള്‍ക്കുണ്ടായിരുന്ന വ്യാപാര കുത്തക പിടിച്ചെടുത്തതായും എഴുതപ്പെട്ടിട്ടുണ്ട്. 15-ാം നൂറ്റാണ്ടില് തെക്കെ ഇന്ത്യയിലെ മുസ്‌ലിംകള് മലാക്കയില് (മലേഷ്യയിലെ ഒരു തുറമുഖം) വ്യാപാര രംഗത്ത് ആധിപത്യം സ്ഥാപിച്ചിരുന്നു. അക്കാലഘട്ടത്തില് തന്നെ പോര്‍ച്ചുഗീസ് ഗവര്‍ണ്ണറായിരുന്ന അല്‍ഫോണ്‍സോ ആല് ബുക്കര്‍ക്ക് 800 പോര്‍ച്ചുഗീസ് പടയാളികളും 600 മലബാരി പടയാളികളുമായി (മലബാര് ഭാഗത്തെ മുസ്‌ലിംകള് മലബാരികള് എന്നാണ് അന്നും ഇന്നും അറിയപ്പെടുന്നത്) 19 കപ്പലുകളില് കൊച്ചിയില് നിന്നും പോയി മലാക്ക പിടിച്ചെടുത്തതായും എഴുതപ്പെട്ടിട്ടുണ്ട്. 18 നൂറ്റാണ്ടിന്റെ ആദ്യത്തില് പോര്‍ച്ചുഗീസുകാര് മലബാരികളെയെല്ലാം തന്ത്രപ്രധാന ഭാഗങ്ങളില് നിന്നും ഒഴിവാക്കിയെങ്കിലും അവരിലധികവും മലാക്കയില് സ്ഥാനമുറപ്പിച്ചിരുന്നു. പൊതുവെ മലയാളി സാന്നിധ്യം 15-ാം നൂറ്റാണ്ടു മുതല്‍ക്കേ തെക്ക് കിഴക്കേഷ്യ മേഖലയിലുണ്ട്. മലയായുടെ വടക്കന് മേഖലയിലെ പെനാജ്, കെടാ എന്നീ സ്ഥലങ്ങളില് എത്തിപ്പെട്ട മലബാരി മുസ്‌ലിംകളും തമിഴ് മുസ്‌ലിംകളും തമ്മില് വ്യാപാര ശൃംഖലകള് തന്നെ നിലവില് വരികയുണ്ടായി. കാരണം പോര്‍ച്ചുഗീസുകാരാല് ആട്ടിയോടിക്കപ്പെട്ട മലബാരികള് കടയനെല്ലൂര് സ്ഥിതി ചെയ്യുന്ന തിരുനെല്‍വേലി എന്ന സ്ഥലത്തേക്ക് രക്ഷപ്പെടുകയും അവിടത്തെ മുസ്‌ലിംകളുമായുള്ള ബന്ധം പിന്നീട് പൈനാക്കിലെ മലബാരികളും ചോളിയ മുസ്‌ലിംകളും തമ്മിലുള്ള വ്യാപാരം ബന്ധം ശക്തിപ്പെടുവാന് കാരണമാകുകയും ചെയ്തിട്ടുണ്ട്. 18-ാം നൂറ്റാണ്ടിന്റെ ആദ്യഘട്ടത്തില് മുഹമ്മദ് മരിക്കാര് നൂര്‍ദ്ദീന് എന്ന തമിഴ് മുസ്‌ലിം പെനാക്കളില് എത്തിച്ചേര്‍ന്നതായും അവിടെ ഒരു വിദ്യാലയം സ്ഥാപിച്ചതായും ചരിത്രമുണ്ട്. വിദ്യാലയത്തില് ഇംഗ്ലീഷ്, ഹിന്ദുസ്ഥാനി, മലായ്, തമിഴ് എന്നീ ഭാഷകള്‍ക്കൊപ്പം അറബി മലയാളവും പഠിപ്പിച്ചിരുന്നതായി രേഖകള് പറയുന്നു. മലബാരികള്‍ക്കുണ്ടായിരുന്ന സ്വാധീനവും അവരുടെ സാന്നിധ്യവും ഇതില് നിന്ന് ഊഹിക്കാവുന്നതാണ്. രണ്ടാം ലോക യുദ്ധത്തിന് ശേഷമാണ് മലബാര് ഭാഗത്തുനിന്നും തിരുകൊച്ചി പ്രദേശങ്ങളില് നിന്നും വ്യാപകമായ കുടിയേറ്റം ഉണ്ടായിട്ടുള്ളത്. തൊഴില് സാധ്യതകളന്വേഷിച്ചായിരുന്നു അധികവും. 20-ാം നൂറ്റാണ്ടിന്റെ ആദ്യ പകുതിയില് മലബാര് ലഹളയെത്തുടര്‍ന്ന് നിരവധി പേര് കുടുംബസമേതം മലയായിലേക്ക് കുടിയേറുകയുണ്ടായി. അങ്ങിനെ കുടുംബസമേതം സ്ഥിരവാസമുറപ്പിച്ച നിരവധി സ്ഥലങ്ങള് മലേഷ്യയില് കാണാന് സാധിക്കും. മലബാര് ഗ്രാമം എന്ന പേരിലാണ് അവ അറിയപ്പെടുന്നത്. മലബാര് ഭാഗത്ത് നിന്ന് വന്ന മുസ്‌ലിംകളെ മലബാരി എന്നും അല്ലാത്തവരെ മലയാളി എന്നും തദ്ദേശിയര് വിളിച്ചിരുന്നു. അവരിലധികവും തെക്കന് സംസ്ഥാനങ്ങളായ സെല്ലാജൂര്, ജോഹോര്, വടക്കുഭാഗത്തെ കൊളന്താന്, കെടാ എന്നിവിടങ്ങളിലുമാണ്. ബ്രിട്ടീഷ് അധീനത്തിലുള്ള റബ്ബര് എസ്റ്റേറ്റുകളില് തൊഴിലാളികളായി ജോലി ചെയ്യുന്ന തമിഴരോടൊപ്പം മലയാളികളുമുണ്ട്.\nമലബാര് മുസ്‌ലിംകളില് ഭൂരിഭാഗവും കച്ചവട രംഗത്താണ് ഉള്ളത്. തദ്ദേശീയരായ മുസ്‌ലിംകളുമായി ഇടപഴകി ജീവിക്കാന് മലബാര് മുസ്‌ലിംകള്‍ക്ക് പ്രയാസമുണ്ടായില്ല. കാരണം തദ്ദേശീയരായ ജനങ്ങള് മുഴുവന് മുസ്‌ലിംകളും ശാഫി മദ്ഹബുകാരുമായിരുന്നു. ഇന്നും മലേഷ്യന് ഭരണകൂടത്തിന്റെ ഔദ്യോഗിക മതം ഇസ്‌ലാമും മദ്ഹബ് ശാഫിഇയുമാണ്. മലബാറില് നിന്നെത്തിയ മുസ്‌ലിംകളില് നല്ലൊരു വിഭാഗം തദ്ദേശീയരായ മുസ്‌ലിംകളില് നിന്ന് വിവാഹം കഴിച്ചു അവിടത്തെ പൗരത്വം സ്വീകരിച്ചു സ്ഥിരതാമസമാക്കിയവരാണ്. അങ്ങിനെ സ്ഥിര താമസമാക്കി പൗരത്വം സ്വീകരിച്ചവര്‍ക്ക് ഗവണ്‍മെന്റില് നിന്ന് ആനുകൂല്യങ്ങളും ഉയര്‍ന്ന ജോലികളും ലഭിക്കുന്നുണ്ട്. സ്വാതന്ത്ര്യ ലബ്ധിക്ക് ശേഷം 25 ശതമാനത്തോളം വരുന്ന ചൈനക്കാര്‍ക്കും 15 ശതമാനത്തോളം വരുന്ന ഇന്ത്യക്കാര്‍ക്കും പൗരത്വം കൊടുക്കാന് ഗവണ്‍മെന്റ് സന്നദ്ധമായി. പൗരത്വം സ്വീകരിച്ച വിദേശികള് നാട്ടുകാരെപ്പോലെ തന്നെ തുല്യ ആനുകൂല്യങ്ങളെ ചോദ്യം ചെയ്യരുതെന്നും ഭരണഘടന നിര്‍ദ്ദേശിക്കുന്നു.\n1953ല് തന്നെ പുതിയ കുടിയേറ്റം നിരോധിച്ചിരുന്നു. അതുകൊണ്ടു പഴയ മലബാരി സാന്നിധ്യം ഇന്നില്ല. പക്ഷേ പൗരത്വം സ്വീകരിച്ചു കുടുംബ സമേതം താമസിക്കുന്നവരുടെ പുതിയ തലമുറയാണ് ഇന്നുള്ളത്. അവരാകട്ടെ മലായ് സംസ്‌കൃതിയില് ലയിച്ചു ചേര്‍ന്നവരുമാണ്.\nസാംസ്‌കാരിക രംഗത്തും സാമൂഹ്യ പുരോഗതി ലക്ഷ്യം വച്ചു പ്രവര്‍ത്തിക്കാന് മലബാര് മുസ്‌ലിംകള്‍ക്കു സാധിച്ചിട്ടുണ്ട്. കേരള മുസ്‌ലിം ജമാഅത്ത്, കേരള സമാജം എന്നിങ്ങനെയുള്ള സംഘങ്ങള് പല സ്ഥലങ്ങളിലും സ്ഥാപിക്കുകയുണ്ടായി. പ്രധാനപ്പെട്ടത് കോലാലമ്പൂര് ആസ്ഥാനമായി പ്രവര്‍ത്തിക്കുന്ന സലാജ്കൂര് കേരള മുസ്‌ലിം ജമാഅത്ത് ആണ്. കൂടാതെ സറമ്പാന്റ്, പാഹാങ്ങ്, പെനാങ്ങ് എന്നീ സ്ഥലങ്ങളിലും കേരള മുസ്‌ലിം കൂട്ടായ്മകള് ഉണ്ട്. മലയാളികള് ധാരാളമായി താമസിക്കുന്ന സ്ഥലങ്ങളില് കേരള സമാജങ്ങളും നിലവിലുണ്ട്. അങ്ങിനെയുള്ള 15 ഓളം സമാജങ്ങള് ചേര്‍ന്ന് ആള് മലേഷ്യ മലയാളി അസോസിയേഷന് എന്ന വേദി 1972 ല് രൂപം കൊള്ളുകയുണ്ടായി.\nമലബാറില് നിന്ന് എത്തിയവര് കെട്ടിട നിര്‍മാണ രംഗത്തും പ്രശസ്തിയാര്‍ജ്ജിച്ചു. പ്രശസ്ത കെട്ടിട നിര്‍മാണ കരാറുകാരനായിരുന്ന ഇസ്‌കന്തര് എന്ന മലബാരി മലായ് സ്ത്രീയെ വിവാഹം കഴിച്ചു. അദ്ദേഹത്തിന്റെ മക്കളിലൊരാളായ മുഹമ്മദ് മലേഷ്യയുടെ നാലാമത്തെ പ്രധാനമന്ത്രിയായിരുന്നു.\nAUTHOR: കൊച്ചന്നൂര് കുഞ്ഞിമുഹമ്മദ്


ഓസീസ് കളിക്കാരുള്ള ലിഫ്റ്റില് പോലും കയറ്റിയില്ല, ദുരനുഭവം തുറന്നുപറഞ്ഞ് അശ്വിന് – Chandrika Daily\nBy web desk3Sunday January 24, 2021 13:22 pm\nസിഡ്‌നിയില് ഗ്രൗണ്ടിനകത്തും ഇന്ത്യക്കു ഓസീസ് താരങ്ങളുടെ ഭാഗത്തു നിന്നു മോശം അനുഭവങ്ങളുണ്ടായിരുന്നു\nഓസ്‌ട്രേലിയന് പരമ്പരയ്ക്കിടെ നേരിട്ട അവഗണനയെക്കുറിച്ച് തുറന്നുപറഞ്ഞ് ഓഫ് സ്പിന്നര് ആര് അശ്വിന്. ബോര്‍ഡര്-ഗവാസ്‌കര് ട്രോഫി ടെസ്റ്റ് പരമ്പരയ്ക്കിടെ താനടക്കമുള്ള ടീമംഗങ്ങള് നേരിട്ട വിവേചനത്തെക്കുറിച്ചാണ് അശ്വിന്റെ വെളിപ്പെടുത്തല്. മൂന്നാം ടെസ്റ്റിനായി സിഡ്‌നിയിലെത്തിയപ്പോള് ലിഫ്റ്റിനകത്ത് കയറാന് പോലും അനുവദിച്ചില്ലെന്ന് താരം പറയുന്നു.\n‘സിഡ്‌നിയിലെത്തിയ ശേഷം കടുത്ത നിയന്ത്രണങ്ങളോടെ ഞങ്ങള് ഹോട്ടല് മുറിക്കുള്ളില് കഴിയവെയായിരുന്നു സംഭവം. ഇതിനിടെയായിരുന്നു ഒരിക്കലും സംഭവിക്കാന് പാടില്ലാത്ത ദുരനുഭവം ടീമിന് ഏറ്റുവാങ്ങേണ്ടി വന്നത്. സത്യസന്ധമായി പറഞ്ഞാല്, അതു വളരെ അസാധാരണമായി തോന്നി. എന്നാല് ഓസ്‌ട്രേലിയന് താരങ്ങള് ലിഫ്റ്റില് യാത്ര ചെയ്യുമ്പോള് അതില് ഇന്ത്യന് കളിക്കാരെ പ്രവേശിക്കാന് അവര് അനുവദിച്ചിരുന്നില്ല’, സ്വന്തം യൂട്യൂബ് ചാനലില് ഇന്ത്യയുടെ ഫീല്‍ഡിങ് കോച്ച് ആര് ശ്രീധറുമായി ഓസീസ് പര്യടനത്തെക്കുറിച്ചുള്ള അനുഭവങ്ങള് പങ്കുവയ്ക്കുകയായിരുന്നു അശ്വിന്.\nസിഡ്‌നിയില് ഗ്രൗണ്ടിനകത്തും ഇന്ത്യക്കു ഓസീസ് താരങ്ങളുടെ ഭാഗത്തു നിന്നു മോശം അനുഭവങ്ങളുണ്ടായിരുന്നു. സിഡ്‌നി ടെസ്റ്റിന്റെ രണ്ടാമിന്നിങ്‌സില് ഇന്ത്യ ബാറ്റ് ചെയ്യുന്നതിനിടെ ഓസീസ് നായകന് ടിം പെയ്‌നിന്റെ പെരുമാറ്റം ഏറെ വിമര്‍ശനങ്ങള്‍ക്കു വഴിയൊരുക്കിയതാണ്. അശ്വിന് ബാറ്റ് ചെയ്യുന്നതിനിടെയാണ് പ്രകോപിപ്പിക്കാനായി പെയ്ന് മോശം വാക്കുകള് ഉപയോഗിച്ചത്. മല്‍സരശേഷം അദ്ദേഹം മാപ്പുപറയുകയും ചെയ്തിരുന്നു.


ഡല്‍ഹിയിലെ ക്രമസമാധാന നില പുനഃസ്ഥാപിക്കണം; അമിത് ഷായോട് അഭ്യര്‍ത്ഥനയുമായി അരവിന്ദ് കെജരിവാള് - BIGNEWSLIVE | Latest Malayalam News\nപൗരത്വ നിയമ ഭേദഗതിക്കെതിരായി ഡല്‍ഹിയിലെ മൗജ്പുര്, ജാഫറാബാദ് എന്നിവിടങ്ങളില് പ്രക്ഷോഭം പൊട്ടിപ്പുറപ്പെട്ടത് ഞായറാഴ്ചയാണ്.\nന്യൂഡല്‍ഹി: ഡല്‍ഹിയിലെ മൗജ്പുര്, ജാഫറാബാദ് എന്നിവിടങ്ങളിലുണ്ടായ സംഘര്‍ഷങ്ങളില് പ്രതികരണവുമായി ഡല്‍ഹി മുഖ്യമന്ത്രി കെജരിവാള്. കേന്ദ്രമന്ത്രി അമിത് ഷായോട് ക്രമസമാധാനം പുനഃസ്ഥാപിക്കാനാണ് ആവശ്യപ്പെട്ടിരിക്കുന്നത്. ട്വിറ്ററിലൂടെയാണ് അദ്ദേഹം അപേക്ഷിച്ചത്.\nഡല്‍ഹിയുടെ വിവിധഭാഗങ്ങളില് സമാധാനത്തിനും ഐക്യത്തിനും ക്ഷതമേറ്റതായുള്ള ദുഃഖകരമായ വാര്‍ത്തകളാണ് പുറത്തുവന്നുകൊണ്ടിരിക്കുന്നത്. ആഭ്യന്തരമന്ത്രി അമിത്ഷായോട് ക്രമസമാധാനം പുനഃസ്ഥാപിക്കാന് ഞാന് അഭ്യര്‍ത്ഥിക്കുകയാണ്.- കെജരിവാള് കുറിച്ചു.\nപൗരത്വ നിയമ ഭേദഗതിക്കെതിരായി ഡല്‍ഹിയിലെ മൗജ്പുര്, ജാഫറാബാദ് എന്നിവിടങ്ങളില് പ്രക്ഷോഭം പൊട്ടിപ്പുറപ്പെട്ടത് ഞായറാഴ്ചയാണ്. തിങ്കളാഴ്ച വീണ്ടും ഇവിടെ സംഘര്‍ഷം പൊട്ടിപ്പുറപ്പെടുകയായിരുന്നു. സിഎഎ വിരുദ്ധ പ്രക്ഷോഭകരും അനുകൂലികളുമാണ് തുടര്‍ച്ചയായ രണ്ടാം ദിവസവും ഏറ്റുമുട്ടിയത്. ഏറ്റുമുട്ടലില് ഒരു പോലീസുകാരനും കൊല്ലപ്പെട്ടിട്ടുണ്ട്. ഇപ്പോഴും തലസ്ഥാനത്ത് സംഘര്‍ഷ സ്ഥിതി നിലനില്‍ക്കുന്നുണ്ട്.\nTags: arvind kejriwalArvind Kejriwal OathArvind Kejriwal'sDelhi CM Arvind Kejriwal


imam-hussain | നിങ്ങൾ ഒന്ന് മനസുവച്ചാൽ ഈ നിർധന കുടുംബത്തിന് തിരികെ നൽകാൻ കഴിയുന്നത് അവരുടെ മകനെ; ഹൃദയ വാൾവിന് തകരാറുള്ള ഇമാം ഹുസൈന് ജീവിതത്തലേക്ക് തിരകെ വരണമെങ്കിൽ ലക്ഷങ്ങൾ വേണ്ടിവരും; നിസാഹതയുടെ പര്യായമായ ഈ കുടുംബത്തിനായി സഹായമഭ്യർത്ഥിച്ച് ഒരു നാട് - MarunadanMalayali.com\nകാസർഗോഡ്: കനിവുള്ളവർ ഒപ്പമുണ്ട്. കാസർഗോഡ് ഉപ്പളയിലെ ഇമാം ഹുസൈൻ എന്ന പന്ത്രണ്ടുകാരനെ തുണക്കാൻ സുമനസ്സുകൾ തയ്യാറാവുന്നു. നിരവധി പേർ ടെലിഫോൺ വഴിയും മറ്റും ബന്ധപ്പെടുന്നു. സ്ഥലത്തെ സാമൂഹ്യ പ്രവർത്തകനായ കെ.എഫ്. ഇക്‌ബാലും ഇപ്പോൾ പ്രതീക്ഷയിലാണ്. പന്ത്രണ്ടുകാരനായ മകന്റെ ചികിത്സക്കു വേണ്ടി മാതാപിതാക്കൾക്ക് കിഡ്നി വിൽക്കേണ്ടി വരില്ല. ഉപ്പള ഫിർദൗസ് നഗറിലെ വാടക ക്വാട്ടേഴ്സിൽ താമസിച്ചു പോന്ന റസിയസുടെ അഞ്ച് മക്കളിൽ ഏക ആൺതരിയാണ് ഇമാം ഹുസൈൻ.\nഉപ്പള ഹൈസ്‌ക്കൂളിലെ ഏഴാം തരം വിദ്യാർത്ഥിയായ ഹുസൈന്റെ ഹൃദയ വാൾവിനുള്ള തകരാറ് കാരണം ശ്വാസം മുട്ടലും പനിയും ഛർദ്ദിയും പതിവാണ്. മംഗലാപുരത്തെ ആശുപത്രിയിൽ വിദഗ്ധ പരിശോധന നടത്തിയെങ്കിലും ഉടൻ ഓപ്പറേഷൻ നടത്തണമെന്നാണ് ഡോക്ടർമാർ അഭിപ്രായപ്പെട്ടത്. എന്നാൽ ഇതിന് നാട്ടുകാരുടെ സഹായം മാത്രം പോരാതെ വരും.\nനിർധന കുടുംബത്തിന് ഓപ്പറേഷൻ നടത്താൻ കഴിയാത്തതിനാൽ പകരം മരുന്ന് നൽകി കുഞ്ഞിനെ രക്ഷപ്പെടുത്തുകയായിരുന്നു. എന്നാൽ കുട്ടി കുഴഞ്ഞ് വീഴുകയും അബോധാവസ്ഥയിലാവുന്നതും പതിവായി. രോഗം ഗുരുതരാവസ്ഥയിലുമായി. കർണ്ണാടകത്തിൽ നിന്നും കുടിയേറിയ ഈ കുടുംബത്തിന് മറ്റാശ്രയമൊന്നുമില്ല.\nഎണ്ണപ്പനകൾ ഗർഭം ധരിക്കുന്ന നാട്ടിൽ ബാങ്ക് വിളിമുഴങ്ങുന്നത് മലയാളിയായ പതിനാലുകാരന്റെ മധുരസ്വരത്തിൽ; റിയാദിലെ പരമ്പരാഗത മസ്ജിദിൽ ഇമാമായി താത്കാലിക ചുമതലയേറ്റ് പത്തനംതിട്ട സ്വദേശിയുടെ മകൻ ആദിൽ; മറുനാട്ടിൽ മലയാളികളുടെ അഭിമാനമായി മാറിയ ഒൻപതാം ക്ലാസുകാരൻ\nകുമ്പോൽ കുഞ്ഞുക്കോയ തങ്ങളെ കണ്ട് കുട്ടിയുടെ അവസ്ഥ ബോധ്യുപ്പെടുത്തിയപ്പോൾ ബംഗളൂരുവിലെ നാരായണ ഹൃദയാലയ ആശുപത്രി അധികൃതർക്ക് ഒരു കത്ത് നൽകി. അതിലൂടെ കുട്ടിയുടെ ശസ്ത്രക്രിയക്ക് പകുതി തുക നൽകി ചികിത്സിക്കാൻ അവർ തയ്യാറാവുകയും ചെയ്തു. ഇരുപതിലേറെ പരിശോധനകൾ നടത്തേണ്ടതുണ്ട്. ഹുസൈനിന്റെ ഉമ്മ വീട്ടു ജോലി ചെയ്താണ് മക്കളെ പോറ്റുന്നത്. ഭർത്താവും ഹൃദയ സംബന്ധമായ അസുഖമുള്ള ആളാണ്. കാര്യമായ ജോലിക്കൊന്നും പോകാനും കഴിയുന്നില്ല. നാട്ടിലുള്ള എല്ലാം വിറ്റ് ചികിത്സിച്ചിട്ടും മകന്റെ അസുഖത്തിന് പരിഹാരമായില്ല. കടവും വന്നു പെരുകി.\nഈ സാഹചര്യത്തിലാണ് മകന്റെ ജീവൻ രക്ഷിക്കാൻ വൃക്ക വിൽക്കാൻ പോലും അവർ തയ്യാറായത്. ഇന്നലെ പരിശോധനക്കായി ബംഗളൂരുവിലെ നാരായണ ഹൃദയാലയയിൽ പോകേണ്ടതായിരുന്നു. എന്നാൽ വെറും കയ്യോടെ പോയിട്ടെന്ത് കാര്യം?. അതിനാലാണ് വൃക്ക വിറ്റ് മകനെ രക്ഷിക്കാനുള്ള ശ്രമമാരംഭിച്ചത്. വിവരം പുറത്തറിഞ്ഞതോടെ അയൽവാസികളും മറ്റും സഹായിക്കാൻ ഈ കുടുംബത്തോടൊപ്പം ചേർന്നു.\nരണ്ട് ദിവസം താമസിച്ചാലും ചികിത്സക്ക് പോകും മുമ്പേ സഹായം തേടിയിറങ്ങുകയാണ് നാട്ടുകാർ. ഒരു കുഞ്ഞു ജീവൻ രക്ഷിക്കാൻ നാട്ടിലെ സുമനസ്സുകൾ ഒത്തുകൂടി കഴിഞ്ഞു. അവിടം കൊണ്ട് മാത്രമായില്ല. കനിവുള്ളവരുടെ സഹായം അടിയന്തിരമായും എത്തിയാൽ മാത്രമേ ഈ കുഞ്ഞിന്റെ ജീവൻ തിരികെ നൽകാൻ സാധിക്കു. അപകടം പോലും സംഭവിക്കാൻ സാധ്യതയുള്ള ശസ്ത്രക്രിയയാണെന്ന് ഡോക്ടർമാർ പോലും അഭിപ്രായപ്പെടുന്നു. ഈ കുഞ്ഞിനുള്ള സഹായഹസ്തം ഇനിയും വൈകരുത് .\nA/c no. 31681995421\nstate bank of india branch uppala\nIFSE: SBIN 0014574\nബന്ധപ്പെടേണ്ട നമ്പർ റസിയ (ഉമ്മ)


AMERICA 2020 | കോവിഡ് മരണങ്ങളിൽ തെല്ലും കൂസാതെ – Media Mangalam\nഅമേരിക്കയിൽ കോവിഡ് മരണങ്ങൾ ബുധനാഴ്ച രണ്ടു ലക്ഷം കടന്നു. “നാണക്കേടു തന്നെ” എന്നാണ് ഒരിക്കൽ കൂടി പ്രസിഡന്റാവാൻ ശ്രമിക്കുന്ന ഡൊണാൾഡ് ട്രംപ് പ്രതികരിച്ചത്. പക്ഷെ അതിനു ഉത്തരവാദി ചൈനയാണ് എന്ന് പറയാൻ അദ്ദേഹം ഒട്ടും വൈകിയില്ല. “ചൈന ആ വൈറസിനെ അവരുടെ അതിർത്തിക്കുള്ളിൽ നിർത്തേണ്ടതായിരുന്നു. അവർ അതു ലോകം മുഴുവൻ വ്യാപിക്കാൻ അനുവദിക്കരുതായിരുന്നു. അത് അതിക്രമം ആയിപ്പോയി.” ഐക്യരാഷ്ട്ര സഭയിൽ ചൊവാഴ്ച്ച നടത്തിയ പ്രസംഗത്തിലും ട്രംപ് ചൈനയെ ആക്രമിച്ചു. “ലോകത്തിന്റെ മേൽ മഹാമാരി അഴിച്ചു വിട്ട രാജ്യം” എന്ന് അദ്ദേഹം ചൈനയെ കുറ്റപ്പെടുത്തി. മരിച്ചവരുടെ കുടുംബാംഗങ്ങൾക്ക് അനുശോചനം അറിയിക്കാനൊന്നും ട്രംപ് തയാറായില്ല. പകരം അദ്ദേഹം സ്വയം പ്രശംസിക്കയാണ് ചെയ്തത്. “മഹാമാരി കൈകാര്യം ചെയ്യുന്നതിൽ ഞാൻ അസാധാരണ മികവു കാട്ടി.” സ്വയം ഒരു എ പ്ലസ് ഗ്രേഡും നൽകി.\nRead More: കോവിഡിനപ്പുറം ട്രംപിനൊരു തുറുപ്പു ചീട്ട്\nപക്ഷെ സത്യം ഇതൊന്നുമല്ല എന്നതാണ് നവംബർ മൂന്നിനു തെരഞ്ഞെടുപ്പു നേരിടുന്ന പ്രസിഡന്റിനു നിഷേധിക്കാൻ കഴിയാത്തത്. മഹാമാരിയുടെ ഭയാനകത മുൻകൂട്ടി അറിയാമായിരുന്നു എന്ന് പത്രപ്രവർത്തകൻ ബോബ് വുഡ്‌വെഡിനോടു സമ്മതിക്കുന്ന ട്രംപിന്റെ അഭിമുഖം അമേരിക്ക അറിഞ്ഞു കഴിഞ്ഞതാണ്. എന്തേ ഫലപ്രദമായ നടപടി എടുത്തില്ല എന്ന ചോദ്യം ബാക്കി നിൽക്കെ, ലോക ജന സംഖ്യയുടെ നാലു ശതമാനം മാത്രമുള്ള അമേരിക്കയിലാണ് ലോകത്തെ മൊത്തം കോവിഡ് മരണങ്ങളിൽ 20 ശതമാനവും സംഭവിച്ചത് എന്ന സത്യം ബാക്കി നിൽക്കുന്നു. അതൊക്കെ “വ്യാജ വാർത്തയാണ്” എന്നു പറയാൻ പക്ഷെ ട്രംപിനു യാതൊരു മടിയുമില്ല.\nതെരഞ്ഞെടുപ്പ് എതിരാളി ജോ ബൈഡൻ പറഞ്ഞു: “അമേരിക്കൻ ചരിത്രത്തിലെ ഏറ്റവുമധികം മരണങ്ങൾ ഡൊണാൾഡ് ട്രംപിന്റെ നുണകളും കഴിവുകേടും കൊണ്ടാണ് ഉണ്ടായത്. ഈ യഥാർത്ഥ പ്രതിസന്ധയിൽ പ്രസിഡന്റിന്റെ ഗൗരവമായ നേതൃത്വം ആവശ്യമാണ്. പക്ഷെ ട്രംപിന് അത് കഴിഞ്ഞില്ല. അദ്ദേഹം മരവിച്ചു നിന്നു. പ്രവർത്തിച്ചില്ല. വിരണ്ടു. ലോകത്തു എല്ലാ രാജ്യങ്ങളെക്കാളും നഷ്ടം അമേരിക്കയ്ക്കു സംഭവിച്ചു.”\nപല തലങ്ങളിലും ഉണ്ടായ നേതൃത്വ പരാജയം, ശാസ്ത്രത്തോടുള്ള നിഷേധം, വാഗ്‌ദാനങ്ങൾ ലംഘിച്ചാൽ ഒരു പുല്ലുമില്ല എന്ന സമീപനം ഇതൊക്കെയാണ് ഈ വൻ ദുരന്തത്തിലേക്കു അമേരിക്കയെ എത്തിച്ചത്. കൊറോണവൈറസ് “അപ്രത്യക്ഷമാകും” എന്ന പ്രസിഡന്റിന്റെ ഉറച്ച നിലപാടിൽ ആഴ്ചകളോളം നടപടി ഒന്നുമില്ലാതെ പാഴായി. വൈറസ് ബാധിച്ചവരെ കണ്ടെത്താൻ പരിശോധനകൾ നടത്തിയില്ല, രോഗികളുമായി ഇടപെട്ടവരെ കണ്ടെത്താൻ ശ്രമിച്ചില്ല.\nന്യൂറോസർജനും പത്രലേഖകനുമായ ഡോക്ടർ സഞ്ജയ് ഗുപ്‌ത പറഞ്ഞു: “ഈ മരണങ്ങളൊക്കെ തടയാൻ കഴിയുമായിരുന്നു എന്ന് പറഞ്ഞാൽ ആർക്കും ഇഷ്ടപ്പെടില്ല. ഈ വെല്ലുവിളിയെ കൂടുതൽ ശക്തമായി നമ്മൾ നേരിടും എന്ന് ഞാൻ കരുതിയിരുന്നു. പക്ഷെ, ദുഖകരം തന്നെ, അതുണ്ടായില്ല.”\nRead More: അഞ്ഞൂറിന്റെ കരുത്തിൽ നിൽക്കുമോ ബൈഡൻ\nകാര്യത്തിന്റെ ഗൗരവം ട്രംപിന് അറിയാമായിരുന്നു എന്ന് വുഡ്‌വെഡിനോടു പറഞ്ഞതിൽ നിന്നു വ്യക്തമാണ്. “ഇപ്പോൾ പ്രായം ഏറിയവർക്കു മാത്രമല്ല രോഗം, ബോബ്,” മാർച്ചിൽ അദ്ദേഹം പറഞ്ഞു. “രണ്ടു ദിവസമായി ഞെട്ടിക്കുന്ന ചില വിവരങ്ങൾ വരുന്നുണ്ട്. നിരവധി ചെറുപ്പക്കാർക്ക് രോഗം പിടിക്കുന്നുണ്ട്.”\nഅഞ്ചു ലക്ഷം കുട്ടികൾക്കു കോവിഡ് ബാധിച്ചു എന്നാണ് അമേരിക്കൻ അക്കാദമി ഓഫ് പീഡിയാട്രിക്‌സിന്റെ കണക്ക്.\nതെരഞ്ഞെടുപ്പിൽ കോവിഡ് വിഷയമാവരുത് എന്ന് ട്രംപ് ആഗ്രഹിക്കുന്നു. പക്ഷെ ഈയാഴ്ച്ച കേസുകൾ വർധിച്ചു വരുന്നു എന്നാണ് കണക്കുകൾ കാണിക്കുന്നത്. ചൊവാഴ്ച ‘ന്യു യോർക്ക് ടൈംസ്’ പറഞ്ഞു: “കഴിഞ്ഞ 10 ദിവസത്തിനിടെ അമേരിക്കയിൽ കൊറോണവൈറസ് കേസുകളിൽ 15 ശതമാനത്തിലേറെ വർധന ഉണ്ടായിട്ടുണ്ട്. ഒരു കുതിച്ചു കയറ്റം ആരംഭിച്ചു എന്നാണ് കരുതേണ്ടത്.”\nRead More: സൈന്യത്തിനു നേരെ പ്രസിഡന്റ് വെടിവച്ചാൽ\nകൂടുതൽ കുട്ടികൾ സ്കൂളുകളിൽ എത്തുകയും മുതിർന്നവർ ജീവിതവ്യാപാരങ്ങളിൽ കൂടുതൽ ഏർപ്പെടുകയും ചെയ്യുമ്പോൾ ഇത് സംഭവിക്കാം എന്ന് ആരോഗ്യ വകുപ്പ് പറയുന്നു. തണുത്ത കാലാവസ്ഥയിൽ ആളുകൾ വീട്ടിനുള്ളിൽ തന്നെ കഴിയുന്നതാണ് മറ്റൊരു കാരണം. പകർച്ചവ്യാധി വിഷയത്തിൽ ഉന്നതനായ ഡോക്ടർ ആന്തണി ഫൗസി പറഞ്ഞു: “ഭരണകൂടത്തിന് ഒരു എത്തും പിടിയുമില്ല. തെരഞ്ഞെടുപ്പു ജയിക്കണം എന്ന് മാത്രമേയുള്ളു പ്രസിഡന്റിന്റെ ലക്‌ഷ്യം.” എഴുപത് ലക്ഷത്തിലേക്കു കോവിഡ് കേസുകൾ എത്തുമ്പോൾ “ഇനിയെങ്കിലും ആഞ്ഞു പിടിക്കണം” എന്ന് ഫൗസി പറയുന്നു. വിസ്കോൺസിനിൽ കഴിഞ്ഞ ആഴ്ച മാസ്ക് പോലും ഇല്ലാതെ ട്രംപ് ഒരു റാലി നടത്തിയിരുന്നു. അതിനു ശേഷം 59,000 കേസുകൾ ഉണ്ടായി. “അപകടകരമായ ഘട്ടം” എന്നാണ് ഗവർണർ താക്കീതു നൽകിയത്. സ്കൂളുകളും കോളജുകളും തുറന്ന സംസ്ഥാനമാണിത്.\nറജിസ്റ്റർ ചെയ്ത വോട്ടർമാർക്കിടയിൽ കഴിഞ്ഞ ആഴ്ച എൻ ബി സി ന്യൂസ്, വോൾ സ്‌ട്രീറ്റ് ജേർണൽ ഇവ ചേർന്നു നടത്തിയ സർവേയിൽ, ബൈഡൻ ആണ് മഹാമാരി കൈകാര്യം ചെയ്യാൻ മെച്ചപ്പെട്ട നേതാവ് എന്ന് 51% പേർ പറഞ്ഞപ്പോൾ ട്രംപിനു കിട്ടിയത് വെറും 29% ആണ്. ഇങ്ങിനെയൊക്കെ ആകെ വെട്ടിലായി നിൽക്കെയാണ് ട്രംപിനു സുപ്രീം കോടതി ജസ്‌റ്റിസ് രൂത്ത് ബദർ ഗിൻസ്ബർഗിന്റെ മരണം ഒരു അവസരമായത്. തെരഞ്ഞെടുപ്പിനു മുൻപ് ഒരു കടുത്ത യാഥാസ്ഥിതിക വനിതയെ പകരം നിയമിച്ചു വലതു പക്ഷ വിഭാഗങ്ങളെ ആവേശം കൊള്ളിക്കുക എന്നതാണ് ലക്‌ഷ്യം. റിപ്പബ്ലിക്കൻ പാർട്ടി തന്നെ കൊണ്ടു വന്ന കീഴ്വഴക്കങ്ങൾ മാറ്റി വച്ചാൽ മാത്രമേ തെരഞ്ഞെടുപ്പിനു മുൻപ് ട്രംപിന് ഇങ്ങിനെ നിയമനം നടത്താനാവൂ. അതിനുള്ള ശക്തമായ നീക്കത്തിലാണ് റിപ്പബ്ലിക്കൻ പാർട്ടി. സെനറ്റിന്റെ അംഗീകാരം വേണം നിയമനത്തിന്. ട്രംപ് പുതിയ ജസ്റ്റിസിനെ ഈയാഴ്ച നാമനിർദേശം ചെയ്യും. നൂറു പേരുള്ള സെനറ്റിൽ 53 സീറ്റോടെ ഭൂരിപക്ഷമുണ്ട് പാർട്ടിക്ക്. ഡെമോക്രറ്റ്സിനു 47. ട്രംപിന്റെ കടുത്ത വിമർശകനായ മുൻ പ്രസിഡന്റ് സ്ഥാനാർഥി മിറ്റ് റോംനി കൂടി പിന്തുണ പ്രഖ്യാപിച്ചതോടെ സെനറ്റിൽ അംഗീകാരം കിട്ടുമെന്ന് പാർട്ടിക്കു ധൈര്യമായി.\nഎന്നാൽ സെനറ്റിലെ ഇടക്കാല മത്സരങ്ങളിൽ ഒന്നിൽ കടുത്ത വെല്ലുവിളി നേരിടുന്ന മെയ്‌നിലെ സൂസൻ കോളിൻസ് എന്ന റിപ്പബ്ലിക്കൻ പറയുന്നത് തെരഞ്ഞെടുപ്പിനു മുൻപ് ജസ്റ്റിസിനെ നിയമിച്ചാൽ താൻ എതിർക്കും എന്നാണ്. ഒബാമ പ്രസിഡന്റായിരിക്കെ 2016 ൽ തെരഞ്ഞെടുപ്പിനു മുൻപ് നാമനിർദേശം ചെയ്ത മെറിക് ഗാർലന്റിനെ റിപ്പബ്ലിക്കൻ പാർട്ടി തടഞ്ഞത് ഒബാമയുടെ കാലാവധി കഴിയാറായിരിക്കെ നിയമനം ശരിയല്ല എന്ന് വാദിച്ചാണ്. അതേ കീഴ്വഴക്കം ഇവിടെയും പാലിക്കേണ്ടതുണ്ട് എന്ന് കോളിൻസ് നിഷ്‌കർഷിക്കുന്നു. അലാസ്‌ക സെനറ്റർ ലിസ മുർക്കോസ്‌കിയും അതേ നിലപാടിലാണ്. മൂന്നു വോട്ട് മറിഞ്ഞാൽ സെനറ്റിൽ 50 വീതം ആവും. അപ്പോൾ വൈസ് പ്രസിഡന്റ് മൈക്ക് പെൻസിനു കാസ്റ്റിംഗ് വോട്ട് പ്രയോഗിച്ചു ട്രംപിന്റെ നോമിനിയെ ജയിപ്പിക്കാം.\nപക്ഷെ നവംബർ മൂന്നു കഴിഞ്ഞാൽ റിപ്പബ്ലിക്കൻ പാർട്ടിക്ക് സെനറ്റ് നഷ്ടമായെന്നു വരാം. ഒക്ടോബറിൽ സെനറ്റ് വിളിച്ചു വോട്ടെടുക്കാൻ ആണ് റിപ്പബ്ലിക്കൻ നീക്കം. വോട്ട് അട്ടിമറിക്കാനുള്ള നീക്കങ്ങൾ ഒഴിവാക്കാനാണ് ഡെമോക്രറ്റുകളുടെ തീരുമാനം. അല്ലെങ്കിൽ ട്രംപ് രക്തസാക്ഷി പരിവേഷം എടുത്തണിഞ്ഞു യാഥാസ്ഥിതികരുടെ മുന്നിലേക്കിറങ്ങും. അത് അദ്ദേഹത്തിന് ചിലപ്പോൾ ഗുണമാവും. അതു കൊണ്ട് ഇക്കാര്യത്തിൽ സൂക്ഷിച്ചു നീങ്ങും ഡെമോക്രറ്റുകൾ. ചൊവാഴ്ച, യു എന്നിലെ റെക്കോർഡ് ചെയ്ത പ്രസംഗത്തിൽ ട്രംപ് അമേരിക്കയിലെ മരണം രണ്ടു ലക്ഷം കടന്ന കാര്യം പറഞ്ഞില്ല. രണ്ടു മണിക്കൂർ കഴിഞ്ഞു മാധ്യമ ലേഖകരെ കണ്ട വൈറ്റ് ഹൌസ് പ്രസ് സെക്രട്ടറി മക് കാനി ആവട്ടെ, സുപ്രീം കോടതി വിഷയത്തിലുള്ള ഡെമോക്രറ്റ് നിലപാടിനെ ആക്രമിക്കുന്നതിലാണ് ശ്രദ്ധ വച്ചത്. മരണ സംഖ്യ അവരും പറഞ്ഞില്ല.\nഏതായാലും സെനറ്റ് വോട്ടിങ്ങിന്റെ ഔചിത്യവും മറ്റും ചർച്ചാ വിഷയമായി നിൽക്കെ, ഡെമോക്രറ്റുകൾ കോവിഡിലേക്കു തന്നെ തോക്കു തിരിച്ചു വച്ചിരിക്കയാണ്. ഈ മാസം 29 നു ആരംഭിക്കുന്ന സ്ഥാനാർത്ഥികളുടെ സംവാദത്തിലാണ് അവരുടെ ഇപ്പോഴത്തെ ശ്രദ്ധ. അരയും തലയും മുറുക്കി ഒരുങ്ങുന്ന ബൈഡനു സെനറ്റിലെ നീണ്ട വർഷങ്ങളിലും ഒബാമയുടെ വൈസ് പ്രസിഡന്റായി പ്രവർത്തിച്ച എട്ടു വർഷങ്ങളിലും ലഭിച്ച അനുഭവ സമ്പത്തു വലിയ മുതൽക്കൂട്ടാണ്. ട്രംപ് ആവട്ടെ, സദാ സമയവും തയാറെടുക്കുന്നു എന്നാണ് സ്വയം പറയുന്നത്. കോവിഡ് ദുരന്തങ്ങൾക്കു ട്രംപിനെ കൊണ്ട് ഉത്തരം പറയിക്കും എന്ന് ബൈഡൻ പറയുന്നു. “മുട്ടാളന്മാരെ നിലയ്ക്ക് നിർത്താൻ എനിക്കറിയാം. അയാൾ ശബ്‌ദം ഉയർത്തി സംസാരിക്കുമെന്ന് ഞാൻ പ്രതീക്ഷിക്കുന്നുണ്ട്.” ഉത്തരം മുട്ടുമ്പോൾ ആക്രോശിക്കുന്ന രീതി ട്രംപ് അവിടെയും ആവർത്തിക്കും എന്നാണ് പ്രതീക്ഷ.\nഒഹായോവിലെ ക്ലീവ്‌ലൻഡിലാണ് സെപ്റ്റംബർ 29 നു ആദ്യ സംവാദം. ഓരോ സ്ഥാനാർത്ഥിക്കും 15 മിനിറ്റു വീതം ആറു തവണ സംസാരിക്കാം. ട്രംപിന്റെയും ബൈഡന്റെയും പിൽക്കാല പ്രവർത്തനങ്ങൾ വിലയിരുത്തും. സുപ്രീം കോടതി നിയമനമാണ് മറ്റൊരു വിഷയം. സമ്പദ് വ്യവസ്ഥ, നഗരങ്ങളിലെ വംശീയ സംഘർഷങ്ങൾ, തെരഞ്ഞെടുപ്പിന്റെ നിഷ്‌പക്ഷത എന്നിവയും ഏറ്റവും പ്രധാനമായി കോവിഡും ചർച്ച ചെയ്യപ്പെടും.\nകോവിഡ് നിയന്ത്രണങ്ങളെ ബൈഡൻ ആദരിക്കുന്നതിനെ ട്രംപ് പരിഹസിക്കുന്നു. “മാസ്‌ക് ഇടുന്നത് അയാൾക്കു ഇഷ്ടമാണ്, കൊള്ളാം. പക്ഷെ അപ്പോൾ പിന്നെ അയാൾ എന്തിനാണ് പ്ലാസ്‌റ്റിക് സർജറിക്കു കാശു കളഞ്ഞത്?” സാമൂഹ്യ അകലം പാലിക്കുന്നതിനെയും ട്രംപിന് പുച്ഛമാണ്. ട്രംപ് നിരവധി റാലികൾ സംഘടിപ്പിച്ചപ്പോൾ ബൈഡൻ ജനക്കൂട്ടങ്ങളുമായി ഇടപെടുന്ന യോഗങ്ങൾ പരിമിതപ്പെടുത്തുകയാണ് ചെയ്തത്.\nഅതിനിടെ മുൻ പ്രസിഡന്റ് സ്ഥാനാർത്ഥിയും റിപ്പബ്ലിക്കൻ നേതാവുമായിരുന്ന നേതാവും ആയിരുന്ന ജോൺ മക്കയ്ന്റെ വിധവ സിൻഡി ഔദ്യോഗികമായി ബൈഡനെ പിന്തുണച്ചത് അദ്ദേഹത്തിനു കരുത്തായി. ഡെമോക്രറ്റുകൾക്കു ഉറച്ച മണ്ണില്ലാത്ത അരിസോണ സംസ്ഥാനത്തു ഏറെ ആദരിക്കപ്പെടുന്ന കുടുംബമാണിത്. “ഞങ്ങളുടെ മൂല്യങ്ങൾ ഞങ്ങൾ കാണുന്നത് ബൈഡനിലാണ്,” അവർ ട്വീറ്റ് ചെയ്തു. “എന്റെ ഭർത്താവ് ജോണിന്റെ ജീവിതത്തിൽ ഉണ്ടായിരുന്ന നിയമം രാജ്യം പരമപ്രധാനം എന്നാണ്. ഞങ്ങൾ റിപ്പബ്ലിക്കൻ പാർട്ടിക്കാരാണ്. പക്ഷെ അമേരിക്കയാണ് പരമപ്രധാനം. രാജ്യം എന്ന നിലയ്ക്ക് നമ്മൾ ആദരിക്കുന്ന മൂല്യങ്ങൾ ഉയർത്തിപ്പിടിക്കുന്ന ഒരു സ്ഥാനാർഥി മാത്രമേയുള്ളൂ: ജോ ബൈഡൻ.”\nബൈഡൻ പ്രതികരിച്ചത് ഇങ്ങിനെ: “ഈ തെരഞ്ഞടുപ്പ് ഏതു രാഷ്ട്രീയ പാർട്ടിയേക്കാളും പ്രധാനമാണ്. രാജ്യത്തിൻറെ ആത്മാവ് വീണ്ടെടുക്കാൻ നമ്മൾ ഒറ്റക്കെട്ടായി, ഒരൊറ്റ അമേരിക്കയായി നിൽക്കണം.” അഭിപ്രായ സർവേകളിൽ ബൈഡൻ തന്റെ ലീഡ് തുടരുന്നു. ശരാശരി 50 ശതമാനത്തിനു മേൽ പിന്തുണ അദ്ദേഹത്തിനുണ്ട്. ട്രംപ് പല സർവേകളിലും ആറു മുതൽ പത്തു വരെ പോയിന്റുകൾക്കു പിന്നിലാണ്.\nസൂററ്റില് ഒഎന്‍ജിസി പ്ലാന്റില് വന് തീപിടിത്തം\nPingback: AMERICA 2020|മുഖാമുഖം, മുഖാവരണമില്ലാതെ – Media Mangalam\nPingback: AMERICA 2020|അടിമുടി ചെളിയിൽ മുങ്ങിയ സംവാദം – Media Mangalam\nPingback: AMERICA 2020|ട്രംപിനെ കോവിഡ് പിടിച്ചപ്പോള് – Media Mangalam\nPingback: AMERICA 2020|കോവിഡിനെ വെല്ലുവിളിച്ച സൂപ്പർമാൻ വേഷം – Media Mangalam


15 Aug 2014 10:33 AM GMT\nലിപിന് രാജ് പുതിയ കഥാകൃത്താണ്. എഴുത്തിലും പ്രായത്തിലും യുവത്വം. ചിന്തയിലും ദര്‍ശനത്തിലും വ്യത്യസ്തന്. ബുദ്ധിയും വികാരവും സമരസപ്പെടുത്തി ജീവിതത്തിന്റെ നഗ്നയാഥാര്‍ത്ഥ്യങ്ങളെ അവതരിപ്പിക്കുന്ന ലിപിന് രാജിന്റെ ശൈലി ശ്രദ്ധേയമാണ്. കഥപറയുന്ന രീതിയ്ക്കുമുണ്ടൊരു പ്രത്യേകത. 'സ്വര്‍ണ്ണത്തവള' എന്ന കഥാസമാഹാരം ലിപിന് രാജിന്റെ ആദ്യത്തെ പുസ്തകമാണ്.\nപതിനാല് കഥകള് ഉള്‍പ്പെടുത്തിയിട്ടുള്ള ഈ സമാഹാരം തീര്‍ച്ചയായും പുതിയ കഥയുടെ രംഗത്ത് ലിപിന് രാജിനെ മുദ്രിതമാക്കും. കഥകളില് നിറഞ്ഞുനില്‍ക്കുന്ന ചരിത്രബോധവും രാഷ്ട്രീയനിലപാടുകളും സുശിക്ഷിതനായ ഒരു വായനക്കാരന് ശ്രദ്ധിക്കാതിരിക്കാന് സാധ്യമല്ല. സമൂഹത്തിലെ എല്ലാ മേഖലകളില് നിന്നുമുള്ള കഥാപാത്രങ്ങള് ഈ കഥകളില് നിരന്തരം പ്രത്യക്ഷപ്പെടുന്നുണ്ട്. പുതിയ രീതികളും സ്വഭാവ വൈചിത്ര്യങ്ങളും ആര്‍ത്തികളും ആസക്തികളും ജീവിതം നേരിടുന്ന വ്യഥകളും വെല്ലുവിളിയുമെല്ലാം ഇതിലെ കഥകള് രേഖപ്പെടുത്തുന്നുണ്ട്.\n'ന്യൂസ് ഡെസ്‌ക്' എന്ന കഥയില് പത്രമാഫീസില് റിപ്പോര്‍ട്ടറായി കഴിഞ്ഞ അനുഭവങ്ങളുടെ ആവിഷ്‌കാരമാണ്. സ്വതന്ത്രമായി നല്ല ഒരു സ്‌റ്റോറി ചെയ്യാന് വയ്യാത്ത ദയനീയാവസ്ഥയാണ് ഈ കഥയില് ലിപിന് രാജ് അവതരിപ്പിക്കുന്നത്. വന് കമ്പനികളുടെ പരസ്യങ്ങളില് കണ്ണുംനട്ടിരിക്കുന്ന പത്ര മാനേജ്‌മെന്റുകള് അവര്‍ക്കെതിരെ എന്തെങ്കിലും റിപ്പോര്‍ട്ട് ചെയ്താല് ആ വാര്‍ത്തകള് ചവറ്റുകൊട്ടയിലേക്ക് കളയുന്ന ഏര്‍പ്പാടും ഈ കഥയില് സൂചിപ്പിക്കുന്നുണ്ട്. കഥയിലെ നായകന്റെ പേര് പ്രദീപ് എന്നാണ്. കഥാകൃത്ത് ഇങ്ങിനെ എഴുതുന്നു:' മാറുന്ന വിപണിയുടെ തന്ത്രങ്ങളറിഞ്ഞ് എഴുതണമെന്ന പ്രദീപിന്റെ ആഗ്രഹത്തിന്റെ മുന പലതവണ ഡെസ്‌കിലെ കാരണവന്മാര് കുത്തിയൊടിച്ചു. എഴുതിവിട്ട സ്റ്റോറി അതേപോലെ തിരികെവന്നതും രണ്ടുദിവസം കഴിഞ്ഞ് അത് മറ്റൊരു ചീഫ് റിപ്പോര്‍ട്ടറുടെ ബൈ-ലൈനോടെ മുന്‍പേജില് അച്ചടിച്ചുവന്നതും പ്രദീപിനെ ഞെട്ടിച്ചുകളഞ്ഞു'.ഇങ്ങിനെ പല പത്രമാഫീസുകളിലും നടക്കുന്ന പ്രവര്‍ത്തികളെക്കുറിച്ച് ലിപിന്‍രാജ് പരാമര്‍ശിക്കുന്നു. വാസ്തവത്തില് സ്വതന്ത്രമായും നിഷ്പക്ഷമായും സത്യസന്ധമായും പത്രപ്രവര്‍ത്തനം നടത്താന് കഴിയാത്ത പുതിയ കാലത്തിന്റെ സമസ്യയിലേക്കാണ് കഥാകൃത്ത് ഇറങ്ങിച്ചെല്ലുന്നത്.\nമൊബൈല് ഫോണിന്റെ ദുരുപയോഗം അതിലൂടെ പെണ്ണിന്റെ ജീവിതത്തിലുണ്ടാകുന്ന താളക്കേടുകളും വ്യക്തമാക്കുന്ന കഥയാണ് 'നിയാണ്ടര്‍ത്താല് മനുഷ്യന് കയറിവരുന്ന വഴികള്'. നഴ്‌സിംഗ് പഠിക്കുന്ന വിദ്യാര്‍ത്ഥിയാണ് കഥാപാത്രം. വായനക്കാരുടെ ഹൃദയത്തില് ആര്‍ദ്രതയുടെയും ആകുലതകളുടെയും മൂഹൂര്‍ത്തം സൃഷ്ടിക്കുന്ന ഹൃദ്യമായ കഥയാണ് 'തപാലാപ്പീസുകാരന്'. നഷ്ടപ്പെട്ടുപോകുന്ന തപാലാപ്പീസും അതിലെ ജീവനക്കാരനും ഈ കഥയിലെ കേന്ദ്രപ്രമേയമാണ്. പണ്ടൊക്കെ ഗള്‍ഫ് കത്തുകളുമായി നാട്ടിന്‍പുറത്ത് കറങ്ങിനടക്കുന്ന പോസ്റ്റ്മാന്റെ ചിത്രം കഴിഞ്ഞതലമുറയ്ക്ക് ഹരമാണ്. 'ഇന്ന് ജോര്‍ജുമാര് അയക്കുന്ന ഉമ്മകളുടെ ചൂട് അതേപോലെ മോളിമാര്‍ക്ക് നല്‍കാന് ഇ-മെയിലുകള്‍ക്ക് കഴിയുമോ?' എന്ന കഥാകൃത്തിന്റെ ചോദ്യം നമ്മെ ചിന്തിപ്പിക്കുന്നതാണ്. സംസാരിക്കുന്ന സമയത്ത് തന്നെ ഗള്‍ഫിലിരിക്കുന്ന ആളിന്റെ മുഖം കാണാന് കഴിയുന്ന ഇന്നത്തെ കാലത്തിന്റെ ചിത്രം ലിപിന്‍രാജ് വരച്ചിടുന്നു. കഥയിലെ അപ്പ്വേട്ടന് പോസ്റ്റാഫീസ് പൂട്ടുമ്പോള് കരയാതിരിക്കാന് ശ്രമിക്കുന്നതിനെക്കുറിച്ചും എന്തിനും ഏതിനും ഇന്റര്‍നെറ്റ് ഉണ്ടല്ലോ എന്ന ചിന്തയെക്കുറിച്ചും വിവരിക്കുമ്പോള് വായനക്കാരുടെ കണ്ണുനിറയും. സ്വന്തം ജീവിതവും മരണവും പോലും ഇന്റര്‍നെറ്റ് കമ്പനികള് വിലപേശി സ്‌പോണ്‍സര് ചെയ്യുന്ന കാലത്തേക്കിനി അധികദൂരമില്ലെന്ന് വിചാരിക്കുന്ന അപ്പ്വേട്ടന്റെ ചിന്തയിലൂടെയാണ് കഥ അവസാനിപ്പിക്കുന്നത്.\nപ്രണയവും സ്‌നേഹവും ആത്മഹഹത്യ ചെയ്തുകളഞ്ഞകാലത്ത് മൂടുപടമണിഞ്ഞെത്തുന്ന കാമുകന്മാരുടെ വഞ്ചനകളും ചതികളും തുറന്നുകാട്ടുന്ന കഥയാണ് 'സ്വര്‍ണ്ണത്തവള'. ഫാത്തിമ എന്ന പെണ്‍കുട്ടിയുടെ പ്രണയഭംഗവും വില്‍ക്കപ്പെടുന്ന സ്വപ്‌നങ്ങളും ചതിയുടെ ഗര്‍ത്തത്തിലേക്ക് വീഴുന്നതും മറ്റും വളരെ വിദഗ്ധമായി കഥാകൃത്ത് ആവിഷ്‌കരിക്കുന്നു. രഹസ്യവേശ്യയെപ്പോലെയും എല്ലാ മറന്ന് പഴയ ഫാത്തിമയെപ്പോലെയും ജീവിക്കാനാവുമെന്ന തിരിച്ചറിവ് ഒരു പെണ്ണിന്റെ മാനസികാവസ്ഥയുടെ വ്യത്യസ്തഭാവങ്ങളെയാണ് അനാവരണം ചെയ്യുന്നത്.\nകണ്ണുകളാല് കന്യകാത്വം ഉടയ്ക്കുന്നവരുടെയിടയില് റഹീമിനും സുവോളജി പ്രൊഫസര്‍ക്കും അജ്ഞാതരായ മറ്റനേകം പേര്‍ക്കുമായി ജനിച്ചു മരിക്കുകയാണ് സ്വര്‍ണ്ണത്തവളയായ തന്റെ ഗതിയെന്ന് ഫാത്തിമയ്ക്ക് തോന്നി. മൃഗശാലയിലെ ഹിപ്പൊപ്പൊട്ടാമസിനെപ്പോലെ ചെളിവെള്ളത്തില് കിടന്ന്...\nപുതിയകാലത്ത് പെണ്‍മക്കളുള്ള അച്ഛനമ്മമാര്‍ക്ക് ആധിയാണ്. ഏതുനിമിഷവും എന്തും സംഭവിക്കാവുന്ന അവസ്ഥയിലെക്കാണ് കാര്യങ്ങള് നീങ്ങിക്കൊണ്ടിരിക്കുന്നത്. പെണ്‍വാണിഭത്തിന്റെയും ബ്ലാക്ക്‌മെയിലിംഗുകളുടെയും ആസുരമായ ഇക്കാലത്ത് പെണ്‍കുട്ടി പിറന്നാല് മാതാപിതാക്കള്‍ക്കുണ്ടാകുന്ന ആധിയും വ്യാധിയും ചില്ലറയല്ല. അപ്രത്യക്ഷരാകുന്ന പെണ്‍കുട്ടികളുടെ എണ്ണം കൂടിക്കൊണ്ടിരിക്കുന്ന കാലത്ത് ജീവിക്കണമെങ്കില് നമ്മള് പലതും ബലികൊടുക്കേണ്ടി വരും. പേരുപോലും അന്യമാകുന്ന ആധുനികസമൂഹത്തില് മനുഷ്യന് അസ്തിത്വത്തിനുവേണ്ടി പൊരുതുന്ന കാഴ്ച്ചയാണ് എങ്ങും. കുട്ടിയുടെ ജനന സര്‍ട്ടിഫിക്കറ്റിനായി അലയുന്ന ഒരമ്മയുടെ ദയനീയ ചിത്രമാണ് 'പേരില്ലാത്തവള്' എന്ന കഥയില്. ഹിന്ദുവിനെ സ്വീകരിക്കേണ്ടി വന്ന സഹീറയുടെ ധര്‍മ്മസങ്കടങ്ങളും രോഷവും കഥയില് നിറഞ്ഞു നില്‍ക്കുന്നു. ജാതി-മതങ്ങളുടെ സമ്മര്‍ദ്ദങ്ങളില്‍പ്പെട്ടുഴലുന്ന സഹീറ ഒടുവില് കുട്ടിക്ക് 'ക്യൂ' എന്ന പേരിടുമ്പോള്, പേരാണ് ഏറ്റവും വലിയ ശാപം എന്നഭാരം ഇറക്കിവയ്ക്കുകയാണ്.\nടിവിയിലെ മ്യൂസിക് ഷോകളില് പങ്കെടുക്കുന്നവരുടെ ജീവിതചേഷ്ടകളാണ് 'എലിമിനേഷന് റൗണ്ട്' എന്ന കഥയില് അവതരിപ്പിക്കുന്നത്. മരിക്കാന് കിടക്കുന്നത് അച്ഛനായാലും കൊള്ളാം അമ്മയായാലും കൊള്ളാം. തങ്ങളുടെ മകള് വിജയിയായി പുറത്തുവരുന്നതിനെക്കാള് സായൂജ്യം മറ്റൊന്നിനുമില്ലെന്ന് കരുതുന്ന മാതാപിതാക്കളെയാണ് കഥയില് കൊണ്ടുവരുന്നത്. മാനുഷിക മൂല്യങ്ങള്‍ക്കും സ്‌നേഹബന്ധങ്ങള്‍ക്കും വിലകല്‍പ്പിക്കാത്ത ഒരു കെട്ടകാലമാണ് കഥയുടെ കേന്ദ്രബിന്ദു. 'തുലാവര്‍ഷം' എന്ന കഥയില് നാട്ടുമ്പുറത്തുകാരനും കൃഷിക്കാരനുമായ നാരായണേട്ടനിലൂടെ പാരമ്പര്യകൃഷി അട്ടിമറിക്കപ്പെടുന്നതും അതിലൂടെ നഷ്ടപ്പെടുന്ന ഒരു കാര്‍ഷിക സംസ്‌കാരവുമാണ് കഥാകൃത്ത് അനാവരണം ചെയ്യുന്നത്. വിഷവിത്തും വിഷവളവും വിഷവായുവും ഒക്കെച്ചേര്‍ന്ന് മനുഷ്യജീവിതത്തെ വരിഞ്ഞുമുറുക്കുന്ന അവസ്ഥ. തുലാവര്‍ഷ മഴയില് പാടത്ത് മരിച്ചുവീഴുന്ന നാരായണേട്ടനിലൂടെ ഒരു സംസ്‌കാരത്തിന്റെ അന്ത്യമാണ് കഥാകൃത്ത് അവതരിപ്പിക്കുന്നത്. സമാഹാരത്തിലെ മറ്റുകഥകളും ആധുനിക ജീവിതത്തിന്റെ നേര്‍ക്കാഴ്ച്ചകളാണ് സമ്മാനിക്കുന്നത്.\nഭാഷയിലും അവതരണത്തിലും പുതുമകള് തേടുന്ന പ്രതിഭപുരണ്ട മനസ് ലിപിന്‍രാജിലുണ്ട്. ധ്വനനശക്തിയോടെ കഥപറയാനുള്ള വൈഭവും ഈ ചെറുപ്പക്കാരന് പ്രകടിപ്പിക്കുന്നു. സിവില് സര്‍വ്വീസ് എന്ന ഉന്നത ശ്രേണിയിലെത്തിച്ചേര്‍ന്ന ലിപിന്‍രാജ് തന്റെ മുന്‍ഗാമിയായ എന്.എസ് മാധവനെപ്പോലെ ശക്തമായ രചനകളിലൂടെ മലയാള കഥയില് ഇടം നേടുമെന്നതില് സംശയമില്ല.


ഓര്‍മ്മപുസ്‌തകം: ഓര്‍മ്മയിലെ ഓണനാള് അഥവാ ആദ്യപ്രതിഷേധം\nPosted by ഗിരീഷ് എ എസ് at 10:12 AM\nഎഴുത്ത് നന്നായി..പങ്കു വയ്പ്പിന്റെ സന്തോഷം ഒന്നു വേറെ തന്നെ..\noru paadu manoharam ..gireesh\nപങ്കുവെയ്പ്പിന്റെ സുഖം അല്ലെ?\nകണ്ണിലൊരു തുള്ളി അവര്‍ക്കു വേണ്ടി പൊടിഞ്ഞുവോ എന്നു സംശയം...\nആ മനുഷ്യത്വവും സ്നേഹവും ഇപ്പോളും കെടാതെ ഉള്ളിലുണ്ടെന്നു വിശ്വസിക്കുന്നു..എഴുത്ത് നന്നായി\nനോവുകളില് പിടയുന്ന കൊച്ചു വിപ്ലവകാരി മനസ്സിനെ കണ്ടു എഴുത്തില്..\nഗിരീഷെ, സത്യം പറയാലോ, പോസ്റ്റിന്റെ അവസാന ഭാഗം എത്തിയപ്പോള് അറിയാതെ എന്റെ കണ്ണ് നിറഞ്ഞു പോയി...ആ ഒരു ഉരുള ചോറിനു എത്രയോ ഓണസദ്യയുടെ മധുരം ഉണ്ടായിരുന്നിരിക്കും അല്ലെ.\nഇവിടം വരെ വരാന് ഇത്തിരി വൈകിയോ എന്ന് സംശയം.\nഞാനിപ്പഴാ ഇതു കണ്ടതു്. എന്റെ കണ്ണിലും വെള്ളം നിറഞ്ഞു.ശരിയാണ്, അവരും അവരേപ്പോലെ അധികം പേരും നല്ലവരായിരിക്കാം. പക്ഷേ അങ്ങനെയല്ലാത്ത ഒന്നുരണ്ടുപേര് മതിയല്ലോ, മൊത്തത്തില് അവരെപ്പറ്റി മോശമായ അഭിപ്രായം ഉണ്ടാവാന്.\nഗിരീഷേ, ഈ പോസ്റ്റ് വായിച്ചു കഴിഞ്ഞപ്പോള് എന്റെ കണ്ണില് നിന്നും തുരുതുരെ മുത്തുമണികള് പൊഴിഞ്ഞുകൊണ്ടിരിക്കുന്നു.\nനന്മയുടെ പൊന്‍വെളിച്ചം നിറഞ്ഞ ആ മനസ്സിനെ ദൈവം ഒരിക്കലും സങ്കടപ്പെടുത്താതിരി‍ക്കട്ടെ. സത്യം പറഞ്ഞാല് അഭിമാനം തോന്നുന്നുണ്ട് ബ്ലോഗിലൂടെ ഇത്തരം സുമനസ്സുകളേയും പരിചയപ്പെടാന് കഴിഞ്ഞതില്.\nആത്മാവില് സ്പര്‍ശിക്കുന്ന വിവരണം...\nPrathishedham njangalilekkum padarunnu...!\nഗിരീഷ്,കഥ മനസിനെ വല്ലാതെ സ്പര്‍ശിച്ചു........മനസ്സിലെ നന്മ ഒരിക്കലും കളയാതെ സൂക്ഷിക്കാനാവട്ടെ......എന്ന് പ്രാര്‍ത്ഥിക്കുന്നു.....


ബയേൺ സൂപ്പർ താരം ഇനി റയൽ മാഡ്രിഡിന് വേണ്ടി പന്ത് തട്ടും - Free Kick\nബയേൺ സൂപ്പർ താരം ഇനി റയൽ മാഡ്രിഡിന് വേണ്ടി പന്ത് തട്ടും\nBy sumeeb 88\t Last updated Jan 19, 2021 1,509 0\nബയേൺ മ്യൂണിച്ച് താരം ഡേവിഡ് അലാബ സ്പാനിഷ് ഭീമന്മാരായ റയൽ മാഡ്രിഡിലേക്ക്. റയലുമായി കരാർ പ്രീ കരാർ ഒപ്പുവെച്ചതായി റിപോർട്ടുകൾ പുറത്തു വന്നു. ഈ സീസണിന്റെ അവസാനം സൗജന്യ ട്രാൻസ്ഫറിൽ അലാബ റയലിൽ എത്തും. ഓസ്ട്രിയൻ ഇന്റർനാഷനലിന്റെ മെഡിക്കൽ പൂർത്തിയായാൽ ഉടൻ താരം ക്ലബ്ബുമായി പുതിയ കരാർ ഒപ്പുവെക്കും. ബയേൺ മ്യൂണിക്കുമായി കരാർ പുതുക്കാനുള്ള ഓഫർ രണ്ടു തവണ അലാബ നിരസിച്ചിരുന്നു.റയൽ മാഡ്രിഡിനായി കളിക്കുക എന്നതാണ് തന്റെ ആഗ്രഹമെന്നും അലാബ അടുത്തിടെ അഭിപ്രായപ്പെട്ടിരുന്നു.\nദി ഗാർഡിയനിൽ നിന്നുള്ള ഏറ്റവും പുതിയ റിപ്പോർട്ടുകൾ പ്രകാരം, ഡേവിഡ് അലബ ബയേൺ മ്യൂണിക്കുമൊത്തുള്ള 12 വർഷത്തെ കരാർ നിലവിലെ സീസണിന് ശേഷം അവസാനിപ്പിക്കാൻ ഒരുങ്ങുന്നു. റയൽ മാഡ്രിഡുമായി പ്രീ കരാറിലെത്തിയതായി റിപ്പോർട്ടുകൾ ഉണ്ട്. ആഴ്ചയിൽ 230,000 ഡോളർ (4 204,000) ആയിരിക്കും താരത്തിന് ഓഫർ ചെയ്ത വേതനം.നാലു വർഷത്തെ കരാറിലാണ് റയൽ അലാബയെ സ്വന്തമാക്കുന്നത്. ഇറ്റാലിയൻ പത്രപ്രവർത്തകനായ ഫാബ്രിസിയോ റൊമാനോ ഇത് സ്ഥിരീകരിച്ചുകൊണ്ട് ട്വീറ്റ് ചെയ്യുകയും ചെയ്തു .\n2008 ൽ ബയേൺ മ്യൂണിക്കിന്റെ അക്കാദമിയുടെ വളർന്നു വന്ന ഡേവിഡ് അലാബക്ക് താമസിയാതെ ബയേണിന്റെ ആദ്യ ടീമിലേക്ക് സ്ഥാനക്കയറ്റം ലഭിച്ചു. 2010 ഫെബ്രുവരിയിൽ 17 വയസ്, ഏഴ് മാസം, എട്ട് ദിവസം ഉള്ളപ്പോൾ സീനിയർ ടീമിൽ അരങ്ങേറ്റം കുറിച്ചു. 2011-12 സീസൺ മുതൽ 28 കാരൻ ജർമ്മൻ ഭീമന്മാരുടെ ഒഴിച്ചുകൂടാനാവാത്ത താരമാണ്. ഒരു ലെഫ്റ് ബാക്കായി കരിയർ തുടങ്ങി സെൻട്രൽ ഡിഫെൻഡറായും മിഡ്ഫീൽഡറായും തിളങ്ങാൻ അലാബക്ക് സാധിച്ചു . തന്റെ ബയേൺ മ്യൂണിക്ക് കരിയറിൽ 408 മത്സരങ്ങളിൽ ജേഴ്സിയണിഞ്ഞ അലാബ ഒമ്പത് ബുണ്ടസ്ലിഗ കിരീടങ്ങളും രണ്ട് യുവേഫ ചാമ്പ്യൻസ് ലീഗ് അടക്കം 22 കിരീടങ്ങൾ നേടിയിട്ടുണ്ട്.2012-13, 2019-20 സീസണിൽ ബയേണിനൊപ്പം രണ്ട് ട്രെബിളുകൾ നേടാനും സാധിച്ചു.\nDavid Alaba to Real Madrid is getting warmer 👇#FCBayern #RealMadrid #Alaba #TransferNews #TransferTalk #Transfers https://t.co/oF5FuBNUaw\n— Football Chatters (@FootballChat555) January 18, 2021\nലിവർപൂൾ, ചെൽസി, പാരീസ് സെന്റ് ജെർമെയ്ൻ, മാഞ്ചസ്റ്റർ യുണൈറ്റഡ് എന്നിവയുൾപ്പെടെ ക്ലബ്ബുകൾ അലാബയെ സ്വന്തമാക്കാൻ നടന്നെങ്കിലും റയൽ മാഡ്രിഡിനായി കളിക്കണമെന്ന അലാബയുടെ ജീവിതകാല സ്വപ്നം റയലിന് സഹായകരമായി. റയൽ മാഡ്രിഡ് ക്യാപ്റ്റൻ സെർജിയോ റാമോസുമായുള്ള കരാർ ഈ സീസണോട് അവസാനിക്കുമ്പോൾ ബയേണിൽ നിന്നും അലാബയുടെ വരവ് റാമോസ് അടുത്ത സീസണിൽ പുതിയ ക്ലബ്ബിലേക്ക് എന്ന സൂചനകളാണ് നൽകുന്നത്. 34 കാരനായ റാമോസ് ക്ലബുമായും ഇതുവരെയും കരാർ പുതുക്കുന്നതിന് കുറിച്ച് ധാരണയിൽ എത്തിയിട്ടുമില്ല.\nമെസ്സിയെ കാത്തിരിക്കുന്നത് നീണ്ട സസ്പെൻഷനോ?\nഒരു സൂപ്പർ താരം കൂടി തുർക്കിയിലേക്കോ?


ചങ്ങനാശ്ശേരിയിൽ സ്‌കൂട്ടറും ബൈക്കും കൂട്ടിയിടിച്ചുണ്ടായ അപകടത്തിൽ മൂന്ന് പേർ മരിച്ചു | Metro Journal Online\nചങ്ങനാശ്ശേരിയിൽ സ്‌കൂട്ടറും ബൈക്കും കൂട്ടിയിടിച്ചുണ്ടായ അപകടത്തിൽ മൂന്ന് പേർ മരിച്ചു. വലിയകുളത്താണ് അപകടം. ബിരുദ വിദ്യാർഥി ജെറിൻ ജോണി(19), മലകുന്നം സ്വദേശി വർഗീസ് മത്തായി(69), വാഴപ്പള്ളി സ്വദേശി ജിന്റോ ജോസ്(37) എന്നിവരാണ് മരിച്ചത്.\nജെറിനൊപ്പമുണ്ടായിരുന്ന വാഴപ്പള്ളി സ്വദേശി കെവിൻ ഫ്രാൻസിസിനെ ഗുരുതര പരുക്കുകളോടെ ആശുപത്രിയിൽ പ്രവേശിപ്പിച്ചു. തെങ്ങണ ഭാഗത്ത് നിന്ന് വരികയായിരുന്ന ജിന്റോ, ജോസ് വർഗീസ് എന്നിവരുടെ സ്‌കൂട്ടർ എതിർ ദിശയിൽ നിന്നും കെവിനും ജെറിനും സഞ്ചരിച്ച ബൈക്കിൽ കൂട്ടിയിടിക്കുകയായിരുന്നു.\n← എഴുത്തുകാർക്ക് പ്രോത്സാഹനവുമായി എന്റെ തൂലികയോടൊപ്പം മെട്രോ ജേണൽ ഓൺലൈനും കൈകോർക്കുന്നു\nസുൽത്താൻ : ഭാഗം6→


Harmanpreet Kaur guides Lancashire Thunder to victory with six on Super League debut- 'ലേറ്റാ വന്താലും ലേറ്റസ്റ്റാ വരുവേന്'; കിടിലന് അരങ്ങേറ്റവും ധോണി സ്‌റ്റൈല് ഫിനിഷിങുമായി ഹര്‍മന്\n'ലേറ്റാ വന്താലും ലേറ്റസ്റ്റാ വരുവേന്'; കിടിലന് അരങ്ങേറ്റവും ധോണി സ്‌റ്റൈല് ഫിനിഷിങ്ങുമായി ഹര്‍മന്\nഅവസാന ഓവറില് തണ്ടേഴ്‌സിന് ജയിക്കാന് വേണ്ടിയിരുന്നത് 11 റണ്‍സായിരുന്നു. രണ്ടാം പന്തില് എല്ലി ത്രെല്‍ക്കെല്‍ഡ് റണ്ണൗട്ട് ആയതോടെ തണ്ടേഴ്‌സ് സമ്മര്‍ദ്ധത്തിലായി. എന്നാല് മറുവശത്ത് നിന്നിരുന്ന ഹര്‍മനെ ഇതൊന്നും ഏശിയത് പോലുമില്ല\nAugust 01, 2018 12:22:11 pm\nഅവസാന ഓവറിലെ അവസാന രണ്ട് പന്തില് ജയിക്കാന് വേണ്ടത് നാല് റണ്‍സ്. യാതൊരു ആശങ്കയുമില്ലാതെ ഒരു സ്‌റ്റെപ്പ് മുന്നോട്ട് കയറിയ ഹര്‍മന് പന്ത് ബൗണ്ടറി ലൈനിന് മുകളിലൂടെ പറത്തി വിട്ടു. കെഎസ്എല്ലിലെ തന്റെ അരങ്ങേറ്റ മത്സരത്തില് തന്നെ ഹര്‍മന്‍പ്രീത് നയം വ്യക്തമാക്കിയിരിക്കുകയാണ്. 21 പന്തില് നിന്നും 34 റണ്‍സുമായി ലാങ്കഷിയര് തണ്ടറിനെ വിജയത്തിലേക്ക് നയിച്ച് ഇന്ത്യന് ട്വന്റി-20 നായിക തന്റെ വരവറിയിച്ചിരിക്കുകയാണ്.\nഅവസാന ഓവറില് തണ്ടേഴ്‌സിന് ജയിക്കാന് വേണ്ടിയിരുന്നത് 11 റണ്‍സായിരുന്നു. വിജയ സാധ്യത സര്‍റെയ്ക്ക് തന്നെയായിരുന്നു. രണ്ടാം പന്തില് എല്ലി ത്രെല്‍ക്കെല്‍ഡ് റണ്ണൗട്ട് ആയതോടെ തണ്ടേഴ്‌സ് സമ്മര്‍ദ്ധത്തിലായി. എന്നാല് മറുവശത്ത് നിന്നിരുന്ന ഹര്‍മനെ ഇതൊന്നും ഏശിയത് പോലുമില്ല. തൊട്ടടുത്ത പന്തില് ഒരു ഡബിളും പിന്നാലൊരു ബൗണ്ടറിയുമായി ഹര്‍മന് തണ്ടേഴ്‌സിന് വിജയത്തോടടുപ്പിച്ചു. ഒടുവില് സിക്‌സ് അടിച്ച് സ്‌റ്റൈലായി തന്നെ ഫിനിഷും ചെയ്തു.\nഅഞ്ച് വിക്കറ്റിനായിരുന്നു തണ്ടേഴ്‌സിന്റെ വിജയം. 87 റണ്‍സുമായി നിക്കോള് ബോള്‍ട്ടണ് ടോപ് സ്‌കോററായെങ്കിലും വിജയശില്‍പ്പി ഹര്‍മന് തന്നെയായിരുന്നു. കരാര് ഒപ്പിടുന്നതുമായി ബന്ധപ്പെട്ടുള്ള സാങ്കേതിക കാരണങ്ങള് മൂലം വൈകിയ അരങ്ങേറ്റം ഹര്‍മന് എന്തായാലും ക്ലാസാക്കി മാറ്റിയിരിക്കുകയാണ്. സൂപ്പര് സ്റ്റാര് പറയും പോലെ, ലേറ്റാ വന്താലും ലേറ്റസ്റ്റാ താന് വരുവേന്.\nനേരത്തെ കെഎസ്എല്ലില് കളിക്കുന്ന മറ്റൊരു ഇന്ത്യന് താരമായ സ്മൃതി മന്ദാനയും തരംഗം സൃഷ്ടിച്ചിരുന്നു. ആദ്യ മത്സരത്തില് തന്നെ തിളങ്ങിയ മന്ദാന കഴിഞ്ഞ മത്സരത്തിലും തിളങ്ങിയിരുന്നു. മൂന്ന് മത്സരങ്ങളിലും മന്ദാന മികച്ച സ്‌കോറുകള് കണ്ടെത്തിയിരുന്നു. ഹര്‍മനും കൂടിയെത്തിയതോടെ കെഎസ്എല്ലില് ഇന്ത്യന് കരുത്ത് കൂടുതല് തെളിഞ്ഞു വരികയാണ്.\nഐസിസിയുടെ വനിതാ ക്രിക്കറ്റര് ഓഫ് ദ ഇയര് സ്മൃതി മന്ദാന; ടി-20 ടീമിനെ ഹര്‍മന് നയിക്കും\nഓസ്ട്രേലിയയിൽ വെടിക്കെട്ട് തീർത്ത് സ്മൃതി മന്ദാനയും ഹർമ്മൻ പ്രീതും


കെ.എസ്.യു സെക്രട്ടേറിയേറ്റ് മാർച്ചിൽ സംഘർഷം; പൊലീസ് ലാത്തിവീശി, നിരവധി പ്രവർത്തകർക്ക് പരിക്ക് – Malayorashabdam\nSaturday, 27 February 2021 12:59:33 AM\nകെ.എസ്.യു സെക്രട്ടേറിയേറ്റ് മാർച്ചിൽ സംഘർഷം; പൊലീസ് ലാത്തിവീശി, നിരവധി പ്രവർത്തകർക്ക് പരിക്ക്\nBy | Thursday February 18th, 2021\nതിരുവനന്തപുരം: പിൻവാതിൽ നിയമനങ്ങൾക്കെതിരെ കെ.എസ്.യു നടത്തിയ സെക്രട്ടറിയേറ്റ് മാർച്ചിൽ സംഘർഷം. സെക്രട്ടറിയേറ്റിന്‍റെ മതിൽ ചാടിക്കടക്കാൻ ശ്രമിച്ച കെ.എസ്.യു പ്രവർത്തകരെ പൊലീസ് തടഞ്ഞു.\nപൊലീസും പ്രവർത്തകരും തമ്മിൽ ഉന്തും തള്ളുമുണ്ടായി. പ്രവർത്തകർ കസേരയുൾപ്പെടെയുള്ള സാധനങ്ങൾ സെക്രട്ടറിയേറ്റ് വളപ്പിലേക്ക് വലിച്ചെറിഞ്ഞു. മാർച്ച് അക്രമാസക്തമായതോടെ പൊലീസ് ജലപീരങ്കി പ്രയോഗിക്കുകയും ലാത്തി വീശുകയും ചെയ്തു. കെ.എസ്.യു സംസ്ഥാന അധ്യക്ഷൻ കെ.എം. അഭിജിത്ത് ഉൾപ്പെടെ നിരവധി പ്രവർത്തകർക്ക് പരിക്കേറ്റു. വൈസ് പ്രസിഡന്‍റ് സ്നേഹ, സംസ്ഥാന സെക്രട്ടറി ബാഹുൽ കൃഷ്ണ ഉൾപ്പെടെയുള്ളവർക്കും പരിക്കേറ്റു. കെ.എസ്.യു പ്രവർത്തകരുടെ ആക്രമണത്തിൽ പൊലീസുകാർക്കും പരിക്കേറ്റിട്ടുണ്ട്.\nയുണിഫോമിൽ നെയിം പ്ലേറ്റ് പോലുമില്ലാത്ത പൊലീസുകാരാണ് പ്രവർത്തകരെ മർദിച്ചതെന്നും ഇവർ പൊലീസ് വേഷത്തിലെത്തിയ ഡി.വൈ.എഫ്.ഐ പ്രവർത്തകരാണെന്നും െക.എസ്.യു നേതാക്കൾ ആരോപിച്ചു. കെ.എസ്.യു പ്രവർത്തകർ സെക്രട്ടറിയേറ്റിന് മുമ്പിൽ റോഡ് ഉപരോധിക്കുകയും ചെയ്തു\nGallery image with caption: പ്രകൃതി ദുരന്തങ്ങൾ നേരിടാൻ കർമ്മ പരിപാടികളുമായ് ഒരുമ റെസ്ക്യൂ ടീം\nGallery image with caption: ഒരുക്കം 2021 – കൊട്ടിയൂർ ഐ.ജെ.എം ഹയർ സെക്കൻഡറി സ്കൂളിലെ പത്താം ക്ലാസ്സുകാർക്ക് മോട്ടിവേഷൻ ക്ലാസ്സ് സംഘടിപ്പിച്ചു\nGallery image with caption: പാല്‍ചുരം നടുവില് കോളനിയില് മാവോയിസ്റ്റുകള് എത്തിയതായി കോളനിവാസികള്.


ടയോട്ടയുടെ ആഡംബര എംപിവിയായ വെൽഫെയർ സ്വന്തമാക്കി മോഹൻലാൽ..!! – Online Malayali\nBy David John On Mar 1, 2020\nടയോട്ടയുടെ ആഡംബരായ എംപിവിയായ വെൽഫെയർ കഴിഞ്ഞ മാസം അവസാനം ആയിരുന്നു ഇന്ത്യയിൽ ലോഞ്ച് ചെയ്തത്. 79.50 ലക്ഷം രൂപ എക്‌സ് ഷോറും വിലയുള്ള ഈ ആഡംബര എംപിവി മലയാളത്തിന്റെ പ്രിയ നടൻ മോഹൻലാൽ സ്വന്തമാക്കിയിരിക്കുകയാണ്.\nമാർച്ച് മാസത്തെ വിൽപ്പനക്കായി 60 യൂണിറ്റ് മാത്രം ആണ് എത്തിയിരുന്നത്. പൂർണമായും വിദേശ നിർമ്മിതമായ വെൽഫെയർ രണ്ട് ദിവസങ്ങൾക്ക് അകം മുഴുവൻ വിറ്റഴിയുകയും ചെയ്തു. എക്സ്ക്യൂട്ടീവ് ലോഞ്ച് എന്ന ഒരു വേരിയന്റിൽ മാത്രമാണ് വെൽഫയർ ഇന്ത്യയിലെത്തുന്നത്.\nമധ്യനിരയിൽ പൂർണമായും ചായ്ക്കാൻ കഴിയുന്ന സീറ്റുകൾ ഇലക്ട്രോണിക് ഫുട്ട്റെസ്റ്റ് എന്നീ സംവിധാനങ്ങളുള്ള വെന്റിലേറ്റഡ് സീറ്റുകൾ റൂഫിൽ ഘടിപ്പിച്ചിട്ടുള്ള എന്റർടെയ്ൻമെന്റ് സ്ക്രീൻ വൈഫൈ ഹോട്ട് സ്പോട്ട് എന്നിവയാണ് ഇന്റീരിയറിലുള്ളത്. സുഖയാത്രയാണ് ടൊയോട്ട വെൽഫയറിന്റെ മുഖമുദ്ര.\nനടിയുമല്ല മോഡലുമല്ല പക്ഷെ ഈ 30കാരി സുന്ദരിക്ക് പിന്നാലെ 18 ലക്ഷം ആളുകൾ..!!\nസാരിയിൽ മാത്രമല്ല മോഡൽ വസ്ത്രത്തിലും സുന്ദരിയായി ഷാലിൻ സോയ; ചിത്രങ്ങൾ കണ്ടു കണ്ണുതള്ളി ആരാധകർ..!!\nമാരുതിയെ ഒരു രീതിയിലും ജീവിക്കാൻ സമ്മതിക്കില്ല; ഇഗ്നിസിന് വെല്ലുവിളിയായി…


തുഷാറും കുടുംബവും NDAയെ വഞ്ചിച്ചു; BDJSന്‍റെ പ്രസിഡന്‍റ് താനാണെന്ന് സുഭാഷ് വാസു | Subhash Vasu against Thushar Vellapalli and family – News18 Malayalam\nHome » photogallery » kerala » SUBHASH VASU AGAINST THUSHAR VELLAPALLI AND FAMILY\nഈഴവ സമുദായത്തിന്‍റെ രക്തം കുടിക്കുന്ന ഡ്രാക്കുളയാണ് വെള്ളാപ്പള്ളിയെന്ന് സുഭാഷ് വാസു\n| January 03, 2020, 12:53 IST\nആലപ്പുഴ: വെള്ളാപ്പള്ളി നടേശനും തുഷാർ വെള്ളാപ്പള്ളിക്കും എതിരെ രൂക്ഷവിമർശനം ഉന്നയിച്ച് ബി.ഡി.ജെ.എസ് സംസ്ഥാന ജനറല് സെക്രട്ടറി സുഭാഷ് വാസു. കായംകുളത്ത് വാർത്താസമ്മേളനത്തിലാണ് തുഷാറിനും കുടുംബത്തിനും എതിരെ രൂക്ഷവിമർശനവുമായി സുഭാഷ് വാസു എത്തിയത്. ഈഴവ സമുദായത്തിന്‍റെ രക്തം കുടിക്കുന്ന ഡ്രാക്കുളയാണ് വെള്ളാപ്പള്ളിയെന്ന് സുഭാഷ് വാസു ആരോപിച്ചു.\nബി ഡി ജെ എസിന്‍റെ പ്രസിഡന്‍റ് താനാണ്. തുഷാർ വെള്ളാപ്പള്ളിയാണെന്ന വാദം തെറ്റാണ്. ലോക് സഭാ തെരഞ്ഞെടുപ്പിൽ വെള്ളാപ്പള്ളി സീറ്റ് കച്ചവടം നടത്തി. തെരഞ്ഞെടുപ്പ് കാലത്ത് നടന്നത് വെള്ളാപ്പള്ളിയും എൽ ഡി എഫുമായുള്ള കുതിര കച്ചവടമാണെന്നും തുഷാറും കുടുംബവും എൻ ഡി എയെ വഞ്ചിച്ചുവെന്നും സുഭാഷ് വാസു ആരോപിച്ചു.\n[caption id="attachment_191015" align="aligncenter" width="660"] തുഷാറിൽ നിന്ന് വധഭീഷണി ഉണ്ടെന്നും സുഭാഷ് വാസു പറഞ്ഞു. വെള്ളാപ്പള്ളിയുടെ കുടുംബത്തിന് മക്കാവോയിൽ ഫ്ലാറ്റുണ്ട്. താൻ സാമ്പത്തിക ക്രമക്കേട് നടത്തിയിട്ടില്ലെന്നും സുഭാഷ് വാസു പറഞ്ഞു.


Kerala Gold Smuggling Case: FM Thomas Isaac criticizes V Muraleedharan and K Surendran | മുരളീധരന്റെയും സുരേന്ദ്രന്റെയുമൊക്കെ ഉപജാപങ്ങള് ഇവിടെ ചെലവാകില്ല; തുറന്നടിച്ച് തോമസ് ഐസക്ക് - Malayalam Oneindia\n3 min ago ഐഎൻഎൽ കാൽ ലക്ഷം വോട്ട് പിടിച്ചാൽ ഉദുമയിൽ അട്ടിമറി ഉറപ്പിച്ച് ബിജെപി..കുലുങ്ങാതെ ലീഗ്,കാരണം ഇതാണ്\nthomas isaac facebook post k surendran v muraleedharan തോമസ് ഐസക് ഫേസ്ബുക്ക് പോസ്റ്റ് വി മുരളീധരന്\nUpdated: Sun, Mar 7, 2021, 15:59 [IST]\nതിരുവനന്തപുരം: കസ്റ്റംസിന്റെ രാഷ്ട്രീയ വിടുവേലയ്‌ക്കെതിരെ കേരളത്തിലുയര്‍ന്ന ജനകീയരോഷം ബിജെപി സംസ്ഥാന അധ്യക്ഷന്റെയും കേന്ദ്രമന്ത്രി വി മുരളീധരന്റെയും സമനില തെറ്റിച്ചിരിക്കുകയാണെന്ന് ധനമന്ത്രി തോമസ് ഐസക്ക്. ഈ സംഘത്തിന്റെ ഏറ്റവും വലിയ ആയുധമായിരുന്നു ഈ വ്യാജമൊഴിയെന്ന് അവരുടെ പ്രതികരണങ്ങള് തെളിയിക്കുന്നു.\nഅത് ചീറ്റിപ്പോയപ്പോഴുണ്ടായ ഇച്ഛാഭംഗം മനസിലാക്കാവുന്നതേയുള്ളൂ. ഇത്തരം തട്ടിക്കൂട്ടു മൊഴികളും അതിനെച്ചൊല്ലി സൃഷ്ടിച്ചെടുക്കുന്ന മാധ്യമകോലാഹലവുമൊന്നും കേരളത്തില് വിലപ്പോവില്ലെന്ന്, ചരടുവലിക്കുന്ന മാഫിയാ സംഘത്തിന് ഒരിക്കല്‍ക്കൂടി ബോധ്യമായെന്നും ധനമന്ത്രി കൂട്ടിച്ചേര്‍ത്തു.\nവി മുരളീധരന്റെ വക്കാലത്ത്\nജനങ്ങള്‍ക്കുമുണ്ടല്ലോ ചിന്താശക്തി. ഈ കേസ് സമഗ്രമായി അന്വേഷിച്ച എന്‍ഐഎയ്ക്കു മുന്നില് ഇത്തരമൊരു മൊഴിയില്ല.\nഎത്രയോ മുന്നിലാണ് എന്‍ഐഎ\nകുറ്റാന്വേഷണ മികവില് കസ്റ്റംസിനെക്കാള് എത്രയോ മുന്നിലാണ് എന്‍ഐഎ. അവരുടെ കസ്റ്റഡിയില് എത്രയോ ദിവസം ഈ പ്രതികളുണ്ടായിരുന്നു? അവര് പലവട്ടം ചോദ്യം ചെയ്തിട്ടും പറയാത്ത കാര്യങ്ങളാണ്, കസ്റ്റംസിന്റെ സ്റ്റേറ്റ്‌മെന്റിലുള്ളത്. അതും അറസ്റ്റിലായി നാലോ അഞ്ചോ മാസം കഴിഞ്ഞപ്പോള് കിട്ടിയത്. എത്ര സുദീര്‍ഘമായ ഗൂഢാലോചന നടന്നിട്ടുണ്ട് എന്നു നോക്കുക.\nപ്രതിയുടെ മൊഴി മാത്രം പോരല്ലോ. അത് സാധൂകരിക്കുന്ന മറ്റു വസ്തുതകളും അന്വേഷണത്തില് തെളിയണം. അതിനുള്ള ഒരു ശ്രമവും കസ്റ്റംസ് നടത്തിയിട്ടില്ല. ഇത്രയും കാലം മൊഴിയും വായിച്ച് പഴവും വിഴുങ്ങിയിരിക്കുകയായിരുന്നു അവര്. സത്യാവസ്ഥ കണ്ടുപിടിക്കാന് എന്തെങ്കിലും അന്വേഷണം നടത്തിയതിന്റെ ഒരു സൂചനയും സത്യവാങ്മൂലത്തിലില്ല. എന്നു മാത്രമല്ല, പറഞ്ഞ കാര്യങ്ങളൊക്കെ തെളിയിക്കാനുള്ള ഉത്തരവാദിത്തം പ്രതിയുടെ ചുമലില് ചാരി കസ്റ്റംസ് കൈയൊഴിയുകയും ചെയ്തിരിക്കുന്നു.\nഎത്ര പരിഹാസ്യമായ അവസ്ഥ?\nഏതെങ്കിലും ഒരന്വേഷണ ഏജന്‍സിയ്ക്ക് ഈ ദുര്യോഗം ഉണ്ടായിട്ടുണ്ടോ? തെളിവുകള് പ്രതി നല്‍കുമെന്നാണ് അന്വേഷണ ഉദ്യോഗസ്ഥര് കോടതിയോട് പറഞ്ഞത്. അതിനര്‍ത്ഥം ആരോപണങ്ങളെ സാധൂകരിക്കാനുള്ള വിവരങ്ങളൊന്നും ഇതുവരെ അന്വേഷണ സംഘത്തിന്റെ കൈയില് ഇല്ല എന്നാണ്. തെളിവില്ലാത്ത ആരോപണങ്ങള് പുറത്തുവിട്ടതിന്റെ ലക്ഷ്യം രാഷ്ട്രീയമാണെന്ന് വ്യക്തമല്ലേ.\nരാഷ്ട്രീയ ലക്ഷ്യത്തോടെ തട്ടിക്കൂട്ടിയ മൊഴി, രാഷ്ട്രീയ ലക്ഷ്യത്തോടെ പുറത്തുവിട്ടിരിക്കുന്നു. കസ്റ്റംസിന്റെ നിയമവിരുദ്ധ രാഷ്ട്രീയക്കളിയ്ക്ക് വക്കാലത്തുമായി എത്തിയ ഇതേ മുരളീധരന് തന്നെയാണല്ലോ സ്വര്‍ണക്കടത്ത് നടത്തിയത് നയതന്ത്ര ബാഗേജ് വഴിയല്ല എന്ന് സ്ഥാപിക്കാന് അഹോരാത്രം ശ്രമിച്ചത്. നയതന്ത്ര ബാഗേജ് തന്നെയാണ് എന്ന് എന്‍ഐഎ ആവര്‍ത്തിച്ചു വ്യക്തമാക്കിയപ്പോഴെല്ലാം അത് നിഷേധിക്കാന് അദ്ദേഹം തന്നെയാണ് ചാടിയിറങ്ങിയത്.\nഉപജാപങ്ങള് ഇവിടെ ചെലവാകില്ല\nഇപ്പോഴത്തെ രാഷ്ട്രീയക്കളിയോട് കൂട്ടി വായിക്കേണ്ട സംഭവം തന്നെയായിരുന്നല്ലോ അതും. അന്വേഷണ ഏജന്‍സികളെ രാഷ്ട്രീയമായി ഉപയോഗിക്കുന്ന ഏതു ശ്രമവും രാഷ്ട്രീയമായിത്തന്നെ നേരിടും. അത് സ്വാഭാവികമാണ്. അധികാരത്തിന്റെ ഇത്തരം കടന്നുകയറ്റങ്ങളെ കൈയും നീട്ടി സ്വീകരിക്കുന്ന നാടല്ല കേരളം. വി മുരളീധരന്റെയും കെ സുരേന്ദ്രന്റെയുമൊക്കെ ഉപജാപങ്ങള് ഇവിടെ ചെലവാകില്ല എന്ന് ബിജെപിയുടെ കേന്ദ്ര നേതൃത്വത്തിന് ഒരിക്കല്‍ക്കൂടി ബോധ്യമാകും.\nKerala Gold Smuggling Case: FM Thomas Isaac criticizes V Muraleedharan and K Surendran


ransomware attack has spread to kerala attackedapanchayath in kerala | Metrovaartha\nMetrovaarthaNEWSkeralaസൈബര് ആക്രമണം കേരളത്തിലും; തരിയോട് ഗ്രാമപഞ്ചായത്തിലെ കംപ്യൂട്ടറുകള് തകരാറിലായി\nസൈബര് ആക്രമണം കേരളത്തിലും; തരിയോട് ഗ്രാമപഞ്ചായത്തിലെ കംപ്യൂട്ടറുകള് തകരാറിലായി\nMonday, May 15, 2017,13:30 IST By സ്വന്തം ലേഖകൻ A A A\nകല്‍പ്പറ്റ: ലോകത്തെ നടുക്കിയ വനാക്രൈ റാന്‍സംവെയര് സൈബര് ആക്രമണം കേരളത്തിലും. വയനാട്ടിലെ തരിയോട് ഗ്രാമപഞ്ചായത്തിലും പത്തനം തിട്ടയിലെ അരുവാപ്പുലം പഞ്ചായത്തിലുമാണ് സൈബര് ആക്രമണം റിപ്പോര്‍ട്ട് ചെയ്തത്. ഓഫിസിലെ നാല് കംപ്യൂട്ടറുകള് വനാക്രൈ സൈബര് ആക്രമണത്തില് തകരാറിലായി. കേരളത്തില് നിന്നുള്ള ആദ്യ സംഭവമാണ് വയനാട്ടിലേത്. വെള്ളിയാഴ്ച്ച വൈകിട്ട് മൂന്നുമണിയോടെയാണ് കംപ്യുട്ടറുകളില് സന്ദേശം കണ്ടത്. കംപ്യൂട്ടറിലെ ഫയലുകള് തിരികെ നല്‍കാന് പണം ആവശ്യപ്പെട്ട് ഭീഷണിയുണ്ട്. വൈറസ് അകറ്റാന് 300ഡോളറിന്റെ ബിറ്റ് കോയിനാണ് ആവശ്യപ്പെട്ടത്. ഒരാഴ്ച്ചയ്ക്കകം പണം നല്‍കിയില്ലങ്കില് ഫയലുകള് നശിപ്പിച്ച് കളയുമെന്നും കംപ്യൂട്ടറുകള് തകരാറിലാക്കുമെന്നുമാണ് ഭീഷണി. ഇന്നു രാവിലെയാണ് കംപ്യൂട്ടറുകള് തകരാറിലായത് കണ്ടെത്തിയത്.\nവെള്ളിയാഴ്ച്ച തന്നെ വൈറസ് പ്രവര്‍ത്തിച്ചു തുടങ്ങിയെന്നാണ് കരുതുന്നത്. അവധി കഴിഞ്ഞ് പുതിയ പ്രവൃത്തിദിനം ആരംഭിക്കുന്നതോടെ ആക്രമണം വീണ്ടുമുണ്ടാകുമെന്നാണ് യൂറോപ്പിലെ പ്രമുഖ സുരക്ഷ ഏജന്‍സിയായ യൂറോപോള് മുന്നറിയിപ്പ് നല്‍കിയിരുന്നു.\nസൈബര് ആക്രമണണത്തിനെതിരെ ബാങ്കുകള്‍ക്ക് ആര്‍ബിഐ മുന്നറിയിപ്പ് നല്‍കിയിട്ടുണ്ട്. പഴയ ഓപ്പറേറ്റിങ്ങ് സിസ്റ്റമുള്ള എടിഎമ്മുകള് അടച്ചിടണമെന്നാണ് നിര്‍ദേശം. സോഫ്റ്റ്വയര് അപ്ഡേറ്റിന് ശേഷം മാത്രമേ എടിഎമ്മുകള് തുറന്ന് പ്രവര്‍ത്തിപ്പിക്കാവൂ എന്നും നിര്‍ദേശമുണ്ട്. രാജ്യത്തെ രണ്ടേകാല്‍ലക്ഷം എടിഎമ്മുകള് അടച്ചിടേണ്ടി വരുമെന്നാണ് കണക്കാക്കുന്നത്.\nഇതുവരെ 150 രാജ്യങ്ങളും രണ്ട് ലക്ഷം കംപ്യൂട്ടര് ശ്യംഖലകളും വാനാക്രൈ 2.0 എന്ന അപകടകാരിയായ റാന്‍സംവെയര് ആക്രമണത്തിന് ഇരയായത്.


അഴീക്കോടിനെക്കാണാന് റോസാപ്പൂക്കളുമായി ടീച്ചര് | Sukumar Azhikode, Hospital, Cancer, Thrissur, Love, സുകുമാര് അഴീക്കോട്, ആശുപത്രി, കാന്‍സര്, പ്രണയം, വിവാഹം, വിലാസിനി ടീച്ചര്, തൃശൂര് - Malayalam Oneindia\nPublished: December 18 2011, 12:08 [IST]\nതൃശൂര്: കാന്‍സര്‍ബാധയെത്തുടര്‍ന്ന് ചികിത്സയില് കഴിയുന്ന ഡോക്ടര് സുകുമാര് അഴീക്കോടിനെ കാണാന് വിലാസിനിട്ടീച്ചര് അമല ആശുപത്രിയിലത്തി. പനിനീര്‍പ്പൂക്കളുമായി എത്തിയ ടീച്ചര് അഴീക്കോടിനൊപ്പം അരമണിക്കൂറോളം ചെലവിട്ടു.\nതന്റെ കൂടെ വന്നാല് പൊന്നുപോലെ നോക്കാമെന്ന് വിലീസിനി ടീച്ചര് അഴീക്കോടിനോട് പറഞ്ഞു. ഈ വാക്കുകള് കേള്‍ക്കാനായത് തന്നെ ഏറെ സന്തോഷിപ്പിക്കുന്നുവെന്നായിരുന്നു അഴീക്കോടിന്റെ മറുപടി.\nഒന്നിലും വിഷമമില്ലെന്നും എല്ലാം തന്റെ തലയിലെഴുത്താണെന്നും ടീച്ചര് പറഞ്ഞു.\nകൊല്ലം അഞ്ചലില് നിന്ന് ശനിയാഴ്ച രാത്രിയാണ് ടീച്ചര് അഴീക്കോടിനെ കാണാന് പുറപ്പെട്ടത്. പുലര്‍ച്ചെ തന്നെ ആശുപത്രിയിലെത്തി. മുറിയിലേയ്ക്ക് കടന്നുവരന്ന അവരെക്കണ്ട് വിലാസിനി ടീച്ചറല്ലെയെന്ന് അഴീക്കോട് ചോദിച്ചു. കയ്യില് കരുതിയ പൂക്കള് ടീച്ചര് അഴീക്കോടിന് നല്‍കി.\nഇരുവരും കൈകള് ചേര്‍ത്ത് പിടിച്ചു. പിണക്കങ്ങളും പരിഭവങ്ങളുമെല്ലാം പറഞ്ഞുതീര്‍ത്തു. പിന്നീടാണ് കൂടെപ്പോന്നാല് പൊന്നു പോലെ നോക്കാമെന്ന് ടീച്ചര് പറഞ്ഞത്. ഇത് അവസാനത്തെ കൂടിക്കാഴ്ചയായിരിക്കില്ലെന്ന് പറഞ്ഞാണ് ടീച്ചര് പോയത്.\nആശുപത്രിയില് ചികില്‍സയില് കഴിയുന്ന അഴീക്കോടിനെ കാണണാന് ആഗ്രഹമുണ്ടെന്ന് വിലാസിനി ടീച്ചര് കഴിഞ്ഞ ദിവസം വ്യക്തമാക്കിയിരുന്നു. വരുന്നതില് തനിക്ക് ഒരു വിരോധവുമില്ലെന്ന് അഴീക്കോടും അറിയിച്ചു. ഇതോടെയാണ് കൂടിക്കാഴ്ചക്ക് കളമൊരുങ്ങിയത്.\nഅഴീക്കോടിന്റെ നടക്കാതെപോയ വിവാഹകഥയിലെ നായികയാണ് വിലാസിനി ടീച്ചര്. അഴീക്കോട് വിവാഹത്തില് നിന്നും പിന്മാറിയതോടെ ടീച്ചര് അവിവാഹിതയായി കഴിയുകയായിരുന്നു. ഇടയ്ക്ക് അഴീക്കോടിനെ രൂക്ഷമായി വിമര്‍ശിച്ചുകൊണ്ട് ടീച്ചര് രംഗത്തെത്തുകയും ചെയ്തിരുന്നു. അപ്പോഴെല്ലാം താനും അവിവാഹിതനാണല്ലോയെന്നായിരുന്നു അഴീക്കോട് പ്രതികരിച്ചത്.\nതനിയ്ക്ക് അഴീക്കോട് 56 പ്രണയലേഖനങ്ങള് അയച്ചിട്ടുണ്ടെന്ന് പറഞ്ഞ ടീച്ചര് അതിലൊന്ന് ഒരു പ്രസിദ്ധീകരണത്തിന് നല്‍കുകയും ചെയ്തിരുന്നു.\nതിരുവനന്തപുരത്ത് ബി.എഡ് വിദ്യാര്‍ത്ഥിനിയായിരുന്നപ്പോളാണ് വിലാസിനി ടീച്ചറും അഴീക്കോടുമായി അടുപ്പത്തിലായത്. പിന്നീട് അമ്മയുടെ എതിര്‍പ്പിനെത്തുടര്‍ന്ന് വിവാഹത്തില്‍നിന്ന് പിന്മാറുകയാണെന്ന് അഴീക്കോട് ടീച്ചറെ അറിയിക്കുകയായിരുന്നുവത്രേ.\nsukumar azhikode hospital cancer thrissur love സുകുമാര് അഴീക്കോട് ആശുപത്രി കാന്‍സര് പ്രണയം വിവാഹം തൃശൂര്\nVilasini Teacher visited Sukumar Azhikode at Thrissur Amala hospital. Teacher came withabuch of red roses to Azhikode,\nStory first published: Sunday, December 18, 2011, 12:08 [IST]


India's Teams For Davis Cup, Fed Cup Announced - Malayalam MyKhel\n» ഡേവിസ് കപ്പിനും ഫെഡറേഷന് കപ്പിനുമുള്ള ഇന്ത്യന് ടെന്നീസ് ടീമിനെ പ്രഖ്യാപിച്ചു\nUpdated: Tuesday, January 1, 2019, 14:07 [IST]\nദില്ലി: ഈ വര്‍ഷം നടക്കാനിരിക്കുന്ന ഡേവിസ് കപ്പ്, ഫെഡറേഷന് കപ്പ് ടൂര്‍ണമെന്റുകള്‍ക്കുള്ള ഇന്ത്യന് ടെന്നീസ് ടീമിനെ പ്രഖ്യാപിച്ചു. ഓള് ഇന്ത്യ ടെന്നീസ് അസോസിയേഷനാണ് ടീമിനെ പ്രഖ്യാപിച്ചത്. ഡേവിസ് കപ്പില് ലോക ഗ്രൂപ്പിലേക്കുള്ള യോഗ്യതാ മത്സരത്തില് ഇറ്റലിയാണ് ഇന്ത്യയുടെ എതിരാളി. ഫിബ്രുവരി 1ന് കൊല്‍ക്കത്തയില് വെച്ചാണ് മത്സരം. ഫെഡറേഷന് കപ്പ് ഏഷ്യ ഓഷ്യാനിയ ഗ്രൂപ്പ് മത്സരം ഖസാക്കിസ്ഥാനില്‍വെച്ച് ഫിബ്രുവരിയാണ് നടത്തുക.\nലോകകപ്പ് മാത്രമല്ല, കംഗാരുപ്പടയുമായി വീണ്ടുമങ്കം!! 2019ല് ഇന്ത്യയെ കാത്തിരിക്കുന്ന വെല്ലുവിളികള്..\nഡേവിസ് കപ്പില് ദിവിജ് ശരണിനെയും ഉള്‍പ്പെടുത്തിയിട്ടുണ്ട്. രോഹന് ബോപണ്ണ, സാകേത് മൈനേനി, രാംകുമാര് രാംനാഥന്, ശശി കുമാര് മുകുന്ദ് എന്നിവരാണ് ടീമിലെ മറ്റുള്ളവര്. മഹേഷ് ഭൂപതിയാണ് ടീമിന്റെ നോണ് പ്ലേയിങ് ക്യാപ്റ്റന്. ഇന്ത്യയ്ക്ക് ലഭിക്കാവുന്ന ഏറ്റവും മികച്ച ടീമാണ് ഇത്തവണത്തേതെന്നും ഇറ്റലിയെ തോല്‍പ്പിക്കാന് ഇന്ത്യയ്ക്കിത് സുവര്‍ണാവസരമാണെന്നും ഭൂപതി പറഞ്ഞു.\nഫെഡറേഷന് കപ്പിനായി അങ്കിത റെയ്‌ന, കര്‍മന് താണ്ടി, പ്രഞ്ചല പ്രാര്‍ഥന തോംബാരെ, റുതുജ ഭോസ്ലെ എന്നിവരെയും തെരഞ്ഞെടുത്തു. വിശാല് ഉപ്പാള് ആണ് ടീമിന്റെ ക്യാപ്റ്റന്. പരിശീലകയായി അങ്കിത ഭാബ്രിയേയും നിയമിച്ചു. ലോക നിലവാരത്തിലുള്ള കളിക്കാര് ഇന്ത്യയില് കുറവാണെങ്കിലും നിലവില് ലഭ്യമായവരില് ഏറ്റവും മികച്ചവരെയാണ് തെരഞ്ഞെടുത്തിരിക്കുന്നത്.\nRead more about: india tennis ഡേവിസ് കപ്പ് ഇന്ത്യ ടെന്നീസ്\nStory first published: Tuesday, January 1, 2019, 14:01 [IST]


ചോദ്യപേപ്പര് ചോര്‍ച്ച: മുഖ്യപ്രതി അറസ്റില് | SSLC question paper leak: Main accused arrested - Malayalam Oneindia\nചോദ്യപേപ്പര് ചോര്‍ച്ച: മുഖ്യപ്രതി അറസ്റില്\nചെന്നൈ: എസ്എസ്എല്‍സി ചോദ്യപേപ്പര് ചോര്‍ന്ന കേസിലെ മുഖ്യപ്രതി സിന്ധു (44) വിനെ ക്രൈംബ്രാഞ്ച് അറസ്റ് ചെയ്തു.\nകേസില് നേരത്തെ അറസ്റിലായ ബിന്ദുവിന്റെ ചേച്ചിയാണ് സിന്ധു. ഇവരെ കോടമ്പാക്കത്ത് വെള്ളാളര് തെരുവിലെ ബന്ധുവീട്ടില് നിന്നാണ് പൊലീസ് അറസ്റ് ചെയ്തത്.\nഇവരുടെ ഭര്‍തൃപിതാവിന്റെ സഹോദരന് സുരേഷിനെ പൊലീസ് കസ്റഡിയിലെടുത്ത് ചോദ്യം ചെയ്തുവരികയാണ്. ചോദ്യപേപ്പര് വീട്ടിലെത്തിച്ചുകൊടുത്ത യുവാവിനെ തിരയുന്നുണ്ട്.\nടിനഗറിലെ ബാലമുത്തു അയ്യന് തെരുവിലെ സിന്ധുവിന്റെ വീട്ടില് പൊലീസെത്തുമ്പോഴേക്കും സിന്ധുവും സുരേഷും അവിടെ നിന്ന് രക്ഷപ്പെട്ടിരുന്നു. തുടര്‍ന്നാണ് പൊലീസ് സംഘം കോടമ്പാക്കത്തെ ബന്ധുവീട്ടിലെത്തി ഇരുവരെയും പിടികൂടിയത്.\nനുങ്കംപാക്കത്തെ മറീന പ്രസ്സിലാണ് ചോദ്യപേപ്പര് അച്ചടിച്ചിരുന്നത്. പ്രസ് ഉടമയെയും ജീവനക്കാരെയും കേന്ദ്രീകരിച്ച് അന്വേഷണം തുടരുമെന്ന് പൊലീസ് വ്യക്തമാക്കി.\nപ്രസ്സിലെ ജീവനക്കാരനാണ് സിന്ധുവിന് ചോദ്യപേപ്പര് എത്തിച്ചുകൊടുത്തതെന്നാണ് സംശയിക്കുന്നത്. ഇയാളെ പൊലീസ് അന്വേഷിച്ചുവരികയാണ്. ഇയാളെ പിടികിട്ടിയാല് ചോര്‍ച്ച സംബന്ധിച്ച വ്യക്തമായ വിവരം ലഭിക്കുമെന്ന് പൊലീസ് പറഞ്ഞു.


Harikrishnan death hourlymag - Online News\nമുട്ടബലത്തു ട്രെ യിനിന് മുന്നിൽ ചാ ടി ജീ വ നൊടുക്കിയ ഹരികൃഷ്ണൻ പഠിച്ചത് നഴ്സിംഗ് ആയിരുന്നുവെങ്കിലും വാഹനങ്ങളോടും യാത്രകളോടും ഉള്ള കമ്പം അയാളെ എത്തിച്ചത് പ്രമുഖ കമ്പനിയുടെ മാർക്കറ്റിങ് രംഗത്തേക്ക് ആണ്.\nകോ വി ഡ് കാലത്ത് പഠന മേഖലകളിൽ സേവനത്തിനും ഹരികൃഷ്ണ സമയം കണ്ടെത്തി. ലോ ക്കഡൗണിൽ വാഹന ഷോറൂമുകൾ അടച്ചിട്ട സമയത്ത് ആ രോഗ്യവ കുപ്പ് അ ധികൃ തരെ കണ്ട് ചി കിത്സാകേന്ദ്രത്തിൽ സേവനത്തിന് ഹരികൃഷ്ണൻ സ ന്നദ്ധത അറിയിച്ചു.\nമാസങ്ങളോളം തെക്കും തളിയിൽ കേന്ദ്രത്തിൽ നഴ്സായി ജോലി നോക്കി. ട്രെയിൻ പോകുന്നതിനായി അടച്ചിട്ട റെയിൽവെ ക്രോ സിൽ കാർ നിർത്തിയതിനുശേഷം പാളത്തിനു സമീപം നിന്ന് പള്ളിക്കത്തോട് ആനിക്കാട് വെസ്റ്റ് മുകളിൽ ത്രിശ്യo വീട്ടിൽ പി. ഹരികൃഷ്ണൻ ട്രെയിനിനു മു ന്നിൽ ചാ ടി ആ ത്മ ഹ ത്യ ചെയ്യുകയായിരുന്നു.\nകോഴിമാതയിൽ ഇരുചക്രവാഹന ഷോറൂമിലെ ജനറൽ മാനേജർ ആയിരുന്നു. ഇന്നലെ രാവിലെ 11:10ന് മുട്ടമ്പലത്ത് ആണ് അപകടം. ഗേറ്റിന് ഇരുവശത്തും വാഹനങ്ങൾ നിർത്തിയിട്ടപ്പോഴാണ് സംഭവം. പുനലൂർ ഗുരുവായൂർ എക്സ്പ്രസിന്റെ അവസാന രണ്ട് കമ്പാർട്ട്മെന്റ് കൂടി പോകാൻ ഉള്ളപ്പോഴാണ് ഹരികൃഷ്ണൻ പാളത്തിലേക്ക് ചാ ടി യത് എന്ന് ദൃ ക്സാ ക്ഷികൾ പറഞ്ഞു.\nഹരികൃഷ്ണന്റെതു ആ ത്മഹ ത്യയാ ണെന്ന് സ്വീകരിച്ചതായി കോട്ടയം ഈസ്റ്റ് എസ് എ ച്ഛ് ഓ റിജോ പി. ജോസഫ് പറഞ്ഞു. മുട്ടമ്പലം വഴിയാണ് ഹരികൃഷ്ണൻ പതിവായി ജോലിസ്ഥലത്തേക്ക് പോകുന്നത്. ഈ ഭാഗത്ത് പാതയിരട്ടിപ്പിക്കൽ നടക്കുന്നുണ്ട്. ട്രെയിനുകൾ 20 കിലോമീറ്റർ വേഗത്തിലാണ് ഓടുന്നത്.\nഇവിടെ കാർ നിർത്തി ഹരികൃഷ്ണൻ മാറിനിന്ന് ഫോൺ ചെയ്യുന്നത് പലരും കണ്ടിരുന്നു. ട്രെയിൻ പോകുന്ന സമയം വരെ ഫോൺ ചെയ്യുകയായിരുന്നു എന്നാണ് കണ്ടുനിന്നവർ കരുതിയത്. കാർ അയേക്കുന്നത്ത് ബാങ്കിൽ എത്തിക്കണമെന്നും അവിടെ നിന്നവരോട് ഹരികൃഷ്ണൻ പറഞ്ഞിരുന്നു. ഈ ബാങ്കിലാണ് ഭാര്യ ജോലി ചെയ്യുന്നത്.\nഭാര്യയുമായി സംസാരിച്ചു കൊണ്ടിരിക്കുമ്പോൾ ആണ് അ പക ടം എന്ന് പോ ലീ സ് പറയുന്നത്. ആനിക്കാട് മുക്കാലി റൂട്ടിലെ ഹരികൃഷ്ണന്റെ വീട് ആരെയും ആകർഷിക്കുന്നതാണ്. ഷോർട്ട് ഫിലിമുകളുടെയും യൂട്യൂബ് വീഡിയോകളുടെയും ഷൂ ട്ടിംഗ് ഇവിടെ നടന്നിരുന്നു.\nലോക് ഡൗണിന് ശേഷം വീണ്ടും ഇരുചക്രവാഹന ഷോറൂമിൽ ജനറൽ മാനേജറായി ചേർന്നു. അടുത്തിടെ കുടുംബസമേതം രാമേശ്വരം തീർത്ഥയാത്ര യിലായിരുന്നു. കഥയെഴുതിയ ഷോർട്ട് ഫിലിം പുറത്തിറങ്ങാൻ ഉള്ള ശ്രമത്തിലായിരുന്നു. ഹരികൃഷ്ണന്റെ വേ ർപാ ട് സുഹൃത്തുക്കളെ ന ടു ക്കിയിരിക്കുകയാണ്\nരാത്രി മ രി ച്ച ആളുടെ മൃ തദേ ഹം വാങ്ങാൻ പിറ്റേന്ന് മോ ർച്ചറിയിലെത്തിയ ബന്ധുക്കളെ ന ടു ക്കിയ കാഴ്ച..